Yaamin Hekiveriyakah7Lakka Rufiya Hushaelhi Kamah Hailam Buni Vaahaka Dhogukohfi - Vaguthu\nޔާމީން ހެކިވެރިއަކަށް ހަތްލައްކަ ރުފިޔާ ހުށަހެޅި ކަމަށް ހައިލަމް ވިދާޅުވި ވާހަކަ ދޮގުކޮށްފި\n4 ހަފްތާ ކުރިން ( ޖުލައި 2, 2021 )\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލި މަނީ ލޯންޑްރިން ދައުވާގައި ހެކިވެރިއެއްގެ ގޮތުގައި ހުރި މީހަކަށް އެމަނިކުފާނުގެ ފަރާތުން ހަތްލައްކަ ރުފިޔާ ހުށަހެޅި ކަމަށް އެމައްސަލަ ކްރިމިނަލް ކޯޓުގައި ބެއްލެވި ފަނޑިޔާރު އަހްމަދު ހައިލަމް ވިދާޅުވުމުން ވަކީލުން އެކަން ދޮގުކޮށްފިއެވެ.\nހައިލަމް ކުރެއްވި ޓްވީޓެއްގައި ޔާމީން ޝަރީޢަތް ނިމެންދެން ބަންދުކުރަން އޭނާ ނިންމީ، އެމްއެމްޕީއާރުސީގެ ތަޙްޤީޤުގައި ހިމެނޭ ހެއްކަކަށް ހަތް ލައްކަ ރުފިޔާ ރިޝްވަތުގެ ގޮތުގައި ހުށަހަޅައި އޭނާގެ ބަޔާން ބަދަލުކުރުމަށް ނުފޫޒު ފޯރުވަމުންދާކަމަށް ބުނެ ދައުލަތުން ހެކި ހުށަހަޅާފައިވާތީ ކަމަށް ބުންޏެވެ.\nނަމަވެސް ޔާމީންގެ ވަކީލުންގެ ޓީމްގައި ހިމެނިވަޑައިގަންނަވާ އާދަމް ޝަމީމް ވިދާޅުވީ ހައިލަމް ހައްދަވަނީ ކަނޑައެޅިގެން ދޮގެއް ކަމަށެވެ. އާދަމް ޝަމީމް ވިދާޅުވީ ޔާމީން ނުފޫޒެއް ފޯރުވިކަމަކަށް ހެއްކެއް ހުށަހަޅާފައި ނުވާ ކަމަށެވެ. ހައިކޯޓުން އެމަނިކުފާނު ދަުކޮށްލީ އެފަދަ ހެއްކެއް ނެތުމުން ކަމަށް ވެސް އާދަމް ޝަމީމް ވިދާޅުވިއެވެ. "ތިޔަބުނާ ހެކީގެ ބަޔާނުގައި އޮތް ވާހަކަ ހައިކޯޓުގެ ފަނޑިޔާރަކު ޝަރީޢަތުގައި ވިދާޅުވި. އެމީހާގެ ބަޔާނުގައި ރައީސް ޔާމީން އޭނާއަށް އެއްވެސް ނުފޫޒެއް ނުފޯރުވާ ކަމަށް ބުނެފައިވޭ." އާދަމް ޝަމީމް ވިދާޅުވިއެވެ.\nނަމަވެސް ހައިލަމް އަނެއްކާވެސް ވަނީ އޭނާ ދެއްކި ވާހަކަ ދިފާއު ކޮށްފައެވެ. ހައިލަމް ވިދާޅުވީ ޔާމީން ހަތްލައްކަ ރުފިޔާގެ ރިޝްވަތު އެކިވެރިޔަކަށް ހުށަހެޅި ކަމުގެ ހެކި ފުލުހުންނާއި ދައުލަތުން ކޯޓަށް ހުށަހެޅި ކަމަށެވެ.\nހައިލަމްގެ އެވާހަކައަށް ރައްދުދެއްވާ އާދަމް ޝަމީމް ވިދާޅުވީ ރަނގަޅަށް ބަޔާނުގައި ލިޔެފައި އޮތް އެއްޗެއް ހައިލަމް ރަނގަޅަށް ނުކިޔާ ކަމަށާއި ބަޔާނުގައި ސާފު ޞަރީޙަ ބަހުން އޮތް ވާހަކައެއް ފެނުނުކަމަށް ނުވީ އެހެންވެ ކަމަށެވެ. "ޒާތީ ގޮތުން އެޓޭކު ކުރީމާ އެހާ ސަޅިއެއް ނޫން. ބަލަންވާ ވަރަށް ނުބަލާ ވައިބަރ ގުރޫޕަށް އޮޅިގެން އެއްޗެއް ލެވިގެން ވަޒީފާ ގެއްލުނު މީހަކު އެހެން މީހުންނަށް ގުދޯގުދޯ ގޮވުން ވަރަށް ހުތުރު." އާދަމް ޝަމީމް ވިދާޅުވިއެވެ.\nމަނީ ލޯންޑްރިން މައްސަލައިގައި ޔާމީންގެ މައްޗަށް ދައުވާ އުފުލުމަށް އެމަނިކުފާނު ބަންދުކުރަން އޭރު ކްރިމިނަލް ކޯޓުން ނެރުނު އަމުރު ހައިކޯޓުން ބާތިލް ކުރުމުން ޔާމީން މިނިވަން ވިއެވެ. ނަމަވެސް މަނީ ލޯންޑްރިންގެ މައްސަލަ ސާބިތުވާ ކަމަށް ކޯޓުން ކަނޑައެޅުމުން އެމަނިކުފާނު މިހާރު ގެންދަވަނީ ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. ޔާމީން ފަސް އަހަރަށް ޖަލަށް ލާން ކުރި ހުކުމް މިހާރު ވަނީ ސުޕްރީމް ކޯޓުގައި އިސްތިއުނާފު ކޮށްފައެވެ.\nރިލްވާންގެ މައްސަލައިގައި ޔާމީން މަރު ކޮމިޝަނަށް ހާޒިރުކުރަން ނިންމައިފި\nޖުލައި 3, 2021 06:23\nހައިލަމް ލައްޑޫ ތަކެއް ކޮޅުގޮހޮރަށް ކައިފިކަމަށް ޔަގީންވެއްޖެ! ކުރިއައް އޮތްތަނުގަ ލައްޑޫކާން ލިބުނު ވަރަކަށް ތިޒާތު ޓުވީޓު ކުރަމުން އޭނާ ގެންދާނެ!\nޖުލައި 3, 2021 06:45\n32 ސިކުންތު ކުރިން ( ޖުލައި 2, 2021 )\nމުއްތަހަމުގެ ކުއް ސާބިތުކުރަން ކުއްކުރިމީހާ ގެ ހެކިހޯދާ ސަރީއަތުގެ ގާޒިގެ އިންސާފު\nމިފެންނަނީ. މިހާރު މާބޮޑޭވާނެކަމެއްނެތް. އެމަގާމަށް ތިޖައްބާރު ގެނައީ އަނީވެރިން ނަށް\nކަލޭގެ މައްޗަށް އިތުބާރު އޮވެގެން.\nޖުލައި 3, 2021 09:49\nދޮގުމަށްޗަށްދޮގު މިހެންވީމަބުނަނީ އެއްދޮގުފޮރުވަން އެތަށްދޮގެއްހަދާނޭ މިހާރުމިފެންނަނީ އެކަމުގެކޮޅުމަތި ބާރެއްލިބިފަވީމަ ބޭނުންވާގޮތަށްކަންތައްކުރުމަށް އެހީތެރިވާނެފަރާތަށްތިބުމުން ބޭނުންހާގޮތަކަށް މައްސަލަނިންމާ ގައުމެއްގެ ވެރިކަންކުރެއްވިބޭފުޅަކު ދިގުމުއްދަތަކަށް ޖަލަށްލެއްވިކަމުގައިވިއަސް އަަހަރެން ފަދައިން މިޙަގީގަތްގަބޫލުކުރާނެ ވަރަށްގިނަ ރަށްޔިތުން ރާއްޖޭގަތިބޭނެ އެއީއެހާގިނަފައިސާއަށް ޚިޔާނާތްތެރިވިބޭފުޅަކަށް އެހާކުޑަމުއްދަތެއްގައި ގައުމަކަށް މިހާބޮޑުތަރައްގީއާކުރިއެރުމެއްނުގެނެވޭނެ މިއީ ހަަމައެކަނި ޚިޔާލެއްނޫން މިހާރުވެސް އެތަރައްޤީ ލޯމަށްވަށްޗަށްފެންނާނެ ހިތުގައި ހަަސަދަވެރިކަމާ ނަފްރަތުހުންނަބޭފުޅުންވެސް މިކަންގަބޫލްނުކުރެއްވިއަސްއެބޭފުޅުންނަށްވެސް މިކަންފެނަނާނެ މިހެންމިބުނީ ދިގު30 އަހަރުގައި ވެރިކަންކުރެއްވި ބޭބޭފުޅުގެ ވެރިކަމުގައި އައިތަރައްގީ ކޮއްކޯފުޅުގެވެރިކަމުގައި 1 މަސްދުވަހާވެސް ނުބައްދަލުއަަހަރެންގެ ޢުމުރުން ބައިގަރުނުވެފައިވާއިރު ރާއްޖޭގެ ވެރިކަންކުރެއްވިބޭފުޅުންގެ ވެރިކަންފެނިފައިވޭ ނަމަވެސް ރ. ޔާމީންވަރުގެ ގައުމާ،ރަށްޔިތުންދެކެލޯބިވެލެއްވި ތަރައްޤީގެންނެވިބޭފުޅެއްގެ ވެރިކަމެއްނުދެކެން ކުރީގެ ތާރީކުންވެސް ނުދެކެން ވީމާ، ރ.ޔާމީންބޭފުޅާ އަވަހަށްމިނިވަންކުރައްވާ ރާއްޖޭގެ ވެރިންކަންކުރެއްވުމުގެ ފުރުސަތުދެއްވާ ހީކުރަން މިފަދަފުރުސަތެއްލިބިވަޑައިގެންފިނަމަ ގައުމާ، ރަށްޔުތުންގެ ހައްޤުގައި އެކަން ޔާމީންބޭފުޅާ ގަބޫލްފުޅުކުރައްވާނެކަމަށް ،، ތިޔައޭ ޒަޢީމޭއަދުލޮބުވެތި ގައުމުފަޚުރުވެރިވާ\nޖުލައި 3, 2021 10:04\nހައިލަމް ތިވިދާޅުވަނީ ތިބޭފުޅާ ކަންކުރައްވަނީ އެންމެ ރަނގަޅަށޭތޯ ، ދެން ވިދާޅުވެދެއްވާ ، ޝަރީއަތެއްގެ ތެރޭގައި އަދި ކުށްކުރެއްވިކަމަށް ކޯޓުން ހުކުމްކުރައްވާފައިވާ އަދީބުއަށް ،ރ ޔާމީން ގެ މައްސލާގައި ހެކި ދެވިދާނެތޯ


Bahrain ge idhikolhu party courtun uvaalaifi | Mihaaru\nވަފާގަކީ ބަހުރޭނުގެ އެންމެ ބޮޑު އިދިކޮޅު ސިޔާސީ ޕާޓީ އުވާލީ ގައުމީ ސަލާމަތަށް ނުރައްކާވާ ކަމަށް ބުނެ. --ފޮޓޯ: ރޮއިޓާސް\n18 ޖުލައި 2016 - 11:58 8 comments\nޝިއައީންގެ ވަފާގު ނޭޝަނަލް އިސްލާމިކް ސޮސައިޓީ އުވާލުމުގެ ކުރިން ބަހުރޭނުގެ ސުންނީ މުސްލިމް ސަރުކާރުން މިދިޔަ މަހު ވަނީ އެ ޕާޓީ މަނާކޮށްފަ އެވެ. ބަހުރޭނުގެ އެންމެ ބޮޑު އިދިކޮޅު ސިޔާސީ ޕާޓީ، ވަފާގު ޕާޓީގެ ހުރިހާ މުދަލަކާއި ފައިސާއެއް ސަރުކާރާ ހަވާލު ކުރާނެ ކަމަށް ވެސް އަލް އަރަބިޔާ ޓީވީން ބުންޏެވެ.\nވަފާގުން ދަނީ 2011 ވަނަ އަހަރުން ފެށިގެން ބަހުރޭނުގައި ޑިމޮކްރެސީ ގާއިމްކުރުމަށް އެދި ގޮވާލާ އެއްވުންތައް ބާއްވަމުންނެވެ. އެ އަހަރުގެ ފެބްރުއަރީ މަހު މަގުތަކަށް ނުކުތް މީހުން ވަނީ ސިޔާސީ ހައްގުތައް ހޯދުމަށާއި ޝިއައީންނާ މެދު ތަފާތު ނުކުރުމަށް އެދި ގޮވާލައިފަ އެވެ. ޖެހިގެން އައި މަހު ރަސްގެފާން ހަމަދު ބިން އީސާ އަލް ޚަލީފާ ވަނީ އަވަށްޓެރި ގައުމުތަކުން ސިފައިން ގެނެސް ގަދަ ބާރުން މުޒާހަރާތައް ހުއްޓުވައިފަ އެވެ. މި ހަމަނުޖެހުންތަކުގައި ވަނީ އާއްމުންގެ 30 މީހުންނާއި ފުލުހުންގެ ފަސް މީހުން މަރުވެފަ އެވެ.\nޖަސްޓިސް މިނިސްޓްރީން މިދިޔަ މަހު ބުނީ ގައުމީ ސަލާމަތަށް ޓަކައި ވަފާގު ޖަމާއަތް މަނާކުރުމަށް ކޯޓުގައި އެދިފައިވާނެ ކަމަށެވެ. މި ޖަމާއަތުގެ ސެކްރެޓަރީ ޖެނެރަލްގެ ޖަލު ހުކުމް ހަތަރު އަހަރުން ނުވަ އަހަރަށް ކޯޓުން މިދިޔަ މަހު ވަނީ އިތުރު ކޮށްފަ އެވެ. މީގެ އިތުރުން ބަހުރޭނުގެ އެންމެ ވަރުގަދަ ޝިއައީ ދީނީ ލީޑަރު ޝެއިޚު އީސާ ގާސިމްގެ ރައްވެހިކަން ވެސް ވަނީ ނަގައިފަ އެވެ.\nއިތުރު ލިޔުންތައް ސިޔާސީ ޕާޓީ ބަހުރެއިން އިދިކޮޅު ފަރާތްތައް ކޯޓް މެދު އިރުމަތި


Kane huhtaa Ibrahimovic ge beynumeh neiy: Mourinho | Mihaaru\nޓޮޓެންހަމްގެ ކޭން (ކ) އާއި މޮރީނިއޯ މެޗެއްގެ ތެރެއިން ވާހަކަ ދައްކަނީ.-- ފޮޓޯ: އޭއެފްޕީ\nކޭން ހުއްޓާ އިބްރަހިމޮވިޗްގެ ބޭނުމެއް ނެތް: މޮރީނިއޯ\n26 ނޮވެމްބަރ 2019 - 10:01 1 comment\nލަންޑަން (ނޮވެމްބަރު 20) - ޓޮޓެންހަމްގައި ހެރީ ކޭން ފަދަ ފޯވާޑެއް ހުއްޓައި ޒަލަޓާން އިބްރަހިމޮވިޗް ގެންނަން ޖެހޭ ބޭނުމެއް ނެތް ކަމަށް ޓޮޓެންހަމްގެ ކޯޗު ހޯސޭ މޮރީނިއޯ ބުނެފި އެވެ.\nއުމުރުން 38 އަހަރުގެ އިބްރަހިމޮވިޗް މީގެ ކުރިން ވަނީ މޮރީނިއޯއާ އެކު އިންޓަ މިލާނާއި މެންޗެސްޓާ ޔުނައިޓެޑްގައި މަސައްކަތްކޮށްފަ އެވެ. އިބްރަހިމޮވިޗް މިހާރު ކުޅެމުން އަންނަ އެލްއޭ ގެލެކްސީއާ އެކު ހަދާފައިވާ އެއްބަސްވުން އަންނަ މަހު ހަމަވާނެ އެވެ. އޭނާ އަލުން ޔޫރަޕްގެ ކްލަބަކަށް ބަދަލުވާނެ ކަމަށް ބެލެވިފައިވާއިރު، ގިނަ ޓީމުތަކުން އަންނަނީ އޭނާގެ އޭޖެންޓް މިނޯ ރައިއޯލާއާ ވާހަކަ ދައްކަމުންނެވެ.\nޓޮޓެންހަމް ކޯޗުކަމާ މިދިޔަ ހަފްތާގައި ހަވާލުވި މޮރީނިއޯ ވަނީ ޖެނުއަރީ ޓްރާންސްފާ މާކެޓްގައި މާ ބޮޑު ހަރަދެއްނުކުރާނެ ކަމަށް ބުނެފަ އެވެ. ޓޮޓެންހަމް ގޮވައިގެން ޗެމްޕިއަންސް ލީގުގެ މެޗަކަށް ފުރަތަމަ ފަހަރަށް ނުކުތުމުގެ ކުރިން ބޭއްވި ނޫސްވެރިންގެ ބައްދަލުވުމުގައި މޮރީނިއޯ ބުނީ އިބްރަހިމޮވިޗް ގެންނަން ޝައުގުވެރިކަމެއް ނެތް ކަމަށެވެ.\n"އަހަރެމެންގެ އަތުގައި އެބަހުރި އިންގްލެންޑްގައި ހުރި އެންމެ މޮޅު ސްޓްރައިކަރު ކޭން. އޭނާ ހުއްޓައި އިބްރަހިމޮވިޗް ގެންނަން ޖެހޭ ބޭނުމެއް ނެތް. އެއީ މި ޓީމުގެ ސްޓައިލުގައި އެ ކަހަލަ ދެ ފޯވާޑުންނެއް ބޭނުމެއް ނުކުރެވޭނެ އެންމެ ރަނގަޅަށް،" މޮރީނިއޯ ބުންޏެވެ.\nއޭނާ ބުނީ އިބްރަހިމޮވިޗްގެ ކިބައިގައި އަދިވެސް އެންމެ ބޮޑު ލީގުތަކުތަކުގައި ކުޅެވޭނެ ފެންވަރު ހުންނާނެ ކަމަށެވެ.\n"އިބްރަހިމޮވިޗާ އަަހަންނާ ހާއްސަ ގުޅުމެއް އޮންނާނެ. އެއީ އޭނަ އަކީ ވަރަށް މޮޅު ކުޅުންތެރިޔެއް އަދި އަހަންނާ އެކު މަސައްކަތްތަކެއް ވެސް ކުރި ކުޅުންތެރިޔެއް. އެކަމަކު އަހަރެންގެ ޓޮޓެންހަމްގެ ޕްރޮޖެކްޓްގައި އޭނާގެ ބޭނުމެއް އޮތްހެނެއް ހިއެއްނުވޭ،" މޮރީނިއޯ ބުންޏެވެ.\nކޭން ބުނީ ޓޮޓެންހަމުން ތަށްޓެއް ހޯދަން ކުރަމުން އަންނަ މަސައްކަތުގައި މޮރީނިއޯ އަށް ތަފާތެއް ގެނެވޭނެ ކަމަށް ގަބޫލުކުރާކަމަށެވެ.\nމޮރީނިއޯގެ ކޯޗުކަމުގައި ޓޮޓެންހަމުން ކުޅުނު ފުރަތަމަ މެޗުގައި މިދިޔަ ހޮނިހިރު ދުވަހު ވަނީ ރަށުންބޭރުގައި ވެސްޓް ހޭމް ޔުނައިޓެޑް އަތުން 3-2 އިން މޮޅުވެފަ އެވެ. މިރޭ އަމިއްލަ ދަނޑުގައި އޮލިމްޕިއާކޯސް އަތުން ޓޮޓެންހަމް މޮޅުވެއްޖެނަމަ ބާކީ އެއް މެޗު އޮއްވައި މުބާރާތުގެ ދެ ވަނަ ބުރުގެ ޖާގައެއް ކަށަވަރުވާނެ އެވެ.\nއިތުރު ލިޔުންތައް ޗެމްޕިއަންސް ލީގު ޓޮޓެންހަމް ހޯޒޭ މޮރީނިއޯ


Sirisena ge haazirugai 800 kilo ge drug naththaalaifi | Mihaaru\nލަންކާގައި ލަންތާލަން ހަމަޖެހިފައިވާ ޑްރަގުތަކުގެ ކައިރިން ސިރިސޭނާ ވަޑައިގަންނަވަނީ. --ފޮޓޯ:އޭއެފްޕީ\n02 އެޕްރީލް 2019 - 16:142comments\nނައްތާލާފައި ވަނީ ޖޫން 2016 އިން ޖޫން 2018 އަށް ފުލުހުން އަތުލައިގަތް މަސްތުވާތަކެއްޗެވެ. ފުލުހުން ބުނީ ކޯޓުން ވަކި ގޮތެއް ނިންމަންދެން އަދިވެސް އެތައް ޑްރަގެއް ފުލުހުންގެ ބެލުމުގެ ދަށުގައި އެބަހުރި ކަމަށެވެ.\nސިރިސޭނާ ވަނީ ލަންކާ އަށް އެތެރެކުރާ ޑްރަގު އަތުލުމަށްޓަކައި އެއާޕޯޓްތަކާއި ކަނޑު ބަނދަރުތަކުގައި ހައި-ޓެކް އިކުއިޕްމަންޓް ހަރުކުރާނެ ކަމަށް ވިދާޅުވެފަ އެވެ. އަދި ޑްރަގު ބޭނުންކުރާ މީހުންނަށް މަރުގެ އަދަބު ދިނުމަށް ތައްޔާރުވެފައިވާ ކަމަށް އެމަނިކުފާނުގެ އޮފީހުން ވަނީ ބުނެފަ އެވެ.\nލަންކާގައި ޑްރަގު ނައްތާލަން ފުލުހުން ތައްޔާރުވަނީ. --ފޮޓޯ:އޭއެފްޕީ\nމިދިޔަ ޖެނުއަރީ މަހު ފިލިޕީންސް އަށް ކުރެއްވި ދަތުރަށް ފަހު ސިރިސޭނާ ވަނީ ޑްރަގު ބޭނުންކުރާ މީހުންނާ ގުޅޭ ގޮތުން އެ ގައުމުގެ ރައީސް ރޮޑްރިގޯ ޑުޓާޓެ ކަންކުރައްވާ ގޮތް ކޮޕީ ކުރައްވަން ބޭނުންވާ ކަމަށް ވިދާޅުވެފަ އެވެ.\nމިދިޔަ ފެބްރުއަރީ މަހު ލަންކާ ފުލުހުން ވަނީ 300 ކިލޯގެ ޑްރަގު އަތުލައިގެންފަ އެވެ. އެ ތަކެތީގެ އަގު 17 މިލިއަން ޑޮލަރަށް އަރަ އެވެ. ޕާކިސްތާނުން އެތެރެކުރި ޓްރެކްޓަރުތަކެއްގައި ފޮރުވައިގެން 2013 ވަނަ އަހަރު 260 ކިލޯގެ ޑްރަގު ލަންކާ އަށް އެތެރެ ކުރަނިކޮށް ވަނީ އަތުލައިގެންފަ އެވެ. ލަންކާ އިން އެންމެ ގިނަ އަދަދެއްގެ ޑްރަގު އަތުލައިގަތީ ޑިސެމްބަރު 2016 ގަ އެވެ. އެ އަހަރު އަތުލައިފައި ވަނީ 800 ކިލޯގެ ޑްރަގެވެ. އޭގެ ހަ މަސް ކުރިން ވަނީ ޝިޕިން ކޮންޓެއިނާތަކެއްގެ ތެރޭން 301 ކިލޯގެ ޑްރަގު އަތުލައިގެންފަ އެވެ. މިދިޔަ ހަފުތާގައި އީރާނުގެ މަސްވެރިންތަކެއް ލަންކާ އަށް އެތެރެކުރަން އުޅުނު 100 ކިލޯގެ ޑްރަގު ވަނީ އަތުލައިފަ އެވެ.\nލަންކާގައި ޑްރަގު ނައްތާލަން ހަމަޖެހިފައިވާ ތަނުގައި ފުލުހުންގެ ޓާސްކް ފޯހުން ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ\nލަންކާގައި ޑްރަގު ޑީލަރުންނަށް މަރުގެ އަދަބު ދޭނެ ކަމަށް ސިރިސޭނާ ވަނީ ވިދާޅުވެފަ އެވެ. އަދި މަރުގެ އަދަބު ދޭން ޖެހޭ މީހުންގެ ލިސްޓް މިހާރު ލިބިވަޑައިގެންފައިވާ ކަމަށް ވެސް ސިރިސޭނާ ވަނީ ވިދާޅުވެފަ އެވެ.\nލަންކާގައި މަރުގެ ހުކުމް ތަންފީޒް ކުރަން ފަށަނީ 40 އަހަރުގެ މެދުކެނޑުމަކަށް ފަހު އެވެ. ސްރީ ލަންކާގައި އެންމެ ފަހުން މަރުގެ އަދަބު ތަންފީޒްކޮށްފައި ވަނީ 1976 ވަނަ އަހަރު އެވެ.\nއިތުރު ލިޔުންތައް ސްރީ ލަންކާ މައިތުރިޕާލާ ސިރިސޭނާ މަސްތުވާތަކެތި


Kairi namaves dhurugaivaa Maliku6- One Online\nކައިރި ... ނަމަވެސް ދުރުގައިވާ މަލިކު 6\nއަބްދުﷲ ފާރޫގް ހަސަން އާއި އަބްދުﷲ ސޯދިގު މަލިކުގެ ކުންނު ތަކުގެ މައުލޫމާތު ހޯއްދެވުމުގައި (ފޮޓޯގައި: ކަނާތުން ވާތަށް: ތަކަަންދު ގޯތި ދޮންތަކުރު، ކޮޅުގޭގެ މުހައްމަދު، އަބްދުﷲ ފާރޫގް ހަސަން، އިޑިޔައްކަލް މޫސާމަނިކުފާން، އަބްދުﷲ ސޯދިގު) ފޮޓޯ: އެފް ޖީ މުހައްމަދު\n(21 މެއި ގެ އަދަދާ ގުޅޭ)\nތިރީގައި މިވަނީ އަޅުގަނޑުމެން މަލިކުގައި ތިބިއިރު މިރޮނގުން ބަލާލި ވަރަށްއަވަސް ބަލައިލުމެއްގައި ފާހަގަކުރެވުނު، ރާއްޖެއަށް ނުވަތަ ރާއްޖޭގެ ރަށްރަށަށް ނިސްބަތްކޮށް ނަންކިޔައިފައި ހުރި ގެތަކުގެ ނަންތަކެވެ.\n1.\tގިރާވަރުގެ (ކުދެހި)\n2.\tވަށަފަރުގޯތި (ކުދެހި)\n3.\tކެލާގެ (ފަލައްސޭރި)\n4.\tއައްޑުގޯތި (ރަށްމެދު)\n5.\tއައްޑުގެ (ރަށްމެދު)\n8.\tމާލޭގެ (ބާޑަ)\n10.\tދިއްދޫގެ (އަލޫޑި)\n11.\tގޮއިދޫގޯތި (ފުންހިލޮޅު)\n12.\tފެންފުށީގެ (ފުންހިލޮޅު)\n13.\tމުރާދޫގަނޑުވަރު (ފުންހިލޮޅު)\n14.\tދިވެހިގަނޑުވަރު (ޝޭޑިވަޅު)\n15.\tމާލޭގެކޮޅުގެ (ބާޑަ)\n16.\tއޮޑިވަޅުމާލޭގެ (ބާޑަ)\n17.\tކަނޑޫދޫގެ (ބޮޑުއަތިރި)\n18.\tނޫމަރާގޯތި (ޝޭޑިވަޅު)\n19.\tމާރަންދޫގޯތި (ޝޭޑިވަޅު)\n20.\tތަކަންދޫގޯތި (ޝޭޑިވަޅު)\nމަލިކު ހުރިހާ ގެތަކެއްގެ ނަންތަކުގެ މައްޗަށް ވިސްނައި ދިރާސާކުރާނެ ފުރުޞަތެއް ލިބުނުނަމަ މިއަށްވުރެ އިތުރު ނަންތަކެއް ފާހަގަކުރެވުމަކީވެސް އެކަށީގެންވާ ކަމެކެވެ.\nތިންވަނަ ނުކުތާއާއި ހަތަރުވަނަ ނުކުތާއާމެދު މިފޮތުގެ ތަފާތު ޗެޕްޓަރތަކުގައި އަޅުގަނޑުވަނީ ވާހަކަދައްކާފައެވެ. އެހެންކަމުން މިތާނގައި އިތުރަށް އެވާހަކަ ތަކުރާރުކުރުމުގެ ބޭނުމެއް އޮތްކަމަކަށެއް އަޅުގަނޑެއް ނުދެކެމެވެ.\n"ހިސްޓްރީ އޮފް ދި ލަކަޑިވް މިނިކޮއި އެންޑް އަމީންޑީވީ އައިލެންޑްސް" މިނަންކިޔާ ފޮތުގައި... ލިޔުއްވާފައިވެއެވެ.\n"މީލާދީން 1550 ވަނަ އަހަރު ޢަލީރާޖާއިންގެ ރަސްކަމާ މަލިކު ގުޅުމާ ހަމައަށް މަލިކުގެ ތާރީޚުވަނީ ދިވެހިރާއްޖޭގެ ތާރީޚާ ލާމެހިފައެވެ. އެހެންނަމަވެސް އަރައްކަލް ޕްރިންސިޕަލިޓީގެ މެމްބަރަކަށް މަލިކު ވުމާ ގުޅިގެން ދިވެހިރާއްޖޭގެ އެހެން އަތޮޅުތަކާ މަލިކު ތަފާތުވެގެން ދިޔައެވެ. އަޅުގަނޑުމެންނަށް މިހާރުވެސް އެނގިފައިވާ ގޮތުން ދިވެހިރާއްޖޭގައި ފުރަތަމަ ވަޒަންވެރިވީ މީލާދީން ހަތަރުވަނަ ނުވަތަ ފަސްވަނަ ޤަރުނުގައި ސްރީލަންކާއިން ހިޖުރަކުރި މީހުންނެވެ. ބާތަލަމިއުޒް ވިދާޅުވާގޮތުގައި މަލިކުގެ ޘަޤާފަތަށް ބަލާއިރު އެތާނގައި ފުރަތަމަ ވަޒަންވެރިވެފައިވަނީ ދިވެހިރާއްޖެއިން ހިޖުރަކުރި ބަޔެކެވެ. މިކަން ޤަބޫލުކުރެވޭ އެންމެބޮޑު ހެތްކަކީ މަލިކު މީހުންގެ އާދަކާދައާއި ދިވެހީންގެ އާދަކަދައާ އެއްގޮތްކަމެވެ. މަލިކުގެ ފުލޯކު ވާހަކައެއްގައި އޮންނަ ކަމަށް ސަތިކުމަރަން ނަޔަރ ވިދާޅުވަނީ މަލިކާ އަވަށްޓެރި ޖަޒީރާތަކެއް ކަމަށްވާ ލަކަޑިވްސްގެ ނަމްބޫދިރީ ދެމީހުންކަމަށްވާ އައްޔައްފަންމުއްތަންމައާއި ތައްތަރަން (ތައްތަރަންބަންމަދު) މަލިކަށް ހިޖުރަކޮށް އެތަނުގައި ރުއް އިންދީ ކަމަށެވެ. މިރަށަކީ އެމީހުންގެ އަމިއްލަ ތަނެއް ކަމުގައި ހެދުމަށްޓަކައި އެމީހުން މިރަށުގައި ގަލެއް ބެހެއްޓިއެވެ. ސަތިކުމަރަން ލިޔުއްވާ ގޮތުގައި މިތަނަށް ކިޔަނީ "ސިރައްކަލް" އެވެ.\nނަމަވެސް އެވާހަކައިގައި އެއްވެސް ޙަޤީޤަތެއް ވާކަމަކަށް ނުފެނެއެވެ. އެހެނީ ލަކަޑިވްސްގެ މީހުންނާވެސް އަދި މަލާބާރީންނާވެސް މަލިކުގެ މީހުންނާ އެއްވެސް ވައްތަރުކަމެއް ފެންނާކަށް ނެތެވެ. ބާތަލަމިއުޒް ވިދާޅުވާ ފަދައިން ރާވެރީން އެންމެ ވައްތަރީ ސްރީލަންކާގެ ހަކުރޯއިންނާ އަދި ރޯޑިއާއިންނާއެވެ. އަދި އެމީހުންގެ މަތީ ފަންތީގެ މީހުން ހީވަނީ ޢަރަބީންނާ ސިންގަޅައިން މަސްހުނިވެގެން އައިސްފައިވާ ބަޔެއްހެންނެވެ. ކަން މިހެން އޮތުމާއެކު މަލިކަށް ހިޖުރަކުރީ ކޮންބަޔެއްތޯ ބަލާއިރު ބޮޑަށް ބުރަވެވެނީ ލަކަޑިވްސްއަށްވުރެ ބޮޑަށް ދިވެހިރާއްޖެއިން ކަމަށެވެ. މަލިކު މީހުންގައި ހުންނަނީ ނަމްބޫދިރީ އާރިޔަން ސިފަތަކަށްވުރެ ސިލޯނުގެ ވެޑޮއިޑް ސިފަތަކެވެ. އެރަށުގެ ބަހަށް އެމީހުން ކިޔާ "މަހަލް" އެވެ. މިބަސް ރާއްޖޭގެ ދިވެހިބަހާ ވަރަށް ވައްތަރެވެ. އެޗް.ސީ.ޕީ. ބެލް ލިޔުއްވާފައިވާ "މޯލްޑިވް އައިލެންޑްސް" މިފޮތުގައި ލިޔުއްވާފައިވާ ގޮތުގައި "މަހަލް" މިބަސް ސާންސްކްރިޓާއި ޕާލީގެ ބަސްތަކަށްވުރެ އަޞްލު ސިންގަޅައާ މާގުޅެއެވެ. މިކަމުންވެސް ބޮޑަށް ބުރަވެވެނީ މަލިކުގައި ވަޒަންވެރިވީ މީހުންނަކީ މަލާބާރީން ނުވަތަ ލަކަޑިވްސްއިން ދިޔަ ބަޔެއް ނޫންކަމާއި އެއީ ސްރީލަންކާ ނުވަތަ ދިވެހިރާއްޖެއިން ދިޔަ ބަޔެއް ކަމަށެވެ.\nމަލިކު މީހުން ކަނޑުފޭރޭ މީހުންގެ ކިބައިން އަގުހުރި މުދާ ރައްކާކުރާން ހަދައިފައި ހުރި ބިންގަރާހެއް (މަލިކު މީހުން މިފަދަ ތަންތަނަށް ކިޔަނީ އަނދަވަޅު) ފޮޓޯ: އެފް ޖީ މުހައްމަދު\nމަލިކުގައި މީހުން ދިރިއުޅެން ފެށީއްސުރެ ވަރަށްގިނަ ޒަމާންތަކަކަށް މަލިކު ދިވެހި ރަސްކަމުގެ ދަށުގައި އޮތެވެ. ނަމަވެސް ތާރީޚުގެ ވަކިހިސާބަކުން މިރަށް ކަންނަންނޫރު ރަސްރަސްކަލުންގެ އަތްދަށަށް ދިޔައެވެ. މިގޮތަށް މިބަދަލުވި ބަދަލުވުން އައިސްފައިވަނީ ގާތްގަނޑަކަށް 1550 ވަނައަހަރު ހިސާބުގައެވެ. މީލާދީން ސަތާރަ ވަނަ ޤަރުނުގެ ކުރީކޮޅު މަލިކަށް ޒިޔާރަތްކުރި ޕިރާޑް ޑި ލާވަލް ވިދާޅުވާގޮތުގައި މަލިކުގައި އެއިރު ވެރިކަން ކުރައްވަނީ ކަންނަންނޫރުގެ ރާޖާގެ މަންދޫބެއް ކަމަށްވާ އަންހެން ބޭކަނބަލެކެވެ. އިބްނު ބަޠޫޠާ ރާއްޖެއަށް ޒިޔާރަތްކުރެއްވި ޒިޔާރަތްކުރެއްވުންތަކުގައިވެސް (44-1343 އާއި 1346 ގައި) މަލިކުގެ އެއްވެސް ވާހަކައެއް ލިޔުއްވާފައެއް ނުވެއެވެ. އިބްނު ބަޠޫޠާ މުލަކުގެ ވާހަކަ ލިޔުއްވާފައިވާ ލިޔުއްވުން "މަނާދިރު" ގައި "މުލޫކު" އެއީ މަލިކު ކަމަށް ބައްލަވާފައިވަނީ ގޯހުންނެވެ. މިރަށަކީ އަޞްލުގައި ފުވައްމުލަކެވެ. އެއީ ރާއްޖޭގެ އެންމެ ދެކުނުގައި އޮތް އައްޑުއަތޮޅާ ޖެހިގެން އޮތް ރަށެކެވެ. މާކޮޕޯލޯ މަލިކަކީ އަންހެން ރަށްކަމަށް ބުނުއްވާފައިވާ ކަމަށް ވެއެވެ. ނަމަވެސް މިމަޢުލޫމާތު އައިސްފައިވާ ގޮތެއް އެނގޭކަށް ނެތެވެ. އިހުޒަމާނުއްސުރެ ކިޔަމުން އައިސްފައިވާ ވާހަކައެއްގައި ބުނާގޮތުން ދިވެހިރާއްޖޭގެ ރަސްގެފާނު ކަންނަންނޫރުގެ ޢަލީރާޖާއަށް މަލިކު ހަދިޔާއެއްގެ ގޮތުގައި ދެއްވީއެވެ. މި ދެރަސްކަލުންނަކީ ކައިވެނީގެ ގޮތުން ތިމާގެ ދެ ރަސްކަލުންނެވެ.\nކަންނަންނޫރުގެ ރަސްގެފާނު ދިވެހިރާއްޖެ ހިފިގޮތް ވަރަށް މަޝްހޫރު ފުލޯކު ވާހަކައެއްގައި އޮވެއެވެ. އެދުވަސްވަރު ދިވެހިރާއްޖެ ވަނީ ފޭރޭމީހުންގެ ޝިކާރައަކަށް ވެފައެވެ. އަދި ޚާއްޞަކޮށް މިކަމުން ޓެއްލިޗެރީގެ މުންޚަލީ މަރައްކާރު ފާހަގަކޮށްލެވެއެވެ. މިރަށްތައް ސަލާމަތްކޮށްދިނުމަށް މިރަށްތަކުގެ އަހުލުވެރީން އެތައްފަހަރަކު އެދުނުކަމުގައި ވިޔަސް ދިވެހިރާއްޖޭގެ ރަސްގެފާނު ދެއްވީ ބީރު ކަންފަތްޕުޅެކެވެ. އެންމެފަހުން އެމީހުންނަށް މަޖުބޫރުވީ ޢަލީރާޖާގެ އެހީ ހޯދާށެވެ. މިކަމާ ގުޅިގެން ކަންނަންނޫރުގެ ރަސްގެފާނު ދިވެހިރާއްޖޭގެ ރަސްގެފާނަށް ފަންޑިތައެއް ހެދި ކަމުގައި ވެއެވެ. ކަންނަންނޫރުން އައި ފުރަތަމަ ލަޝްކަރުގެ އަށް ނައު ދިވެހީން ފައްތާލިކަމަށް ވަނީ ފަންޑިތަހަދާފައިވާ އަށް ނާށި ކަނޑަށް އެއްލާލައިގެންނެވެ. ނަމަވެސް ޢަލީރާޖާ ވަރަށް ބާރުގަދަ ފަންޑިތަވެރިއެއް ކަމަށްވާ ކަލްޕެނީގެ ސަކިކޮޔާގެ އެހީ ހޯދިއެވެ. އަދި މީނާ ޢަލީރާޖާގެ ލަޝްކަރުގެ ނައުތައް ފަންޑިތައިގެ ބާރުގައި ސަލާމަތްކޮށްދިނެވެ. މިފަހަރު ދިވެހީންގެ ފަންޑިތަ ނާށިތަކުގެ ބޭނުމެއް ނުހިފުނެވެ. ދިވެހި ރަސްގެފާނަށް މިފަންޑިތައިގެ ޔަޤީންކަން އޮތްލެއް ބޮޑުކަމުން ހަނގުރާމައަކަށް އެއްވެސް ވަރަކަށް ތައްޔާރު ވެފައެއް ނެތެވެ. ވުމާއެކު ވަރަށް ފަސޭހައިން އަރައްކަލްގެ ލަޝްކަރަށް ދިވެހީންގެ މައްޗަށް ވެރިވެގަނެވުނެވެ.\nތިރީސް މީހުން ކައިލި ކުންނު --- ފޮޓޯ: ރަހުމާން އިސްމާއީލް، މަލިކު (މީ މިހާރުގެ ފޮޓޯއެއް)\nއަރައްކަލްގެ ޢަލީރާޖާއިން (ނުވަތަ ޢަޒީރާޖާއިން ނުވަތަ މައްމާލީން) ނަކީ ދިވެހިރާއްޖެއާއި ލަކަޑިވްސްގައި ވަރަށް ބާރުގަދަ ބަޔެއް ކަމާމެދަކު ޝައްކެއްނެތެވެ. އިންޑިޔާގެ ހުޅަނގު ދެކުނު އައްސޭރިއާ ކައިރީގައިވާ ޢަރަބި ކަނޑުގެ ސަރަޙައްދުގައި އެމީހުންގެ އާރާއި ބާރު ފެތުރިފައިވަނީ އެބައިމީހުންގެ ކަނޑުގެ ފައުޖުގެ ކުޅަދާނަކަމުންނެވެ. ޢަރަބި ކަނޑުގެ ޖަޒީރާތަކުގެ މައްޗަށް މިމީހުންގެ ބާރު ވަރަށް ގަދަކަމަށް ޕިރާޑާއި ޕޯޗުގީޒު ތާރީޚު ލިޔުންތެރިއެއް ކަމަށްވާ ޖޭ. ޖިބަރޮސް ހެކިވެލައްވައެވެ. މަޝްހޫރު ފަރަންސޭސި ދަތުރުވެރިޔާ ޕިރާޑް ޑި ލާވަން ޢަލީރާޖާ ސިފަކުރައްވަނީ ދިވެހިރާއްޖޭގެ ވެރި ރަސްގެފާނުގެ ގޮތުގައެވެ. ދިވެހިރާއްޖޭގެ ވިޔަފާރީގެ މައްޗަށް މައްމާލީންގެ ހަމައެކަނި ވެރިކަމެއް އޮތުމުގެ ސަބަބުން އޭނާ ވަރަށް މުއްސަނދިވެގެން ދިޔައެވެ. ޖޭ. ޖިބަރޮސް ކަންނަންނޫރު ރާޖާއިން ސިފަކުރައްވަނީ މަލިކުގެ ގަވަރުނަރުންގެ ގޮތުގައެވެ. އަދިވެސް އޭނާ ބަޔާންކުރައްވާ ގޮތުގައި ދިވެހިރާއްޖޭގެ ރަސްގެފާނާ އަދި ހުރިހާ އެންމެންނަކީވެސް ކާފަރުންނެވެ. (ފަހަރެއްގައި އެމީހުންނަކީ މުސްލިމުން ނޫންކަން ބަޔާންކުރުމުގެ ގޮތުން އިނގިރޭސީން "ޖެންޓައިލްސް" ބޭނުންކޮށްފައި އޮތް ކަމުގައިވިޔަސް ޢާންމު ގޮތެއްގައި މިބަސް ބޭނުންކޮށް އުޅުނީ ޔަހޫދީންނާ އެހެން މީހުންނާ ވަކިކުރުމުގެ ގޮތުންނެވެ.) މިއިން ދިވެހީން އިސްލާމްވީ ތާރީޚު ކޮންމެވެސް ވަރަކަށް އަންގައިދެއެވެ. އޭނާ އަދިވެސް ފާހަގަކުރައްވާފައިވާ ގޮތުގައި އެމީހުން ދިވެހިރާއްޖެއާ ފުރަތަމަ އުފެއްދީ ވިޔަފާރީގެ ގުޅުމެވެ. އަދި މަޑުމަޑުން އެމީހުންގެ ނުފޫޒު ހިނގާ ސަރަޙައްދު ސިޔާސަތާ ހަމައަށްވެސް ފުޅާކުރީއެވެ. މިއީ ފަހުން އިނގިރޭސީން އިންޑިޔާގައި ކަންތައް ކުރިގޮތެވެ. ޑުއާރޓި ބާރބޯސާ (ކުރީގެ ޕޯޗުގީޒު ކުލީ ސިފައިންގެ މީހެއް، ފަހުން ތާރީޚު ލިޔުންތެރިއެއް) ދިވެހި ރަސްގެފާނު ސިފަކުރައްވަނީ ކަންނަންނޫރުގައި އުޅޭ މަޣްރިބުގެ ސާދާގަރުން އެމީހުން ބޭނުންވީމާ ބަދަލުކުރާ ގޮތަށް ޢައްޔަންކޮށްފައިވާ މީހެއް ކަމުގައެވެ. މި ސިފަކުރުމުން ދިވެހިރަސްކަން ވެފައިވަނީ ޢަލީރާޖާއިން ކުޅޭކުޅޭ އެއްޗަކަށެވެ. ވުމާއެކު ލަކަޑީވްސްއާ ދިވެހިކަނޑުގައި ޢާންމުކޮށް ދަތުރުކުރާ އޮޑިފަހަރުވަނީ ކަންނަންނޫރުގެ ކަނޑުގެ ލަޝްކަރުގެ ބާރުގެ ދަށުގައެވެ. އެހެނީ އެބައިމީހުންނަކީ ކަނޑުގެ ހަނގުރާމައަށް ކުޅަދާނަ، ފަންނީ ބަޔެކެވެ. ކަން މިހެން އޮތްއިރު، ދިވެހި ރަސްރަސްކަލުންނަށް މާމައްލޭއިންނާ ކުރިމަތިލާން ނުކެރޭކަން އެއީ ހައިރާންވާންވީ ކަމެއް ނޫނެވެ. އެހެންނަމަވެސް ޕޯޗުގީޒުން މިދޭތެރެއަށް ވަނުމުން އަރައްކަލުންގެ ބާރު ކުޑަވާން ފެށިއެވެ.


Kaafa Adhi Maama Dharinnaai Eku Gina Vaguthu Heydha Kuraa Nama Umuru Dhigu Vey! - Vaguthu\nކާފަ އަދި މާމަ ދަރިންނާއި އެކު ގިނަ ވަގުތު ހޭދަކުރާނަމަ އުމުރު ދިގުވޭ!\nކާފަ އަދި މާމަ ދަރިންނާއި އެކު ވަގުތު ހޭދަ ކުރަނީ\nކޮންމެ މީހަކީވެސް ދިރިހުރެއްޖެނަމަ އުމުރުން ދުވަސްވެ، މުސްކުޅިކަން ތަޖުރިބާ ކުރަން ޖެހޭނެ ބައެކެވެ. ގިނަ ފަހަރަށް އުމުރުން ދުވަސްވެ، ގިނަ ވަގުތު ގޭގައި ހޭދަ ކުރަން ޖެހެއެވެ. މިހެން ގޭގައި ހުންނަ ވަގުތު ކާފަ އަދި މާމަ ދަރިން ބަލާނަމަ އެމީހުންގެ އުމުރު ދިގުވާ ކަމަށް ދާދި ފަހުން އެމެރިކާގައި ހެދި ދިރާސާ އަކުން މިވަނީ ހާމަވެފައެވެ.\n"ބާލިން އޭޖިން ސްޓަޑީ" ދިރާސާގައި އިސްކޮށް ހަރަކާތްތެރިވާ ޑރ. ރޮނަން ފެކްޓޯރާ ބުނެފައިވާ ގޮތުގައި އަބަދު އެ ދަރިން ނުބެލި ކަމުގައި ވިޔަސް، އެ ކުދިންނާއި އެކު ގިނަ ވަގުތު ހޭދަ ކުރުމުން އެމީހުންގެ ސިއްހަތަށް އޭގެ ފައިދާތައް ކުރެއެވެ.\n"އުމުރުން 90އަށް ވުރެން މަތީގެ މީހުން ކަންކަން ހަނދާނުގައި ބަހައްޓަން ވަރަށް އުނދަގޫވޭ. އަދި އުމުރުން 70 އަހަރަށް ވުރެން މަތީގެ މީހުންނަށްވެސް ހަނދާން ބަލި ޖެހޭ. އެކަމަކު މާމަ އަދި ކާފަ ދަރިން ބޭބީސިޓް ކުރާނަމަ މި މައްސަލަ އަށް ވަރަށް ބޮޑު ހައްލެއް ލިބިގެން ދާނެ" ޑރ. ފެކްޓޯރާ ވިދާޅުވެފައި ވެއެވެ.\nއުމުރުން ދުވަސްވީ އެތައް ހާސް މީހުންނެއް ބައިވެރި ކުރުވައިގެން ކުރިއަށް ގެންދިޔަ މި ދިރާސާ އިން އިތުރަށް ހާމަވެފައިވާ ގޮތުގައި މުސްކުޅިވެފައި ވާއިރު މިގޮތަށް އެ ކުދިންނާއި އެކު ވަގުތު ހޭދަ ކުރުމުން ސްޓްރެސް ވެސް ފިލައިގެން ދިއުމަށް އެހީތެރިވެއެވެ. އެހެންކަމުން، ތިމާގެ ދަރިން އެ ކުދިންގެ ކާފަ އަދި މާމަ އާއި އެކު ގިނަ ވަގުތު ހޭދަ ކުރުމުގެ ފުރުސަތު ދޭށެވެ.


Inquiry report thanfeezukuran 50 million rufiya\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް "ހައެއް ފަހެއް"ގައި ދިން ހަމަލާއާ ގުޅިގެން އެމަނިކުފާނުގެ ސެކިއުރިޓީ ބްރީޗުވީގޮތް ބަލައި އެކުލަވާލި އިންކުއަރީ ރިޕޯޓުގައި ބުނެފައިވާ ކަންތައްތައް ތަންފީޒުކުރަން 50 މިލިއަން ރުފިޔާ ބަޖެޓުގައި ހިމަނައިފި އެވެ.\nއިންކުއަރީ ރިޕޯޓްގައި ލަފާދީފައިވާ ބައެއް ކަންތައްތައް\nނަޝީދު އުޅުއްވާ އަދި ނޫޅުއްވާ ވަގުތުގައި ވެސް އެ މަނިކުފާނުގެ ގެކޮޅަށް ވަދެ ނުކުމެވާ މީހުން ކޮންޓްރޯލްކޮށް ހަތިޔާރާ އެކު 24 ގަޑި އިރު ފޯރިމެރުން.\nނަޝީދުގެ ގެކޮޅުގެ އިވެކުއޭޝަން ޕްރޮސީޖާ ކަނޑައަޅައި، އެކަމަށް މީހުން ތައްޔާރުކުރުން.\nނަޝީދު ދަތުރުފުޅު ކުރައްވާ ކާރަކީ ސްޓޭންޑާޑް އާމޯޑް ކާރަކަށް ހެދުން.\nނަޝީދުގެ ސަލާމަތީ ކަންތައްތައް ބަލަހައްޓާ ފަރާތްތައް އަަހަރަކު އެއް ފަހަރު ވެޓްކުރަމުން ގެންދިއުން\nނަޝީދުގެ ގެކޮޅުގެ ސީސީޓީވީ ބޭނުންކޮށްގެން މޮނިޓާ ކުރުން.\nއިހުމާލުވީ އަދި ޒިންމާ އަދާނުކުރި ފަރާތްތައް ވަކިކޮށް ފިޔަވަޅު އެޅުން.\nގައުމީ ސަލާމަތާ ބެހޭ ކަންކަމުގައި ސިފައިންނާއި ފުލުހުންނާ މަޝްވަރާކޮށް، ރައީސަށް ލަފާދޭ ނެޝަނަލް ސެކިއުރިޓީ އެޑްވައިޒަރެއް ހަމަޖެއްސުން.\nސިފައިންގެ ހިދުމަތް ޒަމާނީ ކުރުމަށްޓަކައި ގާނޫނަށް ބަދަލުގެނައުން.\nޓެރަރިޒަމާއި ހަރުކަށި ފިކުރު ފެތުރުމުގައި ބައިވެރިވާ މީހުންގެ މައުލޫމާތު ހިމެނޭ ޑާޓާ ބޭސްއެއް ގާއިމްކުރުން.\nޓެރަރިޒަމާ ހަރުކަށި ފިކުރާ ދެކޮޅަށް މީޑިއާތައް ހޭލުންތެރިކުރުވުން.\nއިންޓެލިޖެންސް މައުލޫމާތު ރައްކާތެރިކަމާ އެކު ބަލަހައްޓަން، ޓެރަރިޒަމް މަނާކުރުމުގެ ގާނޫނުން ލާޒިމްކުރާ އޮނިގަނޑު ގާއިމްކުރުން.\nގައުމީ ސަލާމަތަށް ނުރައްކާ ވެދާނެ އިންޓެލިޖެންސް މައުލޫމާތު ސަލާމަތީ ހިދުމަތްތަކުގެ ތެރޭގައި ހިއްސާކުރާނެ ނިޒާމެއް ވީ އެންމެ އަވަހަކަށްް އެކުލަވައިލުން.\nޓެރިރަޒަމް ހުއްޓުވަން މަސައްކަތްކުރާ އިދާރާތަކުގެ މެދުގައިވާ ފުށުއެރުންތައް ނައްތައިލުމަށްޓަކައި އިދާރާތަކުގެ ދައުރު ސާފުކޮށް ބަޔާންކުރުން.\nއިންޓެލިޖެންސާ ބެހޭ ހާއްސަ ގާނޫނެއް ހެދުން.\nއިދާރާތަކުން ނެރޭ ނަތީޖާއަށް ބަލައި ކައުންޓަ ޓެރަރިޒަމްގެ ބަޖެޓް ކަނޑައެޅުން.\nރައީސް މުހައްމަދު ނަޝީދު ރައްޔިތުންގެ މަޖިލިސް ދައުލަތުގެ ބަޖެޓް + ފިނޭންސް މިނިސްޓްރީ ނަޝީދަށް އަމާޒު ކުރި ހަމަލަ ޕާލިމެންޓް އިންކުއަރީ\nރައީސް ނަޝީދަށް ކުރާ ހަރަދުތަކަށް ފާޑުކިއުން


Nipah Virus Fathuraa Vaa Raajjeygai Ulheythee Ekamah Samaalu Vumah "HPA" In Iuthimaas Koffi\nނިޕާ ވައިރަސް ފަތުރާ ވާ ރައްޖޭގައި ...\nކިމްއާ އެކު ބާއްވާ ސަމިޓް ޓްރަމްޕް ...\nއިންޑިއާގެ ކެރެލާގައި ހަލުވިކަމާއެކު ފެތުރެމުންދާ ނިޕާ ވައިރަސް ފަތުރާ ބާވަތުގެ ވާ ރައްޖޭގައި އުޅޭތީ، އެ ބަލި ރާއްޖެއަށް އައުމުގެ ފުރުޞަތު އެބައޮތްކަމަށް ހެލްތް ޕްރޮޓެކްޝަން އެޖޭންސީ، އެޗްޕީއެއިން ބުނެފިއެވެ.\nމި ބަލި ރާއްޖެއަށް ފެތުރުނަ ނުދިނުމަށްޓަކައި އަޅަން ޖެހޭ ފިޔަވަޅުތައް އަޅުއްވަމުންދާކަމަށްވެސް ހެލްތް ޕްރޮޓެކްޝަން އެޖެންސީން ބުނެއެވެ.\nއެޗްޕީއޭއިން ބުނީ މި ވައިރަސްގެ އެއްވެސް އަސަރެއް މިހާތަނަށް ރާއްޖެއިން ފެނިފައިނުވި ނަމަވެސް، މި ބަލި ފަތުރާ ވާ ރާއްޖޭގައި އުޅޭތީ އެކަމަށް ސަމާލުވެ ތިބުމަށް އާންމުންނަށް އިލްތިމާސްކޮށްފައެވެ. އަދި މިދުވަސްވަރު އިންޑިއާގެ ކެރެލާ ހިމެނޭ ސަރަޙައްދަށް ދަތުރުކުރާ ދިވެހިން މިކަމަށް ސަމާލުވުމަށްވެސް އެޗްޕީއޭއިން ވަނީ އިލްތިމާސްކޮށްފައެވެ.\nއެޗްޕީއޭއިން ނެރުނު ބަޔާނެއްގައި ބުނެފައިވަނީ މި ބައްޔަކީ ޓެރޯޕަސް އާއިލާގެ ވާ ނުވަތަ ފްރުޓް ބެޓްސްގެ ޒަރީއާއިންނާއި އޫރުން ޖެހޭ ބައްޔެއްކަމަށެވެ. މިބަލި ފެތުރެނީ، މި ބާވަތުގެ ވާ ކައިފައި ހުންނަ މޭވާއާއި ވާލުގެ ކުޅު ނުވަތަ ވާލުގެ ކުޑަކަމުދާ އެއްޗެއް ޖެހިފައިވާ ކާނާ ބޭނުންކުރުމުންކަމަށްވެސް އެޗްޕީއޭއިން ބުނެއެވެ.\nއެޗްޕީއޭއިން ބުނީ މި ބަލި ޖެހުނުކަމުގައިވިޔަސް ބަލީގެ އެއްވެސް އަލާމާތެއް ނުފެނި ހިނގައިދާނެކަމުގައެވެ.\nމި ބަލީގެ އާއްމު އަލާމާތްތަކުގެ ތެރޭގައި ބޮލުގައި ރިއްސުމާއި ގައިގައި ރިއްސުމާއި ކަރުގައި ރިއްސުންވެސް ހިމެނޭ ކަމަށެވެ. އަދި ބައެއް މީހުންގެ ސިކުނޑިއަށްވެސް ބަލީގެ އަސަރުކޮށް ބޯއެނބުރުމާއި ހެއަތް ގޮތްވުމާއި ފިޓުޖެހުމަކީވެސް އެކަށީގެންވާކަމެއް ކަމަށް އެޗްޕީއޭއިން ބުނެއެވެ. މި ވައިރަސްއަށް ވަކި ޚާއްސަ ފަރުވާއެއް އަދި ހޯދިފައިނުވާއިރު، މި ބަލި ޖެހޭ މީހުންނަށް ފަރުވާދިނުމަށް ހަމަޖެހިފައިވަނީ ޑެންގީއާއި ޒިކާ ފަދަ ބައްޔަށް ފަރުވާދޭގޮތަށް ކަމަށް އެޗްޕީއޭއިން ބުނެއެވެ.\nނިޕާ ވައިރަސްއިން ރައްކާތެރިވުމަށްޓަކައި ގަސްގަހުގައިއަޅާ މޭވާ ވާލުން ރައްކާތެރިކުރުމާއި ރުކުރާ ނެގުމުގައި ސަމާލުކަންދީ ރައްކާތެރިވުމަށް އެޗްޕީއޭއިން ވަނީ އިލްތިމާސް ކޮށްފައެވެ. އަދި މޭވާ ބޭނުންކުރުމާއި ވިއްކުމުގައި އާއްމު ސާފުތާހިރުކަމަށް ސަމާލުކަންދީ، މޭވާފަދަތަކެތި ދޮވެގެން ނޫނީ ބޭނުން ނުކުރުމަށާއި ހަލާކުވެފައިހުންނަ މޭވާ ބޭނުން ނުކުރުމަށްވެސް އެ އެޖެންސީން އިލްތިމާސްކުރެއެވެ. އަދި މޭވާފަދަ ތަކެތި ކެއުމުގެ ކުރިން ދޮވެ ބޭރު ތޮށި މަށައިގެން ބެނުންކުރުމަށްވެސް އެޗްޕީއޭއިން ވަނީ އިލްތިމާސް ކޮށްފައެވެ.


ސުންނަތް އަޅުކަންތަކާއި މެދު ސަމާލުވުމުގެ މުހިންމުކަން – DhiSalafiyyah\nސުންނަތް އަޅުކަންތަކާއި މެދު ސަމާލުވުމުގެ މުހިންމުކަން\n09/10/2011 އެހެނިހެން, ދީންއައްޝައިޚު ޝަފީޢު ޢަބްދުﷲ\nبسم الله، الحمد لله والصلاة والسلام على من لا نبي بعده، أما بعد:\nއިމާމު އައްޝާޠުބީرحمه اللهވިދާޅުވެފައިވާ ބަސްފުޅެއްގެ މާނައިގައިވެއެވެ.\n“މަންދޫބު (މުސްތަޙައްބު) އަޅުކަންތަކަކީ ވާޖިބު އަޅުކަންތަކަށް އެހީތެރިވެދޭ އެއްޗެކެވެ.”\nއަޅުގަނޑުމެންނަށް ބައެއް ފަހަރު ބައެއް ސުންނަތް އަޅުކަންތަކަށް ސަމާލުކަން ނުދެވޭ ފަހަރުފަހަރު އާދެއެވެ. އެގޭތެރެއިން މިސާލަކަށް، ނަމާދުގެ ރަވާތިބު ސުންނަތްތައް، ވިތުރި، ދަމު ނަމާދު، ޞަދަޤާތް، ޢަރަފާތް ދުވަހު ރޯދަ، ޢާޝޫރާ ރޯދަ، ހޯމަ ބުރާސްފަތި ސުންނަތް ރޯދަ، އައްޔާމުލް ބީޟު ސުންނަތް ރޯދަ ފަދަ މުހިންމު ބައެއް ސުންނަތްތައްވެސް ހިމެނެއެވެ.\nހަމަކަށަވަރުން، މިފަދަ ސުންނަތް އަޅުކަންތަކަކީ އެކަމުގެ މަތިވެރިކަމާއި ޘަވާބާއި ދަރުމައާއި ބެހޭގޮތުން ގިނަގުނަ ޙަދީޘްފުޅުތައް ވާރިދުވެފައި ހުރި ސުންނަތްތަކެކެވެ. ނަމަވެސް، މި ލިޔުމުގައި ފާހަގަކޮށްލަން ބޭނުންވަނީ، ސުންނަތް އަޅުކަންތަކުގެ މަތިވެރިކަމާއި ޘަވާބުގެ ވާހަކަ އެއްފަރާތުގައި ބޭއްވުމަށްފަހު، ސުންނަތް އަޅުކަންތަކަށް ފަރުވާތެރިވުމުގެ މުހިންމުކަމާއި އެކަމުގެ ބޭނުންތެރިކަމާ މެދުގައެވެ.\nއެގޮތުން ސުންނަތް އަޅުކަމަކީ، ވާޖިބު އަޅުކަންތަކަށް ފަރުވާތެރިވެ އެވާޖިބެއް ފުރިހަމަ ގޮތުގައި އަދާކުރުމަށް އެހީވެދޭ އެއްޗެކެވެ.\nއެހެނީ، މީހަކު ރަވާތިބު ސުންނަތަށް ފަރުވާތެރިވާނަމަ، ބަންގީގެ އަޑު އިވުމާއިއެކު އޭނާ މިސްކިތަށް ދާނެއެވެ. އަދި، ތަޙިއްޔަތުލް މަސްޖިދުގެ ދެރަކުޢަތް ކުރާނެއެވެ. ދެން އެއަށްފަހު އިހު ސުންނަތެއް އޮންނަ ނަމާދެއްނަމަ އެސުންނަތް ކުރާނެއެވެ. އެއަށްފަހު، ގަމަތްދިނުމާ ހަމަޔަށް ޒިކުރުކުރުމުގައި ނުވަތަ ޤުރުއާން ކިޔެވުމުގައި އިންނާނެއެވެ. ގަމަތް ދިނުމުން، ތަކްބީރަތުލް އިޙްރާމާއިއެކު ފަރުޟު ނަމާދު، ޖަމާޢަތުގައި އަދާކުރުމުގެ ތައުފީޤު ލިބިގެންދާނެއެވެ. އެހެންކަމުން، ނަމާދުގެ އިހު ސުންނަތަށް، ޙުރުމަތްތެރިކޮށް ހިތުމުގެ ސަބަބުން ފަރުޟު ނަމާދު އަޅުކަންވެސް އެންމެ ފުރިހަމަ ގޮތުގައި އަދާވީއެވެ.\nނަމަވެސް، ސުންނަތް ނަމާދަށް ފަރުވާކުޑަކޮށްފިނަމަ އެމީހެއްގެ ޙާލު ހުންނާނެ ގޮތާމެދު ފިކުރު ހިންގާލަމާތޯއެވެ. ބަންގި ގޮވީމަވެސް އޭނާ މިސްކިތަށް ނުގޮސް މަޑުކޮށްލަނީއެވެ. ގަމަތް ދިނުމާ ކައިރިކޮށްފައި މިސްކިތަށް ދިއުމުގެ ޚިޔާލުގައެވެ. ގަމަތް ދޭން ގާތްގަނޑަކަށް ފަނަރަ ނުވަތަ ވިހި މިނިޓު ހުރުމާއެކު އެހާ އަވަހަށް ދިޔުމުގެ ބޭނުމެއްވެސް ނެތްކަމަށް ދެކިގެންނެވެ. ނުވަތަ ކޮންމެވެސް ކަމެއްގައި މަޝްޣޫލުވެ އުޅޭތީއެވެ. ކޮމްޕިއުޓަރު ދޮށުގައި، ނުވަތަ ޓީވީ ކުރިމަތީގައި، ނުވަތަ ހޮޓަލެއްގެ ސައި މޭޒު ދޮށުގައި، ނުވަތަ ރައްޓެއްސަކާ ވާހަކަ ދައްކާލަން ހުރީތީއެވެ. ގަމަތް ދޭން ފެށުމާއެކު އޭނާ ތެޅި ފޮޅެމުން މިސްކިތަކަށް ދާނެއެވެ. ވުޟޫ ކުރާ ބަޔަށްވަދެ އަވަސް އަވަހަށް ވުޟޫކޮށް ނިމިގެން، މިސްކިތަށް އަރާއިރު، ނަމާދުގެ ޖަމާޢަތުގެ ބައެއް ގެއްލޭނެއެވެ. އެއްކަލަ ސުންނަތް ނަމާދަށް ފަރުވާކުޑަ ކުރުމުގެ ސަބަބުން ޖަމާޢަތުގެ ފުރިހަމަ ޘަވާބާއި ދަރުމައިން އޭނާ މަޙްރޫމުވީއެވެ. ތަކުބީރަތުލް އިޙްރާމުގެ މަތިވެރިކަމުގައި ބައިވެރި ނުވެވުނީއެވެ.\nއިސްވެ އެ ދިޔައީ، ސުންނަތަށް ފަރުވާތެރިވާ މީހާއާ އެކަމަށް ފަރުވާކުޑަކުރާ މީހެއްގެ ހުރި ދުނިޔެވީ ތަފާތުގެ ވާހަކަ ކޮޅެކެވެ. މިފަދަ ވަރަށް ގިނަ ފަރަޤުތަކެއް އެ ދެމީހުންގެ އަޅުކަންތަކުގައި ހުރުމަކީ ނުވެ ނުދާނެ ކަމެކެވެ. ދެން، އާޚިރަތުގައި ދެމީހުންގެ ޙާލު ހުރި ގޮތުގެ ވާހަކައަށް ބަލައިލަމާތޯއެވެ.\nޞައްޙަ ޙަދީޘްފުޅުތަކުން އެނގޭ ގޮތުގައި، އެންމެ ފުރަތަމަ ޙިސާބު ބެއްލެވޭނީ ނަމާދާ ބެހޭ ގޮތުންނެވެ. ފަރުޟު ފަސް ނަމާދެވެ. އެފަރުޟު ފަސް ނަމާދުގައި އުނި ކަމެއްވާނަމަ، ސުންނަތް ނަމާދުތަކުން އެ އުނިވި ބައި ފުރިހަމަ ކުރެވޭނެއެވެ. ހަމައެފަދައިން ރޯދަވެސް މެއެވެ. ފަރުޟު ރޯދައިގައި އުނި ކަމެއްވާނަމަ ސުންނަތް ރޯދައިން ފުރިހަމަ ކުރެވޭނެއެވެ. އެހެންކަމުން، އެއްކަލަ ދުނިޔެ މަތީގައި ސުންނަތް ނަމާދާއި، ޞަދަޤާތާއި، ސުންނަތް ރޯދައާއި އެހެނިހެންވެސް ސުންނަތް އަޅުކަންތައް ކޮށް އުޅުނު މީހާގެ ފަރުޟުތައް ފުރިހަމަ ކުރެވިގެން ދާނެއެވެ. ނަމަވެސް، އެއްކަލަ ފަރުވާކުޑަކުރި މީހާގެ ފަރުޟުތަކުގައި ހުރި އުނިކަން ފޫބައްދާނެ ސުންނަތް އަޅުކަންތަކެއް އޭނާގެ އެކައުންޓަކު ނުހުންނާނެއެވެ.\nއެހެންކަމުން، އިމާމު އައްޝާޠުބީ رحمه الله، ވިދާޅުވެފައިވާ ފަދައިން، ސުންނަތް އަޅުކަންތަކަކީ، ވާޖިބު އަޅުކަންތަކުގެ ޚާދިމެވެ. ދުނިޔެމަތީގައިވެސް އަދި އާޚިރަތުގައިވެސް ފަރުޟު އަޅުކަންތަކަށް، ސުންނަތް އަޅުކަންތަކުގެ އެހީއާއި މަދަދަށް ވަނީ ވަރަށް ބޮޑަށް މުޙުތާޖުވެފައެވެ. އުނިކަމެއް ވާނަމަ، އެކަމެއް ފިލުވައި ދޭނެއެވެ. އަދި ހަމައެއާއެކު، ސުންނަތް އަޅުކަމަކީ، އޭގެ ޒާތުގައި، މާތް ﷲ ރުއްސަވާ އެތަކެއް ޘަވާބާއި ދަރުމައެއް ލިބިގެންދާނެ، ޒަރީޔާއެއްވެސް މެއެވެ.\nއެހެންކަމުން، ސުންނަތަކީ، އަގު ނުކުރެވޭފަދަ ބޮޑު ނިޢުމަތެކެވެ. އެއާމެދު އޯގާވަންތަ ﷲއަށް ޙަމްދުކުރަން ޖެހޭފަދަ މަތިވެރި ހަދިޔާއެކެވެ.\nއަޅުގަނޑުގެ ދުޢާއަކީ، ސުންނަތްތަކަށް ފަރުވާތެރިވުމުގެ ތައުފީޤު، އަޅަމެން އެންމެންނަށް، މާތް ﷲ މިންވަރު ކޮށްދެއްވުމެވެ. އަދި ޚާއްޞަކޮށް، ފަރުޟުތައް، އޭގެ އެންމެ ފުރިހަމަ ގޮތުގައި އަދާކުރާ ބަޔަކު ކަމުގައި އަޅަމެން ލެއްވުމެވެ. އާމީން!\nسبحانك اللهم وبحمدك لا إله إلا إنت نستغفرك ونتوب إليك.


Dubai ge rasgefaanu ge anbikanbaluhnaai dhekolhah dhauvaa kurumah...\nދުނިޔެ - ހަޔާ\nދުބާއީގެ ރަސްގެފާނުގެ އަނބިކަނބަލުންނާއި ދެކޮޅަށް ދައުވާ ކުރުމަށް ކޯޓަށް\nއެ ކަމަނާވަނީ ފިރިކަލުން ދޫކުރައްވާ ދުބާއިން ފިއްލަވާއިގެން ލަންޑަންއަށް ވަޑައިގަންފަ\nކ. މާލެ5ޖުލައި 2019 | ހުކުރު 15:15 24,690\nރަސްގެފާނު ޝެއިޚް މުހައްމަދު ބިން ރަޝީދް އަލް މަޙްތޫމް (ކ) އަދި އަމީރާ ހަޔާ ބިން އަލް ހުސައިން (ވ) - ސީ.އެން.އެން\nދުބާއީގެ ރަސްގެފާނު އެމަނިކުފާނުގެ އަނބިކަނބަލަކާ ދެކޮޅަށް ދައުވާ ކުރުމަށް ކޯޓަށް މައްސަލަ ހުށައަޅައިފިއެވެ.\nމީޑިޔާތަކުގައި ވާގޮތުން ރަސްގެފާނު ޝެއިޚް މުހައްމަދު ބިން ރަޝީދް އަލް މަޙްތޫމް ދައުވާ ކުރައްވަން ނިންމާފައިވަނީ އުރުދުންގެ ކުރީގެ ރަސްގެފާނުގެ ދަރިކަނބަލުން އަމީރާ ހަޔާ ބިން އަލް ހުސައިންއާ ދެކޮޅަށެވެ. އެ ކަމަނާވަނީ ފިރިކަލުން ދޫކުރައްވާ ދުބާއިން ފިއްލަވައިގެން ލަންޑަންއަށް ވަޑައިގަންފައެވެ.\nމީޑިޔާތަކުގައި ރިޕޯޓް ކޮށްފައިވާގޮތުގައި އެ ކަމަނާ ފިއްލަވާފައިވަނީ، އެކަމަނާގެ އިނގިރޭސި ވިލާތަށް ނިސްބަތްވާ ބޮޑީގާޑާ ދެމެދުގައި އޮތް ގާތްގުޅުން ރަސްގެފާނަށް ޝައްކު ކުރެވިގެންނެވެ.\nމި މައްސަލައިގެ އަޑުއެހުންތައް ކުރިއަށްދަނީ ލަންޑަންގެ ފެމިލީ ޑިވިޝަން އޮފް ހައި ކޯޓްގައެވެ. ދެން މި މައްސަލައިގެ އަޑު އެހުމެއް އޮންނާނީ ޖުލައި 30 އަދި 31 ވަނަ ދުވަހުގައެވެ. މި މައްސަލައިގެ ފުރަތަމަ އަޑުއެހުން ބޭއްވީ މި އަހަރުގެ މެއި މަހުގެ 22 ވަނަ ދުވަހުއެވެ.\nއަމީރާ ހަޔާ އަކީ ރަސްގެފާނު ޝެއިޚް މުހައްމަދު ބިން ރަޝީދުގެ ހަވަނަ އަނބިކަނބަލުންނެވެ. އަދި އެކަމަނާ އަކީ ދުނިޔޭގައި ފާހަގަކޮށްލެވޭ ޝަހިސިއްޔަތެކެވެ.\nމީގެއިތުރުން ހަޔާއަކީ އިނގިރޭސި ވިލާތުގެ ޕްރިންސް ޗާރލްސް އަދި އަނބިކަނބަލުން ކަމީލާއާއިވެސް ގާތްގުޅުމެއް އޮންނަ ބޭކަނބަލެކެވެ. ރަސްގެފާނާއި ކައިވެނިބައްލަވައިގަނެގެން ހަޔާއަށް ވަނީ ދެ ބެފުޅުން ލިބިލައްވާފައެވެ. އެއީ އެއް ދަރިކަލުން އަދި ދަރިކަނބަލެކެވެ. ފިއްލެވީ ދެ ދަރިކަލުންވެސް ގޮވައިގެންނެވެ.


Beirut Govun: Kaiveneege Photoshoot Therein, E Biruveri Haadhisaa Ge Manzaru - Vaguthu\nލުބުނާނުގެ ވެރިރަށް، ބެއިރޫތުގައި އިއްޔެ ހިނގައިދިޔަ ނުރައްކާތެރި ހާދިސާ ގިނަ ބަޔަކަށް ސިފަކޮށްދޭންވެސް ނޭނގޭހައި ބިރުވެރިއެވެ. ފަހުގެ ތާރީޚެއްގައި ވެސް ދުނިޔޭގައި ހިނގާފައި ނުވާފަދަ މި ހާދިސާ ބޮޑަށް ވައްތަރީ ހޮލީވުޑްގެ ފިލްމުތަކުން ފެންނަ ފަދަ މަންޒަރަކާއި ކަމަށް ގިނަ ބަޔަކު ބުނަނީވެސް އެހެންވެގެންނެވެ.\nއިއްޔެގެ ހާދިސާ ހިނގި ވަގުތުގެ ތަޖުރިބާ ނޫސްތަކުގައި ޙިއްސާކުރި މީހުންގެ ތެރޭގައި އަލަށް ޒަވާޖީ ހަޔާތެއް ފަށައި، ހަޔާތުގެ އެންމެ އުފާވެރި ދުވަހުގެ ހަނދާންތައް ރައްކާކުރުމުގެ މަސައްކަތުގައި އުޅުނު މުޙައްމަދު ނާކިބް އާއި އޭނާގެ އަނބިމީހާ، އިސްރާ ސެބްލާނީ ހިމެނެއެވެ.\nބެއިރޫތުގެ ވަރުގަދަ ގޮވުން ގޮވާފައި ވަނީ މި ދެމަފިރިން ކައިވެނީގެ ފޮޓޯޝޫޓުގައި އުޅެމުން ދަނިކޮށެވެ. މިގޮތުން ހާދިސާ ހިނގާފައި ވަނީ ފޮޓޯޝޫޓުގެ ތެރެއިން ވީޑިއޯއެއް ނަގަމުން ދަނިކޮށްކަމުން އެ އުފާވެރި ވަގުތުކޮޅު ބިރުވެރި އަދި ނުރައްކާތެރި ހާލަތަކަށް ކުއްލިގޮތަކަށް ބަދަލުވެގެންދިޔަ މަންޒަރު ކެމެރާއަށް ވަނީ ރެކޯޑް ކުރެވިފައެވެ.\nމި ދެމަފިރިން ވީޑިއޯ ނޫސްތަކާއި ޙިއްސާކޮށްފައި ވާއިރު، ވީޑީއޯއިން އެންމެ ފުރަތަމަ ފެންނަނީ އިސްރާ އުފަލުން ހިނިތުންވެގެން ހުރި މަންޒަރެވެ. އޭނާގެ މޫނުމަތިން އުފާވެރިކަން އޭރު ފެންނަމުން ދިޔައިރު، ކެމެރާއިން ދިޔައީ އޭނާ ލައިގެންހުރި ކައިވެނީގެ ހެދުމުގެ ފުރިހަމަކަން ދައްކަމުންނެވެ. ނަމަވެސް ވަކި ހިސާބަކުން ބާރުގަދަ އަޑުފަތްގަނޑަކާއެކު މުޅި ތަން ގުގުމާލި މަންޒަރު ފެނިގެން ދެއެވެ. އެއަށްފަހު ފެންނަނީ ވީޑިއޯ ކުރަމުންދިޔަ މީހާވެސް ސަލާމަތަށް އެދި ދުއްވައިގަންނަ މަންޒަރެވެ.\nހާދިސާ ހިނގުމާއެކު އިސްރާގެ ފިރިމީހާ އާއި ފޮޓޯޝޫޓް ނެގުމުގައި ހަރަކާތްތެރިވަމުންދިޔަ ޓީމް އެ ސަރަޙައްދުން އަވަހަށް ދާ މަންޒަރު ފެނެއެވެ. އަދި ސިކުންތުކޮޅެއްގެ ތެރޭގައި، ގޮވުމުގެ ސަބަބުން އެ ސަރަޙައްދަށް ލިބުނު ބޮޑެތި ގެއްލުންތައް ވީޑިއޯއިން ފެނެއެވެ. ހަމަ އެހެންމެ ގޮވުމާއި ގުޅިގެން ބުރައިގެންދިޔަ ގާތަކާއި ހިރަފުހުން އެމީހުން ތިބި ސަރަޙައްދު ފުސްވަމުންދިޔަ މަންޒަރުވެސް ރެކޯޑް ކުރެވިފައި ވެއެވެ. ނާމާން އެ ވަގުތުކޮޅުގައި އެ ސަރަޙައްދުގައި ތިބި އެތައް ބައެއްގެ ހިތަށް ވެރިވެފައިވާ ބިރުވެރިކަން އޭރު ދިޔައީ ފެންނަމުންނެވެ.\n"އަހަރެން ހުރީ އަލަށް ކައިވެނިކުރާ އެހެން އެންމެންވެސް ފަދައިން ވަރަށް އުފަލުން. ވީޑިއޯއިން އަހަރެން ހިތްހަމަޖެހި، ހިތް ފުރިފައި ހުރިވަރު ހާމަވާނެ. އެކަމަކު އެ އުފާވެރިކަން ބިރުވެރިކަމަށް ބަދަލުވެގެން ދިޔައީ ސިކުންތުކޮޅެއްގެ ތެރޭގައި، ހިތަށްވެސް ނުގެނެވޭފަދަ ގޮތަކަށް. އެފަދަ ބިރުވެރި މަންޒަރެއް ދުވަހަކުވެސް އަހަރެން ނުދެކެން" އިއްޔެގެ ބިރުވެރި ހަނދާންތައް ސިފަކުރަމުން އިސްރާ ބުނެފައި ވެއެވެ.\nއިސްރާ ބުނެފައިވަނީ، މި ހާދިސާ ހިނގި ވަގުތު އޭނާއަށް އިހުސާސް ކުރެވުނީ އެއީ އޭނާގެ "އެންމެ ފަހު ވަގުތުކޮޅު"ގެ ގޮތުގައި ކަމަށެވެ. އަދި އެ ސަރަޙައްދުން ސަލާމަތުން އެނބުރި ދެވޭނެ ކަމުގެ އެއްވެސް އުންމީދެއް އޭރު ނެތްކަމަށް އޭނާ ބުނެފައި ވެއެވެ.\nމި ހަދިސާގައި ގޮވުން ގޮވި ވަގުތު އިސްރާ ބިންމައްޗަށް ވެއްޓުނު މަންޒަރު ވީޑިއޯއިން ފެނިފައި ވީނަމަވެސް، އޭނާ އަދި އޭނާގެ ފިރިމީހާގެ އިތުރުން ފޮޓޯޝޫޓުގައި ހަރަކާތްތެރިވި އެއްވެސް މީހަކަށް އަނިޔާއެއް ނުލިބި ވަނީ ސަލާމަތްވެފައެވެ. އަދި އެ ސަރަޙައްދުގައި އުޅުނު އެހެން އިތުރު މީހަކަށްވެސް އަނިޔާއެއް ވެފައިނުވާ ކަމަށް ނޫސްތައް ބުނެއެވެ. ނަމަވެސް އެ ސަރަޙައްދާއި ދުރު ހިސާބެއްގައި ގޮވި އެ ގޮވުމުގެ ބާރު ގަދަކަމުން، ތަންތަނާއި ތަކެއްޗަށް ވަރަށް ބޮޑަށް ގެއްލުންވެ ސުންނާފަތިވެފައިވެއެވެ.\nއިސްރާ ބުނިގޮތުގައި އެ ހާދިސާގެ ބިރުވެރިކަން ހިތަށް ގެނެވުނީ ގޮވުމުގައި ލިބިފައިހުރި ގެއްލުންތައް ފެނުމުން ކަމަށެވެ. އަދި މި ހާދިސާގައި އަނިޔާ ލިބުނު މީހުންނާއި، ނިޔާވި މީހުންގެ އާއިލާތަކާއި މެދު ހަމްދަރުދީވެ ހިތާމަކުރާ ކަމަށް ވެސް އޭނާ ވަނީ ބުނެފައެވެ.\nއިއްޔެ ބެއިރޫތުގައި ހިނގި ހާދިސާ މަދު ވަގުތުކޮޅެއްގެ ތެރޭގައި މުޅި ދުނިޔޭގެ ސަމާލުކަމަށް އައިސްފައި ވާއިރު، މި ހާދިސާގެ ސަބަބުން ބެއިރޫތަށް ވަނީ އަރައި ނުގަނެވޭ ވަރުގެ ބޮޑެތި ގެއްލުންތަކާއި ކުރިމަތިވެފައެވެ. އެ ސިޓީގެ ބޮޑު ބައެއް ވަނީ މި ހާދިސާގައި ސުންނާފަތިވެ ބިމާއި ހަމަވެފައެވެ. އަދި ހާދިސާގައި މިހާތަނަށް 100 އަށްވުރެ ގިނަ މީހުން މަރުވެ، ފަސް ހާހަށްވުރެ ގިނަ މީހުން ވަނީ ޒަޚަމްވެފައެވެ. މީގެ އިތުރުން ގިނަ އަދަދެއްގެ ބަޔަކު ވަނީ ވީނުވީއެއް ނޭނގި ގެއްލިފައެވެ.\nއޮގަސްޓް 6, 2020 04:37


Indonesia ge supider man mguthakaai beach thah saafu kurumugai\nއިންޑޮނީޝިޔާގެ ސްޕައިޑާމޭން މަގުތަކާއި ބީޗްތައް ސާފުކުރުމުގައި\nހާޓާނޯ އޭނާގެ ސުޕައިޑަމޭން ކޮސްޓިއުމްގައި ނުކުމެ މަގުތައް ސާފު ކުަރަނީ\nއިންޑޮނޭޝިޔާގެ ރައްޔިތެއް ކަމަށްވާ ރޫޑީ ހާޓާނޯ އަކީ ކެފޭއެއްގައި މަސައްކަތްކުރާ ޒުވާނެކެވެ. އޭނާ ދިރި އުޅެނީ ޕަރޭޕަރޭ ކިޔާ ގޮނޑުދޮށުގައި އޮންނަ ރަށެއްގަ އެވެ. އެހިސާބުގަނޑުގައި ދިރިއުޅޭ މީހުން މަގުމައްޗަށާއި ގޮނޑުދޮށަށް ކުނި އަޅާތީ އެކަން ހުއްޓުވޭތޯ ހާޓާނޯ ވަރަށް މަސައްކަތް ކުރެ އެވެ.\nއަދި މަގުތަކާއި ކުނިދޮށުގައި ހުންނަ ކުނި އަމިއްލައަށް ނަގާ ސާފުކޮށްގެން އެހެން މީހުންނަށް މިސާލު ދެއްކޭތޯ ވެސް އޭނާ ގަދައަޅާ މަސައްކަތް ކުރެ އެވެ. ނަމަވެސް އެ ހިސާބުގައި ދިރިއުޅޭ މީހުން ހާޓާނޯ އަކަށް މާ ބޮޑު ސަމާލުކަމެއް ނުދެ އެވެ. އެހެންވެ މީހުންގެ ސަމާލުކަން ހޯދުމަށް ހާޓާނޯ މޮޅު ގޮތެއް ވިސްނާލި އެވެ. ސްޕައިޑާމޭން އެއްގެ ކޮސްޓިއުމެއް އަޅައިގެން ކުނި ނަގަން ނުކުތެވެ.\n"އެންމެ ފުރަތަމަ އަހަރެން ކުނި ނެގުމުގެ މަސައްކަތް ކުރީ ހަމަ އާދައިގެ ހެދުމުގައި ހުރެގެން. އޭރަކު އާއްމުންގެ ސަމާލުކަމެއް އަހަންނަކަށް އެއްގޮތަކަށް ވެސް ނުލިބޭ. އަދި އެއްވެސް މީހަކު އަހަންނާއެކު ކުނި ނެގުމުގައި ބައިވެރިވާކަށް ބޭނުމެއް ނުވޭ. އެހެންވެ އެހެން މީހުންގެ އެހީތެރިކަން ހޯދުމަށް އަހަރެން ސްޕައިޑަމޭން ކޮސްޓިއުމެއް އަޅައިގެން ނުކުތީ،" ހާޓާނޯ، 36، ބުންޏެވެ.\nސްޕައިޑާމޭންގެ ހެދުމުގައި ހާޓާނޯ މަގުމައްޗަށް ނުކުތުމާއެކު ގިނަ ބަޔެއްގެ ސަމާލުކަން އޭނާއަށް ހުއްޓުނެވެ. އަދި ހީވެސް ނުކުރާ ވަރުގެ ބޮޑު ތަރުހީބެއް އޭނާގެ މަސައްކަތަށް ވެސް ލިބުނެވެ.\nއިންޑޮނީޝިޔާގެ ބައެއް ހިސާބުތަކުގައި ކުނީގެ މައްސަލަ ވަނީ ވަރަށް ބޮޑުވެފަ އެވެ. އަދި މަގުތަކަށާއި ގޮނޑުދޮށަށް ކުނި އެޅުމުގެ ސަބަބުން އެ ތަކެތި މޫދަށާއި ކަނޑަށް ދެއެވެ. އިންޑޮނީޝިޔާއަކީ ދުނިޔޭގެ ހަތަރު ވަނައަށް އެންމެ އާބާދީ ބޮޑު ގައުމެވެ. އެ ގައުމުގައި އަހަރަކު 3.2 މިލިއަން ޓަނުގެ ކުނި އުފެދެ އެވެ. މީގެ ތެރެއިން ގާތްގަނޑަކަށް ދެ ބައިކުޅަ އެއްބައި ދަނީ ކަނޑަށް ކަމަށް 2015 ގައި ނެރުނު ޖާނަލް ސައިންސް ދިރާސާގައި ބުނެފައި ވެއެވެ.\nހާޓާނޯ ސްޕައިޑަމޭން ހެދުމުގައި ކުނި ނެގުމުގެ މަސައްކަތް އާއްމުކޮށް ކުރަނީ އިރުއޮއްސި 7.00 ގައި އޭނާގެ ކެފޭގެ ޑިއުޓީ ފެށުމުގެ ކުރިންނެވެ. އަދި މިހާރު އޭނާ މި ކުރާ މަސައްކަތަށް ގައުމީ ފެންވަރެއްގައި ސަމާލުކަން ލިބިފައި ވެއެވެ. ވަރަށް ގިނަ ނޫސްތަކަށް އިންޓަވިއު ދީ އަދި ޓީވީ ޝޯތަކަށް ވެސް ހާޓާނޯ މިހާރު އަރަ އެވެ. މި ޝޯތަކުގައި ވެސް އޭނާ ބައިވެރިވަނީ ސްޕައިޑަމޭން ހެދުމުގަ އެވެ.\nހާޓާނޯ ބުނި ގޮތުގައި އޭނާ އެންމެ ފުރަތަމަ ސުޕައިޑަމޭން ހެދުން ގަތީ އޭނާއަށް ބޮޑުބޭބެ ކިޔާ ކުއްޖަކަށް ހިތްހަމަޖައްސައިދޭން ވެގެންނެވެ. ނަމަވެސް މި ހެދުމުގެ ސަބަބުން އޭނާއަށް މިހާރު މުޅި ގައުމުގެ ސަމާލުކަން ލިބޭ ގޮތް ވީއެވެ. އޭނާގެ އުންމީދަކީ ކުނި ނައްތާލުމަށް ސަރުކާރުން ދޭ ސަމާލުކަން މިހާރަށް ވުރެ އިތުރު ވުމެވެ. ޚާއްސަކޮށް ޕްލާސްޓިކް ކުނި ނައްތާލެވޭނެ ރަނގަޅު އިންތިޒާމުތަކެއް ހަމަޖެހިގެން ދިއުމެވެ. ސަބަބަކީ ޕްލާސްޓިކް ހަލާކުވެ ގިނަ ދުވަހު ހުރުމާއި ކަނޑަށް އުކާލެވޭ ޕްލާސްޓިކްގެ ސަބަބުން މަސްމަހާމެއްސަށް ނުރައްކާ ވެފައި ވާތީ އެވެ.


Sports councilerun ufahdhan Ibu vaudhuvevadaigenfi | Mihaaru\nސްޕޯޓްސް ކައުންސިލަރުން އުފައްދަން އިބޫ ވައުދުވެވަޑައިގެންފި\n16 ސެޕްޓެމްބަރ 2018 - 08:19 14 comments\nއިދިކޮޅު އިއްތިހާދަށް ވެރިކަން ލިބިއްޖެ ނަމަ، ކޮންމެ ރަށެއްގައި ކަސްރަތަށް އަހުލުވެރި ކުރުވަން ރަށްރަށުގައި ހިންގާ ކުޅިވަރުތަކުގައި އެހީތެރިވެދިނުމަށް ތަމްރީން ލިބިފައިވާ ސްޕޯޓްސް ކައުންސިލަރުން އުފެއްދުމުގެ ވައުދާ އެކު، އިދިކޮޅު ވެރިކަމެއްގައި ގެންގުޅޭނެ ކުޅިވަރުގެ ސިޔާސަތުތައް ރޭ ހާމަކޮށްފި އެވެ.\nޅ. ނައިފަރުގައި އިދިކޮޅު އިދިކޮޅު އިއްތިހާދުން ބޭއްވި ޖަލްސާގައި އެ އިއްތިހާދުގެ ރިޔާސީ ކެންޑިޑޭޓު، އިބްރާހިމް މުހައްމަދު ސޯލިހް (އިބޫ)، ކުޅިވަރު ސިޔާސަތުތައް ހާމަކުރައްވަން ފެއްޓެވުމުގެ ކުރިން، ސާފް ސުޒުކީ ކަޕްގެ ޗެމްޕިއަންކަން ރާއްޖެއިން ރޭ ހޯދުމާ ގުޅިގެން، ކުޅުންތެރިންނަށް އޭނާ މަރުހަބާ ދެންނެވި އެވެ. އަދި ގައުމީ ޓީމުން ހޯދި ކާމިޔާބީ ފާހަގަ ކުރަން ވާނެ ކަމަށް އިބޫ ވިދާޅުވި އެވެ.\nއިބޫ ވިދާޅުވި ގޮތުގައި، ޖަޒީރާ ރަށްތަކުގައި ދިރިއުޅޭ ހުރިހާ އެންމެންނަކީ ދުޅަހެޔޮ ސިއްހަތެއްގައި ތިބި ބަޔަކަށް ހެދުމަކީ އިދިކޮޅު ވެރިކަމެއްގެ ސިޔާސަތެވެ. އެގޮތުން، ކޮންމެ ރަށެއްގައި ކަސްރަތު ކުރެވޭނެ ވަސީލަތްތައް ގާއިމުކޮށްދެއްވުމަށް ވެސް އިބޫ ވައުދުވެވަޑައިގެންނެވި އެވެ.\nމީގެއިތުރުން، ފުރަތަމަ ތިން މަސް ދުވަހުގެ ތެރޭގައި ރާއްޖޭގައި މިވަގުތު ހުރި ކުޅިވަރު ވަސީލަތްތަކުގެ އޮޑިޓެއް ހަދައި، ގެންނަން ޖެހޭ ބަދަލުތައް ބަލާނެ ކަމަށް އިބޫ ވިދާޅުވި އެވެ. އަދި މާލެ އާއި އެހެނިހެން ރަށްތަކުގައި ކުޅިވަރު ވަސީލަތްތައް ގާއިމު ކުރައްވާނެ ކަމަށް ވެސް އޭނާ ވިދާޅުވި އެވެ.\nއިދިކޮޅު އިއްތިހާދުގެ ކުޅިވަރާ ބެހޭ ސިޔާސަތުގެ މުހިންމު ކަންކަން:\n- މާލޭގައި ގައުމީ ހުރިހާ ކުޅިވަރު ކުޅެވޭނެ ބައިނަލްއަގްވާމީ ފެންވަރުގެ ތަނެއް ހެދުން.\n- މާލޭގައި ބައިނަލްއަގްވާމީ ފެންވަރުގެ ދަނޑެއް ތަރައްގީ ކުރާނެ.\n- މާލެ ސަރަހައްދުގައި ދެ ސްވިމިން ޕޫލެއް ހަދާނެ.\n- ފުޓުބޯޅައިގެ ފޯރިގަދަ ކުރުމަށް ގައުމީ ފުޓުބޯޅަ ލީގެއް ބާއްވާނެ.\n- މޫދު ކުޅިވަރުގެ ތަފާތު އިވެންޓުތައް އިންތިޒާމުކޮށް، ބޭރުގެ މުބާރާތްތައް ބާއްވާނެ.\n- މޫދު ކުޅިވަރުތައް ކުޅޭނެ އިތުރު ވަސީލަތްތައް ގާއިމް ކުރާނެ.\nއަންނަ އާދިއްތަ ދުވަހު ބާއްވާ ރިޔާސީ އިންތިޚާބުގައި ވާދަކުރައްވާ އިދިކޮޅު ކެންޑިޑޭޓު އިބޫ ވިދާޅުވި ގޮތުގައި ރާއްޖެއިން ބޭރުގައި، ރާއްޖެ ތަމްސީލް ކުރާ ކުޅުންތެރިންނަށް ދައުލަތުން ހާއްސަ ސަމާލުކަމެއް ދޭން ޖެހެ އެވެ. އެގޮތުން، ގައުމީ ޓީމުގެ ކުޅިވަރު ކުޅުންތެރިންނަށް ފަސޭހައިން ބޭސްފަރުވާ ކުރެވޭނެ ނިޒާމެއް ގާއިމް ކުރާނެ ކަމަށް އޭނާ ވިދާޅުވި އެވެ. އަދި ގައުމީ ކުޅުންތެރިންނަށް މާލީ އެހީގެ ޕްރޮގްރާމެއް ތައާރަފްކޮށް ކުޅުންތެރިންނަށް އެހީތެރިވާނެ ކަމަށް ވިދާޅުވި އެވެ.\n"ގައުމީ ޓީމުތަކުގައި ފިރިހެން ކުޅުންތެރިންނާއި އަންހެން ކުޅުންތެރިންނަށް ދޭ އެލަވަންސްގެ ފަރަގު އަޅުގަނޑުގެ ވެރިކަމެއްގައި ނެތިކުރާނަން،" އިބޫ ވިދާޅުވި އެވެ.\nމީގެ އިތުރުން، ކުޅިވަރު އެސޯސިއޭޝަންތައް ހަރުދަނާކޮށް، މާލީ އެހީތެރިކަން ފޯރުކޮށްދިނުމަށް ވެސް އިބޫ ވަނީ ވައުދުވެވަޑައިގެންފަ އެވެ. އަދި ކުޅިވަރުތައް ތަރައްގީ ކުރުމަށް އޮތް އެންމެ ބޮޑު ގޮންޖެހުމަކީ އެސޯސިއޭޝަންތައް އުވައިލުން ކަމަށާއި އިދިކޮޅު ވެރިކަމެއްގައި އެ އެސޯސިއޭޝަންތައް މިނިވަންކޮށް، ބޭނުންވާ ވަސީލަތްތައް ފޯރުކޮށްދެއްވާނެ ކަމަށް އިބޫ ވިދާޅުވި އެވެ.\nއިތުރު ލިޔުންތައް މާލެ ޅ. ނައިފަރު ޅ. އަތޮޅު ކުޅިވަރުގެ ވަސީލަތްތައް ރައީސް އިބްރާހިމް މުހައްމަދު ސޯލިހް ވޯޓާ ސްޕޯޓްސް


Spain ge midfielder Munoz TC ah genesfi - vNews.mv\nސްޕެއިންގެ މިޑްފީލްޑަރު މުނޯޒް ޓީސީއަށް ގެނެސްފި\nމުހައްމަދު ޝާން އަބްދުﷲ 08 July 2019, 11:19\nމިހާރު ކުރިއަށްދާ ދިރާގު ދިވެހި ޕްރިމިއާ ލީގުގައި ވާދަކުރާ ޓީސީ ސްޕޯޓްސް ކުލަބަށް ބިދޭސީ މިޑްފީލްޑަރެއް ގެެނެސްފި އެވެ.\nވީނިއުސްއާ ވާހަކަ ދައްކަމުން ޓީސީގެ އިސް އޮފިސަލަކު ބުނީ، އެކުލަބަށް މިފަހަރު ގެނައި މިޑްފީލްޑަރަކީ މީގެ ކުރިން ވެސް ރާއްޖޭގެ ފުރަތަމަ ޑިވިޝަންގެ ގިނަ ކުލަބްތަކަށް ކުޅެފައިވާ ސްޕެއިންގެ އެންހެލް މުނޯޒް ކަމަށެވެ. އަދި އޭނާ ޓިސީއަށް ސޮއި ކޮށްފައި ވަނީ މީގެ ދެތިން ދުވަސް ކުރިން ކަމަށާއި ލީގުގައި ކުރިއަށް އޮތް މެޗުގައި އޭނަ ފެންނާނެ ކަމަށް އުންމީދު ކުރާ ކަމަށް ވެސް އޮފިސަލް ބުންޏެވެ.\nކުލަބް ވެލެންސިއާ އާއި އީގަލްސް އާއި ވިކްޓަރީގެ އިތުރުން އއ. މާޅޮހަށް މީގެ ކުރިން ކުޅެފައިވާ މުނޯޒް ޓިސީއާ ގުޅުނުއިރު، އެޓީމުގައި މިވަގުތު މޮނޯޒާއެކު ޖުމްލަ ހަތަރު ބިދޭސީ ކުޅުންތެރިން އެބަތިއްބެވެ. އެއީ މިސްރަށް އުފަން ޑިފެންޑަރު އަލާ ނާސިރާއި ވިންގް މުސްތަފާ ކަހުރަބާގެ އިތުރުން ނޭޕާލްގެ ޒުވާން ފޯވާޑް ބިމަލް ގާތީ އެވެ.\nމިއަހަރުގެ ފުޓްބޯޅަ ސީޒަން ހުޅުވުމުގެ ގޮތުން ކުޅުނު ޗެރިޓީ ޝީލްޑް މެޗު ވެސް ކާމިޔާބު ޓީސީއިން މިހާރު ކުރިއަށްދާ ދިވެހި ޕްރިމިއާ ލީގްގައި އޮތީ މިހާތަނަށް ކުޅުނު ފަސް މެޗުން ލިބުުނު އަށް ޕޮއިންޓާއެކު ތާވްލްގެ ތިން ވަނަ މަގާމްގައެވެ.\nލީގުގައި ޓީސީ ދެން އެންމެ އަވަހަށްވެސް ކުޅޭ މެޗުގައި އަންނަ މަހުގެ ހަތަރު ވަނަ ދުވަހު ނިކުންނާނީ ފޯކާދޫއާ ދެކޮޅަށެވެ.


Malikaa ge hiyggaimu kamah aailaage hiyani elhifai\nއިސްމާއިލް ޒާހިރު - އަލީ ނަސީމު\nނުޒުހަތު ޝުއައިބު - މަލިކާ\nއަހުމަދު އާސިމް - އިސްމާއިލް\nދޮން އައްޔަ - ހަސަން\nޝާއްކޯ އައްމަޑޭ - ހުސެން\nފާތިމަތު އާޒިފާ - ޖީޒާ\nނީނާ ސަލީމް - ބަދޫރާ\nސުޖީތާ އަބްދުﷲ - ފައިރޫޒާ\nފިލްމުގައި ޓައިޓްލް ރޯލު ކުޅެފައިވާ ނުޒުހަތު ޝުއައިބު: މިއީ އޭނާގެ ފުރަތަމަ ފިލްމު ނަމަވެސް އުއްމީދީ ޕާފޯމަންސެއް ދެއްކި. --އަވަސް ފޮޓޯ: އަހުމަދު ޝުރާއު\nފިލްމުގެ ހުރި މޮޅުކަމަކާއި ދެރަވަރުކަމެއްގެ ވާހަކަ ފަށައިގަތުމުގެ ކުރިން މިފަހަކަށް އައިސް އޮލިމްޕަހުން ފާހަގަކުރެވޭ ވަރަށް ސަޅި ކަމެއްގެ ވާހަކަ ކިޔައިދޭނަމެވެ. އެއްގޮތަކަށް ވެސް ދައްކަން މި އުޅެނީ އޮލިމްޕަހުގެ "ކޫލުކަމުގެ" ވާހަކައެއް ނޫނެވެ. އެއަށް ވުރެން ވެސް މާ "ކޫލު" ވާހަކައެކެވެ.\nދިވެހި ފިލްމު ބަލަން މީގެ ފަސް ވަރަކަށް އަހަރު ކުރިން އޮލިމްޕަހަށް ވަދެފައި ފިލްމަކަށް ފުރިހަމަ ސަމާލުކަން ދިނުމަކީ އޯޑިއަންސުން އެވަރަށް ޝައުގުވެރިވި ކަމެއް ނޫނެވެ. އޭގެ ނަތީޖާއަކަށްވެފައި އޮތީ ފިލްމަށް ފުރިހަމަ ސަމާލުކަން ދޭން ހިތު ނިޔަތް ގަނެގެން މި އޮލިމްޕަހަކަށް ވަން މީހާގެ ބޯ ވެސް ފަޅައިގެންދާވަރުވުމެވެ. ދިވެހި ފިލްމެއް ބަލާއިރު އެއަށް ޖޯކުޖަހައި މަލާމާތުގެ އަޑުގަދަކުރާ ބައިގަނޑުތަކާ ހެދި ފިލްމެއްގެ ހަގީގީ އުފާވެރިކަމާއި ފޯރި އެއްވެސް ބެލުންތެރިޔަކަށް އޭގެ އެންމެ ފުންމިނުން އޮލިމްޕަހުގައި ލިބުނެކޭ ބުނާކަށް ނުވާނެ އެވެ.\nފިނިކޮށްލާފައި އޮތް އޮލިމްޕަހުގެ ކޫލުކަމަކީ ވާހަކަ އަކީ މިއީ އެވެ. މިހާރު އެ ސަކަރާތެއް ނުވަތަ މާލާމާތެއްގެ އަޑު އޮލިމްޕަހުގައި އެވަރަކަށް ގަދައެއް ނުވެ އެވެ. އަޅުގަނޑަށް ވިސްނޭ ގޮތުގައި މީގައި އޮތީ ދެގޮތެކެވެ. އެއްގޮތަކީ އަވަނެއްގެ ދަރަޖަ ދެވުނު އޮލިމްޕަސް ފިނިކުރުމުން ބެލުންތެރިންގެ ރުޅިގަނޑު މަޑުވެ އެމީހުން ވެސް ފިނިވީ އެވެ. ނުވަތަ ދިވެހިން އުފައްދާ ފިލްމުތަކުގެ ފެންވަރު ދެ ތިން ފަޑިއެއް މައްޗަށް ޖެހިލައި ބެލުންތެރިންގެ ޝައުގުވެރިކަމާއި ސަމާލުކަމާ ހަމަ ރަނގަޅަށް ވެސް ކުޅެން ފެށީ އެވެ. އަޅުގަނޑު ގަބޫލުކުރާހިތްވަނީ ފަހުން މި ދެންނެވި ގޮތެވެ.\nދެން "މަލިކާ" ގެ ވާހަކަ އަށް ދަމާ ހިނގާށެވެ.\nމިއީ ކުރީގެ މަޝްހޫރު ޕްރޮޑިއުސަރެއް ކަމުގައިވާ މައްލާ ނާސިރު އާއި މަހުރަބު އިއްބެއެއްގެ ގޮތުގައި އަހަރެމެން އެންމެން ވެސް ދަންނަ، ޓީވީ ޝަހުސިއްޔަތު، އިބްރާހިމް ރަޝީދު ޕްރޮޑިއުސްކޮށް، ފިލްމީ ދާއިރާގެ ތަޖުރިބާކާރެއް ކަމުގައިވީ އަލީ މުސްތަފާ (ސެމީ) ޑައިރެކްޓްކޮށްފައިވާ ފިލްމެކެވެ. ފިލްމަށް ސްކްރީންޕްލޭ ތައްޔާރުކޮށްފައި ވަނީ އިތުރު ތައާރަފަކަށް ބޭނުންނުވާ ވާހަކަ ލިޔުންތެރިޔާ، ބިންމާ އިބްރާހިމް ވަހީދެވެ.\nމޫމިން ފުއާދުގެ ސިނެމެޓޯގްރެފީއާ އެކު ގިނަ ތަރިންތަކެއް މުހިންމު ރޯލުތަކަކުން ފެނިގެންދިޔަ މި ފިލްމަކީ މެލޯޑްރާމާއެކެވެ. ނުވަތަ ޕްރޮމޯޝަންތަކުގައި އޭގެ ޕްރޮޑިއުސަރުން ބުނެފައިވާ ފަދަ، އާއިލީ އަސަރުގަދަ ފިލްމެކެވެ. ފިލްމުގެ އިޝްތިހާރުތަކުގައި އެއްވެސް އޮޅުވާލުމެއް ނެތެވެ. މިއީ ނިކަން ތެދުވެރި، ސާފު ސީދާ މަސައްކަތެކެވެ.\nމެއިން ކާސްޓް އަދި ޕްރޮޑަކްޝަން ޓީމު:\nޑައިރެކްޓަރު: އަލީ ސެމީ މުސްތަފާ\nޕްރޮޑިއުސަރުން: މައްލާ ނާސިރު އާއި އިބްރާހިމް ރަޝީދު\nޑައިރެކްޓާ އޮފް ފޮޓޯގްރެފީ: މޫމިން ފުއާދު\nސްކްރީންޕްލޭ: ބިންމާ އިބްރާހިމް ވަހީދު\nމިއުޒިކް އަދި ލަވަ: ފޯޑް\nމި ފިލްމު ބެލުންތެރިންނާ ހަމަ އަށް އައިސްފައި މި ވަނީ އޭގެ ޕްލޮޓާ ބެހޭ ގޮތުން ތަފާތު ވާހަކަތަކެއް ދެކެވި ތަފާތު ތުހުމަތުތަކެއް ކުރެވުމަށް ފަހު އެވެ. އަނެއްކޮޅުން މިއީ ފިލްމީ ދާއިރާއެއްގައި މަސައްކަތްކުރަން ޖެހޭ ތަރުތީބާއި އަހުލާގާއި ތަހުޒީބުގެ އެތައް މިސާލެއް ވެސް އޭގެ ޕްރޮމޯޝަނުގައި ދައްކުވައިދިން ފިލްމެކެވެ. މި ފިލްމެއްގެ ވާހަކަ ފުރަތަމަ ފަހަރަށް ރަސްމީކޮށް އިއުލާނުކޮށްފައި ވަނީ ވެސް އޭގެ ހުރިހާ މަސައްކަތްތަކެއް ނިންމައި، ސްކްރީނިން ތާރީޚުތައް ވެސް އޮލިމްޕަހުން ނެގުމަށް ފަހު އެވެ. މިއީ އާންމުކޮށް ދިވެހި ސިނަމާގައި ނުވާ ކަމެއްކަމަށްވުމުން އެކަން ފާހަގަކުރަން ޖެހެ އެވެ.\nއެކަމަކު ވެސް މިވަރުގެ ބޮޑު ތާއްޔާރީއަކާ އެކު ގެނެސްދިން ނަމަވެސް ދިވެހިންނަކީ ދިވެހިންނޭ ބުނާ އުސޫލުން ދިވެހިން ބުނީ މިއީ އެހެން ފިލްމެއްގެ ޕްލޮޓް އިރާލައިގެން ހަދާފައިވާ ފިލްމެކޭ އެވެ. ބޮލީވުޑްގެ މަޝްހޫރު ފިލްމެއް ކަމަށްވާ "ބާގްބާން" ގެ ކޮޕީއެކޭ ބުނެ ދައްކާ ވާހަކަތަކަށް ރައްދު ދެމުން ބިންމާ ބުނެފައި ވަނީ "އަނބުރަހަ ދޭ ކޮންމެ އެއްޗެއް އަދި އަނބުއަސާރައަށް ނުވެދާނެ" ކަމަށެވެ. ބިންމާގެ މި އިބްރަތްތެރި ވާހަކަކޮޅުން "ބާގްބާން" ގެ ވާހަކަ ބާއްވާލާފައި "މަލިކާ" ގެ ޕްލޮޓަށް ޖެހިލަމާ ހިނގާށެވެ.\nފިލްމުގައި އަލީ ނަސީމުގެ ކެރެކްޓާ ކުޅެފައިވާ އިސްމާއިލް ޒާހިރު ޕްރިމިއާ ނައިޓުގައި މީޑިއާ އަށް އިންޓަވިއު ދެނީ. --އަވަސް ފޮޓޯ: އަހުމަދު ޝުރާއު\nފިލްމުގައި އަލީ ނަސީމުއަކީ ފުދޭވަރަކަށް ވުރެން ތަނަވަސް ދިރިއުޅުމެއް މިންވަރުކުރައްވާފައިވާ ނަސީބުވެރިއެކެވެ. ނުވަތަ ތިން ފިރިހެން ދަރިންނާއި އަންހެން ދަރިއަކު ލިބިފައިވާ ބަދުނަސީބު ބައްޕައެކެވެ. އޭނާގެ ހަތަރު ދަރިންގެ ތެރެއިން އެންމެ ހަގަށް ހުންނަ މަލިކާ މަތީ ތައުލީމަށް ޝައުގުވެރިވާ ހިސާބުން ނަސީމު އެކަމަށް ހުރަސްއެޅުން ވެގެންދަނީ ކުރިއަށް އޮތް ދެ ގަޑިއިރަށް ދިގުދެމިގެންދާ ފިލްމު އަހަރެމެންގެ ލޯ ކުރިމަތީގައި ނިއުޅުވި، އަލީ ނަސީމުގެ އާއިލާ މަޑުމަޑުން ރޫޅިގަތުމަށް މެދުވެރިވާ ފުރަތަމަ ޓްވިސްޓަށެވެ.\nދެން ފެނިގެން ދަނީ ނިކަން އުފާވެރި މި އާއިލާ ރޫޅި، އަލުން އޭގެ އަސްލަށް ވާސިލުވުމަށް ކުރާ ކަޑުގަދަ، ތަޖުރިބާ ގިނަ ދިގު ދަތުރެކެވެ. މޫމިން ފުއާދުގެ ހިތްގައިމު އަދި އޭނާގެ ޓްރޭޑްމާކު، ކްލޯޒްއަޕް ޝޮޓްސްތައް އާދަޔާހިލާފަށް ގިނަ އިންޓްރޯ ސީކުއެންސްއަކީ މިކަހަލަ ފިލްމަކަށް އަޅުގަނޑު އުއްމީދުކުރި ވަރަށް ވުރެން ފެންވަރު ރަނގަޅު ފެށުމެކެވެ. ވަކިން ހާއްސަކޮށް ބިންމާގެ ގަލަމުން ކުރަހާފައިވާ މަންޒަރުތަކަށް ސެމީ އާއި މޫމިން ފުއާދުގެ ހުނަރު އެއްކޮށްލުމުން ދެން އުފެދިގެން ރިހި އިސްކިރީނަށް ބަންޑުންކޮށްލި މަންޒަރުތައް މި ސީކުއެންސްގައި ވަރަށް ވެސް ނަލަ އެވެ.\nއަހަރެމެންނަށް އެންމެ ފުރަތަމަ ދައްކުވައި ދެނީ އެއްބައިވަންތަކަމާއި އާއިލީ ގަދަފަދަ ލޯބިން ބަނދެވި އެކަތިގަނޑަކަށްވެފައިވާ ބައެއްގެ ވަރަށް އުފާވެރި ވަގުތުތަކަކާއި ހިނދުކޮޅުތަކެއް ފެންނަ ފޮޓޯ އާއި އިބްރަތްތެރި ނެރޭޝަނެކެވެ. އެކަމަކު ދެން އެއްލައިލާ ގަނޑާއެކު ސުވާލުތަކެއް އުފައްދަ އެވެ.\nއާއިލާގެ ހުރިހާ މެމްބަރުން ނުވަތަ ދަރިން އެކުގައި އެއް ބައެއްގެ ގޮތުގައި ފޮޓޯއިން ފެނުނު ކަމުގައިވިޔަސް ދެން އަހަރެމެންނަށް ފެނިގެންދަނީ މަލިކާ އާއި އޭނާގެ ބައްޕައާ ދެމެދު އޮންނަ ގާތްގުޅުމާއި އިހްތިރާމާއި ލޯތްބެވެ. ހަމައެއާ އެކު ނަސީމުއާއި އޭނާގެ އަނބިމީހާއާ ދެމެދު މުސްކުޅިނުވެ އޮތް ލޯބީގެ ގަދަފަދަ ގުޅުމުގެ ކުލަތައް ވެސް ދައްކުވައިދެއެވެ. މި މަންޒަރުތައް މިގޮތަށް ގެނެސްދިނުމުން ދޭހަކޮށްދެނީ އާއިލާގައި ދެން ތިބި އެހެން ދަރިންގެ ޚަބަރެއް ދުވަހަކު ނުވިޔަސް ނަސީމަށް އެކަމުގެ އިހްސާސެއް ނުވާ ކަމެވެ. ދިރިއުޅުމުގައި އުނދަގުލެއް ނެތް ކަމެވެ. މަލިކާ އާއި އަނބިމީހާގެ ހެޔޮލަފާ ދިރިއުޅުމާއި އޭގެ ފުރިހަމަކަމުން ނަސީމުގެ ހަޔާތް ފުރިފައިވާ ކަމެވެ.\nފިލްމުގައި މި ސީކްއެންސް ގެނެސްދީފައިވާ ގޮތް ވަރަށް ވެސް ހިތްގައިމެވެ. މިއީ ސްކްރީންރައިޓަރާއި އޭގެ ޑައިރެކްޝަނަށް އަދި ސިނެމެޓޯގްރެފީ އަށް ޝުކުރު ހާއްސަވާ ހިސާބެކެވެ.\nނަސީމުގެ އުފާވެރި މި ދުނިޔެ ފަޅަފަޅައިގެން ދަނީ އޭނާ ކުރިއަށް ނެރޭ "މުސްކުޅި" ހިޔާލަކުންނެވެ. ނުވަތަ ހަޔާތުގައި ލިބުނު ހަމައެކަނި އަންހެން ދަރި އަށް އޭނާގެ ހިތުގައި އޮތް ލޯތްބަކާއި އިހްތިރާމެއްގެ ބޮޑުކަމުންނެވެ. މަތީ ތައުލީމު ހާސިލުކުރުމަށް މަލިކާ ޝައުގުވެރިކަން ފާޅުކުރުން ނަސީމު އެކަމަށް ދެކޮޅުހަދަ އެވެ. ކިޔެވުމުގެ މުހިންމުކަން އަންހެން ދަރިއަކަށް މުހިންމު ނޫން ކަމަށް ކަނޑައަޅާ ހިސާބުން އަމިއްލަ އަށް އެހެން ވަޒީފާއެއް ހޯދައިގެން މަލިކާ އޭނާގެ ބައްޕަ ދޫކޮށްލާފައި ފުރައިގެން ދަނީ އެވެ.\nމިހައި ހިސާބުން ނަސީމުގެ އުފާވެރި ހަޔާތުން އެއް ބޮކި ނިވުނީ އެވެ. އޭނާގެ ރިހުން ގަދަވެގެން ދަނީ އެކްސިޑެންޓެއްގައި އަނބިމީހާ މަރުވާ ހިސާބުންނެވެ. މި ހިސާބަށް ފިލްމު އަންނައިރު މަލިކާ ފިޔަވައި ނަސީމުގެ އެހެން ދަރިންނާއި އެމީހުންގެ އަނބިންގެ ވިސްނުމާއި އުޅުން އަހަރެމެންނަށް ވަރަށް ރަނގަޅަށް އެނގެ އެވެ.\nފިލްމުގެ މިހައި ހިސާބުން އެއާ މެދު ގޮތެއް ނިންމަނީ ނަމަ މިއީ ފަހުގެ ތާރީޚެއްގައި ދިވެހި ސިނަމާއިން ފެނުނު އެންމެ ހިތްގައިމު މެލޮޑްރާމާއެވެ. ނަމަވެސް އަޅުގަނޑަށް ގަބޫލުކުރެވޭ ގޮތުގައި "މަލިކާ" އަކީ އޭގެ ޕްލޮޓް އެންމެ ފުރިހަމަ އަށް ފައްކާނުކުރެވި އޮތް ފިލްމެކެވެ. އެހެންވީމަ އަދިވެސް އޭގެ ޕްލޮޓަށް ބަލައިލަމާ ހިނގާށެވެ.\nފިލްމު އަދި ނުބަލާ ނަމަ މިހިސާބުން ތިރިއަށް ނުކިޔާތި!\nފިލްމުގެ ޕްލޮޓާއި އޭގެ ކެރެކްޓާތައް ފުރިހަމަކުރަން ކޮށްފައިވާ މަސައްކަތް ފިޔަވައި އެހެން ޑިޕާޓްމަންޓްތައް މި ފިލްމުގައި "އެވްރެޖު ދިވެހި ފިލްމަކަށް" ވުރެން ރަނގަޅެވެ. އެ ވާހަކަ އަށް އަދި އަހަރެމެން ފަހުން ދާނަމެވެ. ސަބަބަކީ ފިލްމުގެ ޕްލޮޓުގައި ފުރަތަމަ އެކްޓް ކިތަންމެ ފޮނިކޮށް ގެނެސްދީފައިވީ ނަމަވެސް ފަހަތަށް ދިޔަ ވަރަކަށް އެ ފޯރި އެންމެ ފުރިހަމަ އަށް ގަދަކުރެވިފައި ނެތުމެވެ. "މަލިކާ" ގެ ޕްލޮޓަކީ ވަރަށް ވަރުގަދަކުރެވިދާނެ އުއްމީދެއް އޭގައި އޮތް ޕްލޮޓެކެވެ.\nއަނބިމީހާ އާއި އަންހެން ދަރިފުޅުގެ އުފާވެރިކަމާއި އަޅާލުމުން ނަސީމު މަހްރޫމުވުމުން ދެން ކައްކަން ފަށަނީ އޭނާގެ ވަށައިގެންވީ އެހެން ކެރެކްޓާސްތަކެވެ. އެއީ އޭނާގެ ތިން ފިރިހެން ދަރިންނާއި އެމީހުންގެ އަނބިންނެވެ. މި ކެރެކްޓާސްތައް އޭގެ ގޮތުގައި ފިލްމުގެ ޕްލޮޓަށް ވަރަށް ވެސް މުހިންމުވެފައި ޝައުގުވެރިކުރުވަނިވި އެވެ. މި ތިން ފިރިހެން ދަރިންނަކީ ބައްޕަ އަށް ވުރެން ބައްޕަގެ މުދާވެރިކަމަށް ހިތްޖެހިފައިވާ ތިން ދަރިންނެވެ.\nފިލްމު ރޫޅެމުން ދިޔައިރު އަޅުގަނޑަށް އުއްމީދުކުރެވުނީ މި ކެރެކްޓާސްތަކުން މި އަށް ވުރެ ގިނަ މައްސަލަތަކެއް ފާހަގަކުރެވި "މަލިކާ" ގެ އާއިލާގެ ވާހަކަ މިއަށް ވުރެން ކޮމްޕްލިކޭޓެޑް ވާހަކަ އަށް ބަދަލުވެގެންދާނެ ކަމަށެވެ. އެކަމަކު ފިލްމު ނިމުމަކަށް އައިއިރު ވެސް ބައްޕަ އަށް އަޅާނުލުން ނުވަތަ ބައްޕަ ދެކެ މަލިކާ ލޯބިވާ މިންވަރަށް މި ތިން ދަރިން އެ ބައްޕަ ދެކެ ލޯބިނުވުން ފިޔަވައި މާ ބޮޑު ކަމެއް ފިލްމަކު ހަގީގަތުގައި ނެތެވެ.\nނަސީމުގެ ތިން ފިރިހެން ދަރިންނާއި އޭގެ ތެރެއިން ދެ މީހަކާ ކައިވެނިކޮށްގެން އުޅޭ ޖީޒާ އާއި ފައިރޫޒާގެ ކެރެކްޓާ އަކީ ހަގީގަތުގައި "މަލިކާ" މިއަށް ވުރެ ވަރުގަދަ ނުވަތަ ޝައުގުވެރިވަނިވި ފިލްމަކަށް ހެދުމަށް މިހާރަށް ވުރެ ބޮޑު ސަޕޯޓެއް ދެވިދާނެ ކެރެކްޓާސްތަކެކެވެ. ޕްލޮޓެއްގައި މިފަދަ ސަޕޯޓިން ކެރެކްޓާސްތަކަކީ އެ ފިލްމެއްގެ ދުވެލީގައި ވަރަށް މުހިންމު ހިއްސާއެއް ކުޅެދޭ ކެރެކްޓާސްތަކެެވެ.\nބިންމާގެ މި ސަޕޯޓިން ކެރެކްޓާސްތައް ފިލްމުގައި ފުރިހަމަ އަށް ތަރައްގީވެފައެއް ނެތެވެ. މިސާލަކަށް، އާސިމް ކުޅެފައިވާ އިސްމާއިލްގެ ކެރެކްޓާއަކީ ފެންނަ ފެނުމަށް ނުރައްކާތެރި ބަޔަކާ ގުޅުން ބޮޑު ޒުވާނެކެވެ. ފިލްމުގެ ހަވާސާގައި އޭނާ ކުރިއަށް ގެންދާ ފައިސާގެ މުއާމަލާތުގެ ހިޔަނި "މަލިކާ" ގެ އާއިލާ އަށް އެޅުމުގެ ބަދަލުގައި އޭގެ ސަބަބުން މި އާއިލާ އަށް ހަގީގީ ނުރައްކަލެއް ކުރިމަތިކުރުވާ ނަމަ މި ސަޕޯޓިން ކެރެކްޓާސްތަކުގެ ހަގީގީ ބޭނުން މާ ބޮޑަށް ފެންނާނެ އެވެ.\nހަމައެގޮތަށް، އާޒިފާ ކުޅެފައިވާ ކެރެކްޓާ، ޖީޒާގެ ކެރެކްޓާ އާއި އެހެން ސަޕޯޓިން ކެރެކްޓާސްތަކުގައި ވެސް އަސްލު ފޯރިއެއް ނުހިފަ އެވެ. ފޯރި ހިފަން އުޅޭހެން ހީވިޔަސް އުއްމީދުކުރާ ހިސާބަކަށް މި ކެރެކްޓާސްތަކާ އެކު ފިލްމުގައި ނުދެވެ އެވެ. އެހެންވީމަ ފިލްމުގައި ޖުމްލަގޮތެއްގައި ދައްކުވައި ދެނީ ބަލި އެނދުގައި އޮންނަ ބައްޕަ އަށް ދަރިންތަކެއް އަޅާނުލުމުން އެ ބައްޕަގެ ދިފާއުގައި މަލިކާ ފަކީރު ގުރުބާންވާ ގޮތެވެ.\nމަލިކާގެ ސަޕޯޓިން ކެރެކްޓާސްތައް ބޮޑަށް ބޭނުންކޮށްފައި ވަނީ ބައްޕަ އަށް ކާން ނުދޭނެ ގޮތްތަކެއް ހެދުމަށާއި ގޭގައި ކައްކާ ކާ އެއްޗެހި ބައްޕަ އަށް ނުދީ ހުސްކޮށްލުމަށެވެ. ކެއްކުމާއި ކެއުމާއި ދެބައޮޑުވުމަށް ވުރެން ޝައުގުވެރިވަނިވި އެހެން މައްސަލަތަކެއް ވެސް މި ކެރެކްޓާސްތަކަށް ލިބިދީފައިވީ ނަމަ ފިލްމެއްގެ ގޮތުގައި "މަލިކާ" އިތުރަށް ފުރިހަމަވީސް އެވެ.\nނަމަވެސް ފިލްމުގެ ވަރަށް ބޮޑު ބައެއް ދުއްވާލާފައި ވަނީ ހާލުގައި ޖެހިފައި އޮތް ބައްޕަ އަށް ކާން ދޭނެ ގޮތަކާއި ބަނޑަށް މަރާލާނެ ގޮތެއް ހޯދުމުގަ އެވެ. މި މަންޒަރުތައް މާ ގިނައިން ބޭނުންކުރެވި، ފިލްމުގެ މެއިން ތީމް ލަވަ ވެސް މި މަންޒަރުތަކުގައި ބޮލަށް އުނދަގޫވާ މިންވަރަކަށް ބޭނުންކޮށްފައިވާކަން ފާހަގަކޮށްލެވެ އެވެ. އެކަމަކު ހަގީގަތުގައި އޭގެ ތީމް ލަވަ ވެސް ހީބިހިނަގައިގެންދާހާ ރީއްޗެވެ. ބޮލަށް އުނދަގޫވަނީ ބޭނުންކޮށްފައިވާ ގޮތުންނެވެ.\nއެންމެ ބޮޑު ހިތްހަމަޖެހުމަކީ އެކްޓަރުން\nމި ފިލްމަކީ ދިވެހި ސިނަމާއިން އާންމުކޮށް އެއް މޫނުތަކެއް ފެންނާތީ ކުރާ ޝަކުވާ އަށް ނިމުން ގެނެސްދިން ފިލްމެކެވެ. މިހާރު އާންމުކޮށް ފެންނަ މޫނަކަށް މީގައި އުޅެނީ ޖުމައްޔިލް އެވެ. ދެން ތިބި ގިނަ ތަރިންނަކީ ފިލްމުތަކުން މިފަދަ ރޯލުތަކެއް އެހާ އާންމުކޮށް ލިބިފައިވާ ފަރާތްތަކެއް ނޫންކަން ފާހަގަކޮށްލެވެ އެވެ.\nފިލްމުގެ މެއިން ކާސްޓަށް ބަލާއިރު އެންމެ ކަމުދިޔަ ޕާފޯމަންސަކީ ވަރަށް ކުޑަ ރޯލަކުން ފެނިގެންދިޔަ އާޒިފާ އެވެ. ނިމިގެން ދިޔަ ގައުމީ ފިލްމު އެވޯޑްސްގައި އެންމެ މޮޅު ސަޕޯޓިން އެކްޓްރެސްގެ އެވޯޑް ލިބުމުން އަމާޒުވި ފާޑުކިޔުންތަކަށް އޭނާ މި ވަނީ ނިކަން ރަނގަޅަށް ރައްދު ދީފަ އެވެ. އަޅުގަނޑަށް ފާހަގަކުރެވޭ ގޮތުގައި އާޒިފާ އަކީ އޭނާ އެވޯޑް ހާސިލުކުރި "ލޫދިފާ" ގެ ޑައިރެކްޓަރު މޫމިން ހިމެނޭ ޓީމަކާ އެކު މަސައްކަތްކުރުމުން ހުނަރުވެރިކަން މާ ބޮޑަށް ފާޅުވާ ބަތަލާއެކެވެ.\nޓައިޓްލް ރޯލު ކުޅެފައިވާ ނުޒުހަތު އަކީ ވެސް އާ މޫނަކަށް ބަލާއިރު ހީކުރިވަރަށް ވުރެން ރަނގަޅު އެކްޓިންއެއް ފިލްމުގައި ދައްކުވައިދިން އެކްޓްރެސްއެކެވެ. ފާހަގަކޮށްލަން ބޭނުންވާ އަނެއް ޕާފޯމަންސަކީ ކުދިކުދި ރޯލުތަކުން ފެންނަމުން އަންނަ ޝާއްކޮ އެވެ. މި ފިލްމަށް ބަލަނީ ނަމަ އަޅުގަނޑަށް ފާހަގަވި ގޮތުގައި އެންމެ ވަރުގަދަ މޭލް ޕާފޯމަންސެއް ދީފައިވަނީ މި ޒުވާން އެކްޓަރެވެ.\nމަޝްހޫރު ބަތަލު ޖުމައްޔިލްގެ މައްސަލައަކީ ހުންނަ ހިސާބުގައި އޭނާ ހުރުމެވެ. މި ފިލްމުގެ ކުރިން އޭނާ ފެނިގެން ދިޔަ "4426" ގައި ޖުމައްޔިލްގެ އެކްޓިން ޕާފޯމަންސަކަށް މާ ބޮޑު ކުރިއެރުމެއް ލިބިފައެއް ނެތެވެ. މި ފިލްމުން ވެސް އެކަން ފާހަގައެއް ނުކުރެވުނެވެ.\nއެހެން ނަމަވެސް މި ފިލްމުގެ މެއިން ކާސްޓަކީ ފިލްމުގެ ޑައިރެކްޓަރަށް ލިބުނު ބޮޑު ނަސީބެއްކަން ޔަގީނެވެ. އެކްޓަރުންގެ މި ހުނަރުވެރިކަމުގެ އިތުރުން އެމީހުންގެ ކެރެކްޓާސްތަކަށް ފިލްމުގައި ދިރުން ގެނެސްފައިވާއިރު ޕްރޮޑަކްޝަން ޓީމުން އާންމުދިރިއުޅުމުގެ ވައްޓަފާޅި އަށް ސަމާލުކަން ދީފައިވާ މިންވަރު ވަރަށް ވެސް ކަމުދިޔަ އެވެ. ވަކިން ހާއްސަކޮށް ވަގުތާއި ހާލަތާ ގުޅޭ ގޮތަށް ހެދުންއެޅުން ކުރިއަށް ގެންގޮސްފައިވާ ގޮތް ފާހަގަކޮށްލެވުނެވެ. އެކަމަކު ދެރައީ މި ކެރެކްޓާސްތައް ފުރިހަމަވާން ޖެހޭ މިންވަރަށް ފުރިހަމަނުވެ ތިބިކަމެވެ.\nމިއީ އަސަރުގަދަ އާއިލީ ފިލްމެއް!\nއާއިލީ ފިލްމަކަށްވިޔަސް މިއީ އާއިލާގެ އެންމެން އެކުގައި ތިބެގެން ބަލަން ކަމުގޮސްދާނެ ފިލްމެއް ކަމަކަށް އަޅުގަނޑަށް ގަބޫލެއް ނުކުރެވެ އެވެ. މި ފިލްމު އަޅުގަނޑަށް ބޮޑަށް ސިފަވީ ފަހުގެ ޖީލަށް ނުވަތަ މަގުން ކައްސާލާފައިވާ ޒުވާނުންނަށް އަމާޒުކޮށްގެން އުފައްދާފައިވާ ފިލްމެއްގެ ގޮތުގަ އެވެ. މީގައި އޮތީ އާއިލާއެއްގެ ވާހަކައެކެވެ. ނަމަވެސް ހަގީގަތުގައި މީގެ ޓާގެޓް އޯޑިއެންސަކީ ޒުވާނުންނެވެ. ނުވަތަ ދަރިންނެވެ.\nމި ފިލްމުގެ ޓާގެޓް އޯޑިއަންސަށް މި އުފެއްދުން ކަމުދިޔަޔަސް މިއީ ކާ މޭޒުމަތިން ފެށިގެން ގޮސް ކާ މޭޒުމަތިން ނިންމާލާފައި އޮތް ފިލްމެކެވެ. އެ ކާ މޭޒުމަތީގައި ތަފާތު މާ ގިނަ ރަހަތަކެއް ވެސް ނެތީ އެވެ. ނުވަތަ ހުރި ރަހަތަކެއް ވެސް އޭގެ ފުރިހަމަ ގޮތުގައި ބެލުންތެރިންނާ ހަމަ އަށް ގެނެސްދެވިފައެއް ނުވެ އެވެ.\nނަމަވެސް ދިވެހި ފިލްމު ބަލާ "އޯޑިއެންސަކަށް" މި ފިލްމު ވަރަށް ވެސް ސަޅިވެދާނެ އެވެ. އޭގައި ދެ ސަބަބެއް އެބައޮތެވެ. ފުރަތަމަ ސަބަބަކީ މައިންބަފައިން އަބަދު އެމީހުންގެ ދަރިންނަށް ނަގައިދޭން ބޭނުންވާ ފިލާވަޅުތައް ފިލްމުގައި ނަގައިދޭތީ އެވެ. އަނެއް ސަބަބަކީ ސަބަބަކީ ވެސް އެއީ އެވެ.\nއަނެއްކޮޅުން މިއީ ދިވެހި ފިލްމަކަށްވީތީ ނުބަލައި ދޫކޮށްލާ ވަރަށް ވުރެން ރަނގަޅު ފިލްމެކެވެ. ވަކިން ހާއްސަކޮށް ފިލްމު އުފެއްދުމުގެ މަސައްކަތުގައި ދިވެހި ސިނަމާ ކުރިއަށް ޖެހެމުންދާ މިންވަރު ތަޖުރިބާކޮށްލުމަށް ބޭނުން ނަމަ މިއީ ބަލަން ރަނގަޅު ފިލްމެކެވެ. ހަގީގަތަކީ ފިލްމު ނިންމާލީ ބެލުންތެރިންގެ ތަރުހީބުގެ "ތާޅަފިއްޔަކުން" ކަމެވެ. އެހެންވީމަ އަދި މިކަހަލަ ރިވިއުއަކަށް ކޮންމެހެން އިތުބާރުކުރާކަށް ވެސް ނުޖެހެ އެވެ.


Kuriah Oiy Hafthaa Ves Grade6In Dhashuge Dharivarunnah School Thah Bandhu - Vaguthu\nމާލެ ސަރަހައްދުގައި ހަލުވި ކަމާއި އެކު ކޮވިޑް-19 ފެތުރެމުން ދާތީ އެ ސަރަަހައްދުގެ ސްކޫލްތައް އެލްކޭޖީއިން ފެށިގެން ހައެއް އާއި ހަމައަށް ބަންދު ކޮށްފިއެވެ.\nއެޑިއުކޭޝަން މިނިސްޓްރީން ނެރެފައިވާ އިއުލާނެއްގައި ވިދާޅުވެފައި ވަނީ އަންނަ ހަފްތާގައި ވެސް މާލޭ ސަރަޙައްދުގެ ސްކޫލްތަކުގެ އެލްކޭޖީ އިން ފެށިގެން ގްރޭޑް ހަ ގެ ކުދިން ސްކޫލަށް އައިސް ކިޔެވުން ހުއްޓާލައި އޮންލައިންކޮށް ކުރިއަށް ގެންދިއުމަށް އެމިނިސްޓްރީން ނިންމައިފައިވާ ކަމަށެވެ.\nއެހެން ނަމަވެސް ގްރޭޑް ހަތެއް އިން ފެށިގެން 12 ގެ ދަރިވަރުން ކިޔެވުން ކުރިއަށް ގެންދިޔުމަށް ހަމަޖެހިފައިވަނީ ސްކޫލަށް ހާޒިރުވެގެން ކަމަށް މިނިސްޓްރީން ވަނީ ވިދާޅުވެފައެވެ.\nއެޑިއުކޭޝަން މިނިސްޓްރީން މިގޮތަށް ނިންމުމެއް ނިންމާފައިވަނީ މާލެ ސަރަހައްދުގައި ކޮވިޑް-19 ގެ ވޭދަނަތައް އިތުރުވަމުންދާތީ، ހެލްތް ޕްރޮޓެކްޝަން އޭޖެންސީ (އެޗްޕީއޭ) ގެ އިރުޝާދުގެ މަތިން، ބަލި ކޮންޓްރޯލް ކުރުމަށް އަޅާ ފިޔަވަޅެއްގެ ގޮތުން ކަމަށްވެސް އެޑިއުކޭޝަން މިނިސްޓްރީން މީގެ ކުރިން ވަނީ ވިދާޅުވެފައެވެ.\nމިއަހަރު ފެށުނު ފަހުން ރާއްޖެއިން ކޮވިޑް-19 އަށް ފައްސިވާ މީހުންގެ އަދަދު އިތުރުވާން ފަށާފައިވާއިރު، ރާއްޖެ އަށް ކޮވިޑްގެ "ތިންވަނަ ރާޅެއް" މިހާރު އަރާފައިވާ ކަމަށް ކަމާއި ގުޅުން ހުރި އިދާރާތަކުން ވަނީ ހާމަ ކޮށްފައެވެ. އޭގެ ފަހުން ކޮންމެ ދުވަހަކު ބައްޔަށް ފައްސިވާ މީހުންގެ އަދަދު އުޅެނީ 100 އަށްވުރެ މަތީގައެވެ.\nމާޗް 19, 2021 06:56\nމިކަމަކީ ކުދިންގެ އިލްމީ ގާބިލްކަން ދުއްވާލާ ސޯޝަލީ އޮކްވާޑް ކަންނެތް ދިވެހި މުޖުތަމައެއް ބިނާކުތުމަށް ހިންގާ ޖަރީމާއެއް.\nމާޗް 19, 2021 06:59\nސަރުކާރަކަށް ތައުލީމު ދެވޭނެ ގޮތެއް ނުހެދުނެއްނު. ދެން ހަދަންވީ ގޮތަކީ، ދީނީ އިލްމުބއުގަންނައިދިނުމާއި ފިޒިކަލް އެކަޓިވިޓީން ކުދިން ބިނާ ކުރަންވީ. ރަސޫލް ޒަމާނާ އެއްގޮތަށް ލަޝްކަރުތައް އުފައްދަންވީ.\nމާޗް 19, 2021 07:02\nޅަ ޖީލެއް ގަސްދުގައި ހަލާކު ކޮށްލަނީ.\nމާޗް 19, 2021 07:03\nއައއިއެމްއެފް ގެ ލޯނު ހޯދަން މިގައުމުގެ ޅަ ދަރިން ގުރުބާން ކުރަނީ. މިއީ ނުލަފާ ސަރުކާރެއް.


Euro 2020: (Group D)- England - Croatia\nޔޫރޯ 2020: (ގުރޫޕްް ޑީ) އިންގްލެންޑް – ކްރޮއޭޝިއާ\nޝާއިޢުކުރީ: ޙަންނާން ޖޫން 13, 2021, 09:20\nޔޫއެފާ ޔޫރޯ 2020 ގެ މެޗުތައް މިމަހުގެ\n11 ވަނަ ދުވަހު ފެށިއިރު، މިހާތަނަށް އެ މުބާރާތުގެ ހަތަރު މެޗެއް ވަނީ ކުޅެފައެވެ. އެގޮތުން މިއަދު ހަވީރު ކުޅޭނީ މި މުބާރާތުގެ ފަސްވަނަ މެޗެވެ. އަދި ގުރޫޕް ޑީގެ ފުރަތަމަ މެޗެވެ. މި މެޗުގައި ބައްދަލުކުރާނީ ކްރޮއޭޝިއާ އައި އިންގްލެންޑްއެވެ. މި މެޗު ކުޅޭނީ އިނގިރޭސި ވިލާތުގެ ލަންޑަންގެ ވެމްބްލީ ސްޓޭޑިއަމްގައެވެ.\nވެމްބްލީ ސްޓޭޑިއަމަކީ އެއްފަހަރާ 90،000 މީހުންނަށް ވަދެވޭ ސްޓޭޑިއަމަކެވެ. މިއީ އިނގިރޭސި ވިލާތުގެ ޖާގައިގެ ގޮތުން އެންމެ ބޮޑު އެއް ސްޓޭޑިއަމްއެވެ. ކޮވިޑް-19 ގެ ހާލަތާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކުގެ ދަށުން މިއަދުގެ މި މެޗު ބެލުމަށް 20،000 ސަޕޯޓަރުން ވެމްބްލީ ސްޓޭޑިއަމްއަށް ވައްދަން ޔޫއެފާއިން ވަނީ ނިންމާފައެވެ.\nޔޫރޯގެ ގްރޫޕް ޑީގައި ހިމެނޭ އިންގްލެންޑާއި އާއި ކްރޮއޭޝިއާ މިއަދު ހަވީރު ބައްދަލުކުރާ މި މެޗަކީ ގިރޫޕް ޑީގެ ފުރަތަމަ މެޗެވެ.\nއިންގްލެންޑް އަދި ކްރޮއޭޝިއާގެ ތާރީޚި ބައްދަލުކުރުންތައް\nއިންގްލެންޑް އަދި ކްރޮއޭޝިއާ ވަނީ މީގެ ކުރިން 10 ފަހަރު ބައްދަލުކޮށްފައެވެ. އޭގެތެރޭގައި ވާދަވެރި 8 މެޗަކާއި އެކުވެރިކަމުގެ ދެ މެޗެއް ހިމެނެއެވެ. މީގެ ތެރެއިން ފަސް މެޗުން އިނގްލެންޑް މޮޅުވެފަައި ވާއިރު، ކްރޮއޭޝިއާ ތިން މެޗަކުން މޮޅުވެފައިވެއެވެ. އެއްްވަރުވެފައިިވަނީ ދެ މެޗުންނެވެ.\nމި ދެޓީމް އެންމެ ފަހުން ބައްދަލުކިރީ 2018 ވަނަ އަހަރު ޔޫއެފާ ނޭޝަންސް ލީގުގައެވެ. މި މެޗުގެ 1-2 ގެ ނަތީޖާއަކުން ކާމިޔާބުކުރީ އިންގްލެންގެއެވެ.\nމި ދެޓީމު އެންމެ ފަހުން ކުޅުނު5މެޗުގެ ނަތީޖާ\nއިންގްލެންޑް ކުޅުނު ފަސްމެޗުންވެސް އެޓީމު މޮޅުވެފައިވާއިރު، ކްރޮއޭޝިއާ އެންމެ ފަހުން ކުޅުނު ފަސް މެޗުގެ ތެރެއިން މޮޅުވެފައިވަނީ ދެ މެޗުނަނެވެ. ދެ މެޗުން ވަނީ ބަލިވެފައެވެ. އެއް މެޗުން ވަނީ އެއްވަރުވެފައެވެ.


Yameen ah Raiy Dhoolaigai Maruhabaa Kiyaifi – adduLIVE\nޔާމީނަށް ރަތް ދޫލައިގައި މަރުހަބާ ކިޔައިފި\n1 Nov 30, 2021, 14:14 އަބްދުﷲ ޔާމީން\nކުރީގެ ރައީސް އަބްދުﷲ ޔާމީންގެ މައްޗަށް އިއްވާފައިވާ ޖަލު ހުކުމް ސުޕްރީމް ކޯޓުން ބާތިލުކުރުމުން އެމަނިކުފާނަށް ރަތް ދޫލައިގައި މަރުހަބާ ކިޔައިފިއެވެ.\nޔާމިންގެ މައްޗަށް 2019 ނޮވެމްބަރު 28 ވަނަ ދުވަހު ފަސް މިލިއަން ޑޮލަރުން ޖުރިމަނާ ކޮށް ފަސް އަހަރުގެ ޖަލު ހުކުމެއް އިއްވާފައިވާއިރު، އޭގެ ދެ އަހަރު ފަހުން މިއަދު ސުޕްރީމް ކޯޓުން ވަނީ އެ ހުކުމް ބާތިލުކޮށްފައެވެ.\nހުކުމް ބާތިލުކޮށް ޔާމީން މިނިވަން ކުރުމުން، އެމަނިކުފާނަށް ތާއީދު ކުރައްވާ ފަރާތްތަކުން ވަނީ އެމަނިކުފާނު ދިރިއުޅުއްވާ ގެކޮޅު ހިމެނޭ ސަރަހައްދަށް އެއްވެ އުފާފާޅުކުރަން ފަށާފައެވެ. އަދި އެމަނިކުފާނު އެނބުރި ގެކޮޅަށް ވަޑައިގެންނެވުމުން މަރުހަބާ ކިޔާފައިވަނީ ރަތް ދޫލައިގައެވެ.\nވޮޑަމުލާގެ މައްސަލައިގައި ސުޕްރީމް ކޯޓުން ޔާމީންގެ މައްޗަށް އިއްވާފައިވާ ހުކުމް ބާތިލުކުރިއިރު, ވ. އާރަށް އަދި ރ. ފުއްގިރިގެ މައްސަލައިގައިވެސް ރައީސް ޔާމީންގެ މައްޗަށްވަނީ ރިޝްވަތު ޤަބޫލުކުރުމާއި މަނީ ލޯންޑްރިންގެ ދައުވާ އުފުލާފައެވެ.


Minivankan kenereegey naalhin vazan nukuraasheve. | Bithufangi\nދަންނަވަންތޯއެވެ؟ މިނިވަންކަމާއި އިސްތިގުލާލުގެ ވާހަކައަކީ ދައްކާ ނިމޭނެ ވާހަކައެއް ނޫނެވެ. ބައެއްގެ ނާޅިން މިނިވަންކަން މިނަން އުޅެފިނަމަދެން ވާނޭގޮތާއިމެދު ތަސައްވަރު ކޮއްލައްވާށެވެ. މި ލޮބުވެތި ދިވެހިރާއްޖެއަށް ދެންވާނެ ގޮތެވެ؟ ދޮންވެލި ގޮނޑުދޮއްތަކާއި ސާފު ވިލު ނޫކުލާގެ މުރަކައިގެ ބަގީޗާތަކުން އަޅުގަނޑުމެންނަށް ލިބިދޭ ނަފާ އެހެން ގައުމެއްގެ ހަޒާނާއަށް ވަންނަ ނަމަ ދެން ވާނޭ ގޮތެވެ. އަހަރެމެންގެ ޅަދުވަހުންސުރެ އުޅެ ބޮޑުވި ފަސްގަނޑުގައި ހޭދަވާ ކޮންމެ ސިކުންތަކަށް ބަޔަކަށް އަގު ދޭންޖެހިއްޖެ ނަމަ ދެންވާނޭ ގޮތާއިމެދުއެވެ. ކުޑަކުދިންނާ އަންހެނުން ކާއެތިކޮޅަކަށްއެދި މަގުތަށް މަތީ ސަލާން ޖަހަން ޖެހިއްޖެ ނަމަ ތިބާޔަށް އޭގެން ކުރާނެ އަސަރެވެ.\nހިތް ކުދިކުދިވެ ހިގައިދާނެއެވެ. ވޭނީ ގިސްލުމުގެ އާހް ލެވޭނެއެވެ. އެހެންކަމަށް ވާނަމަ ވިސްނަވާށެވެ. ސިޔާސީ މަގުސަދެއް ހާސިލްކުރުމަށް ބަޔަކު މިއަދު ކުޅެމުން އެގެންދާ ކުޅިވަރުގައި ނުޖެހޭށެވެ. އިނގިރޭސީންނަކީ އަހަރެމެންގެ މި ރާއްޖެ ކަހަލަ ކުދި ގައުމުތަށް އިސްތިއުމާރުކުރުމަށް އަރާތިބި ބަޔެކެވެ. މިނިވަންކަމަށް ފެންބޮވައިގެންފައިތިބި ދިވެހިން އިހު އިނގިރޭސީންގެ އަޅުވެތިކަމުގައި އުޅެފީމުއެވެ.\nސިޔާސީ މަންފާއެއް ބަޔަކަށް ހާސިލްކޮއްދިނުމުގެ ނަމުގައި އަޑީގައި ތިބެ ދިވެހިންގެ ބަޔަކު ކުރިޔަށްނެރެ އިނގިރޭސީން މިއަދުވެސް ކުޅެމުން އަންނަނީ ހަމަ އިސްތިއުމާރީ ކުޅިގަނޑެވެ. ފައިސާއާއި ސިޔާސީ އަދި ބައިނަލް އަގްވާމީ ނުފޫޒު ބޭނުންކޮއް އިނގިރޭސީން މިއަދުވެސް ބޭނުންވަނީ ދިވެހިރާއްޖެއަކީ އެމީހުން ޖެހި ބެރަކަށް ނަށަންތިބި ބަޔަކަށް ހެދާށެވެ.\nސޮރީއެވެ. އެދުވަސް ފަސްދީފިއެވެ. ކެނެރީގޭ ހާއިނުންނާ އެކު އިނގިރޭސީން މިއަދު ކުޅެމުން އަންނަ ކުޅިއަށް ދިވެހިންތިބީ ހޭނިފައެވެ. ގައުމަށް ފެހި މާދަމައަކަށް އެދި ދައްކަމުންދާ ދަޅަ މިއަދު ދިވެހިންނަށް އަލެއް ނޫނެވެ. ދިވެހިން އޭރުވެސް މިހާރުވެސް ގަބޫލުކުރާއެއްކަމެއް އޮވެއެވެ. ކެނެރީގޭ ހާއިނުންނެއް ދިވެހިންނަކަށް ހެވެއްނޭދޭނެކަމެވެ. ރާއްޖޭގެ މިނިވަންކަމުގެ ވާހަކަ ދައްކަން ކެނެރީގޭ މީހުންނަކީ ކުފޫހަމަވާ ބައެއް ނޫންކަމެވެ.


United balinuve hifahahtamun ai record Arsenal nimumakah genesfi\nޔުނައިޓެޑް ބަލިނުވެ ހިފަހައްޓަމުންއައި ރެކޯޑް އާސެނަލް ނިމުމަކަށް ގެނެސްފި\n- 1 year ago 1 - އަމީން\nއިނގިރޭސި ޕްރިމިއާ ލީގުގައި އާސެނަލް އަދި ޔުނައިޓެޑް ބައްދަލުކުރި މެޗް 2-0 ކުން އާސެނަލް ކާމިޔާބުކޮށް ވަގުތީ ކޯޗް ޝޯލްޝާގެ އިރުޝާދުގެ ދަށުން ޔުނައިޓެޑް ލީގުގައި ބަލިނުވެ ހިފައްޓަމުންއައި ރެކޯޑް ނިމުމަކަށް ގެނެސްފިއެވެ.\nއާސެނަލްގެ އެމިރޭޓްސް ސްޓޭޑިއަމްގައި ކުޅުނު މި މެޗުގައި ފުރަތަމަ ގޯލް ޖަހާ އާސެނަލްއަށް ކުރި ހޯދަދިނީ ޒަކާ ދުރުން ފޮނުވާލި ރީތި ބޯޅައަކުންނެވެ. މި ގޯލަށް ފަހުވެސް ޔުނައިޓެޑަށް ފުރަތަމަ ހާފުގައި މާ އެދެވޭ ކުޅުމެއް ދެއްކިފައިނުވާކަން ފާހަގަކޮށްލެވެއެވެ.\nމި ނަތީޖާގައި އޮވެ ފުރަތަމަ ހާފުގެ ކުޅުން ނިމުނު އިރު ޔުނައިޓެޑްވަނީ ދެވަނަ ހާފުގައި ކުޅުން ރަނގަޅުކޮށް ގިނަ ހަމަލާތަކެއް އުފެއްދުމަށް މަސައްކަތް ކޮށްފެވެ. އެގޮތުން ލުކާކޫއަށް ގޯލް ޖަހަން ލިބުނު ރަނުގެ ފުރުސަތު ފާހަގަކޮށްލެވެއެވެ.\nއާސެނަލްގެ ލީޑް ދެ ގޯލަށް ފުޅާ ކޮށްދިނީ ލިބުނު ޕެނަލްޓީއަކުން އޮބާމެޔާންގްއެވެ. އާސެނަލްއަށް މި ޕެނަލްޓީ ލިބުނީ ޔުނައިޓެޑްގެ މެދުތެރެއަށް ކުޅެމުން އަންނަ ފްރެޑް އާސެނަލްގެ ފޯވަޑް ލަކަޒެޓްއަށް ޕެނަލްޓީ އޭރިއާ ތެރެއިން ކުރި ފައުލަކާ ގުޅިގެންނެވެ.\nއާސެނަލް މި މެޗުން ކަށަވަރުކުރި3ޕޮއިންޓާއެކު އެޓީމްވަނީ ޔުނައިޓެޑް ވައްޓާލުމަށްފަހު ތާވަލުގެ ހަތަރުވަނައަށް އަރާފައެވެ. އާސެނަލްއަށް 60 ޕޮއިންޓް ލިބިފައިވާއިރު ޔުނައިޓެޑް ފަސްވަނައިގަ އޮތީ 58 ޕޮއިންޓާއެކީއެވެ.\nބަލަގަ އެއީ އޮއެގަދަވެ ވާރޭ ވެހުމުން ބަލިވި ބަލިވުމެކެވެ. ހަހަހަހަހ ސަކް އިޓް\nޓޮޓެންހަމްއަށް އުފާވެރިކަން ގެނެސްދޭނަން: މޮރީނިއޯ06 months ago\nލިވަޕޫލް މޮޅުވަމުން އަންނަ އައުމުގެ ރެކޯޑް ދަމަހައްޓައިފި08 months ago\nސިޓީ މޮޅުވިއިރު ޗެލްސީ އެއްވަރުވެއްޖެ08 months ago\nހަތަރު މެޗުން ޔުނައިޓެޑަށް އެންމެ މޮޅެއް28 months ago\nއާސެނަލް އަތުން ލިވަޕޫލްއަށް ފަސޭހަ މޮޅެއް09 months ago\nލީގު ތައްޓަށް ބީރައްޓެހި ލިވަޕޫލް އަދި ޔޫރަޕުގަ ބަދުނަސީބު އާސެނަލްގެ ބޮޑު ކުރިމަތިލުން29 months ago


Viyafaarithah 24 gadiiru hulhuvan huhdha dhenee\nވިޔަފާރިތައް 24 ގަޑިއިރު ހުޅުވަން ހުއްދަ ދެނީ\nސައި ހޮޓާތަކާއި ފިހާރަތައް 24 ގަޑިއިރު ހުޅުވާފައި ބެހެއްޓުމުގެ ހުއްދަ ދިނުމަށް ރައީސް އިބްރާހިމް މުހައްމަދު ސޯލިހް އިއުލާން ކުރައްވައިފި އެވެ.\nމީގެ ކުރިން ރައީސް މުހައްމަދު ނަޝީދުގެ ވެރިކަމުގައިވެސް އިމްޕޯޓް މުދާ ވިއްކާ ތަންތަނާއި ސައި ހޮޓަލާއި ރެސްޓޯރެންޓް ފަދަ ތަންތަން 24 ގަޑިއިރު ހުޅުވާފައި ބެހެއްޓުމުގެ ހުއްދަ ދީފައި ވެއެވެ.\nއިއްޔެ ރައީސްކަމުގެ ހުވާ ކުރައްވާ ގައުމާ މުހާތަބުކޮށް ދެއްކެވި ވާހަކަފުޅުގައި މި ސަރުކާރުގެ ފުރަތަމަ 100 ދުވަހުގެ ތެރޭގައި ކުރައްވާނެ ބައެއް ކަންކަން ވަނީ އިއުލާން ކުރައްވާފަ އެވެ. އެގޮތުން ފުރަތަމަ 100 ދުވަހުގެ އެޖެންޑާގައި، 30 ދުވަހުގެ ތެރެގައި ފުރިހަމަ ކުރާނެ ކަންތަކުގެ ތެރޭގައި، 24 ގަޑިއިރު ވިޔަފާރި ކުރެވޭ އުސޫލު ކަނޑައެޅުން ހިމެނެ އެވެ.\nމީގެ އިތުރުން ފުރަތަމަ މަސް ދުވަހުގެ ތެރޭގައި ކުދި އަދި މެދު ފަންތީގެ ވިޔަފާރިތަކަށް ހާއްސަ ކުރެވިގެން އެސްއެމްއީ ބެންކެއް އުފައްދައި ހިދުމަތް ދިނުން ވެސް ހިމެނެ އެވެ. އެއީ ވިޔަފާރިތައް ފުޅާ ކުރުމަށް މާލީ ގޮތުން އެހީތެރިވެ ދިނުމަށް އުފައްދާ ބެންކެކެވެ.\nރައީސް ނަޝީދުގެ ސަރުކާރުގައި 24 ގަޑިއިރު ވިޔަފާރު ކުރުމަށް ދިން ހުއްދަ ބާތިލްކޮށްފައިވަނީ ޑރ. މުހައްމަދު ވަހީދު ހަސަން މަނިކުގެ ވެރިކަމުގަ އެވެ. އެ ހުއްދަ ބާތިލް ކުރކުށް ކުރުން މަދުކުރުމަށް އެޅި ފިޔަވަޅެއްގެ ގޮތުން ކަމަށް އެސަރުކާރުން އެއިރު ވިދާޅުވެފައި ވެއެވެ..


(28 އެޕްރިލް 2021 އާ ގުޅޭ)\nނޯޔާގެ ދިހަ ކޯލާއި ރިދާންގެ ހަތަރު ކޯލު މިސްވެފައި އޮތުމުން އަސްލަން ވަގުތުން ހާސްވި އެވެ. އޭނާ ނޯޔާއަށް ގުޅި އެވެ. ފޯނެއް ނުނަގަ އެވެ. އެވަގުތު އަނެއްކާ ވެސް ރިދާން ގުޅަނީ އެވެ. އަވަހަށް އެ ކޯލު އަސްލަން ނެގި އެވެ.\n"މިދަނީ... ހަމަ މިހާރު މިނައްޓާލީ." ރިދާންގެ ވާހަކައަށް އަސްލަން ބުންޏެވެ. އޭނާ ހުރީ އިންތިހާއަށް ހާސްވެފަ އެވެ.\nގެއަށް އައިއިރު ކޮންމެވެސް ކަމެއް ގޭގައި ހިނގައިފިއޭ އަސްލަންގެ ހިތުގައި އޮތެވެ. އެޕާޓްމެންޓަށް އޭނާ ވަންއިރު ފުރަތަމަ ވެސް ފެނުނީ ސޯފާގައި އިން ރިދާނެވެ. އަސްލަން ފެނުމާއެކު އޭނާ ނިކަން އަވަހަށް ކޮޅަށް ތެދުވެއްޖެ އެވެ.\n"ރޫމާދައްތާއާއި މަންމަ ވެއްޖެ އެތެރޭގަ... ނޯޔާ ވަރަށް ހުން ގަދަ، އަސްލަންބެއަށް ނޭނގޭތަ؟ އޭނާ ޑޮކްޓަރަށް ގެންދަން ވެފަ އެއޮތީ." ރިދާން ބުނި ރާގުން ހީވީ އަނބިމީހާގެ ކަންކަން ނޭނގޭހާ އަސްލަން ފަރުވާ ކުޑައީ އެވެ. އެއްވެސް އެއްޗެކޭ ނުބުނެ އަސްލަން ހަލުއިކޮށް އައިސް ވަނީ އޭނާގެ ކޮޓަރި އަށެވެ.\n"މި މަންޖެ ހޮސްޕިޓަލަށް ގެންދަން މިއުޅެނީ، އަސްލަންއަށް އަންނަން އެނގިއްޖެ ދޯ." ދޮރުމަތިން އަސްލަންގެ ސޫރަ ފާޅުވާއިރަށް ސަބީނާ އަނގަތަޅުވައި ގަތެވެ. ނަމަވެސް އަސްލަންގެ ނަޒަރު ހުއްޓުނީ އެނދުގައި އޮތް ނޯޔާއަށެވެ. ދެ ލޯ މަރާލައިގެން އޮތްއިރު އެ ހަށިގަނޑުގެ ބޮޑުބައެއް ވަނީ ރަޖާއިން ފޮރުވާލެވިފަ އެވެ. އެނދު ބިއްދޮށުގައި ނޯޔާގެ ގާތުގައި ސާރާ އިންތަން ފެނުނެވެ.\n"ޓެކްސީ އެބައާދޭ." ނޯޔާގެ މަގަތުގައި އަނުމް އުރާލައިގެން އިން ރޫމާ ބުނެލި އެވެ. އޭނާއަށް އަސްލަންގެ މޫނުގައިވި ކަންބޮޑުވުމުގެ އަސަރު ފެނުނެވެ. ނޯޔާ ގާތަށް އައުމަށް އިޝާރާތް ކުރާ ފަދައިން ރޫމާ ތެދުވެ ދުރަށް ޖެހިލި އެވެ. އެހިނދު އަސްލަން އައިސް އެނދުގައި އިށީނެވެ. ނޯޔާގެ މޫނަށް ބަލަން އިނދެ ކޯތާފަތުގައި އަތްތިލަ ޖައްސާލި އެވެ. ހޫނު ކަމުން ފިހިދާނެ ފަދަ އެވެ.\n"ސޮރީ ނޯޔާ... ކުރީން އެނގުނުނަމަ އަހަރެންގެ ހުރިހާ ވަގުތެއް ހޭދަ ކުރީހީ ނޯޔާއާއެކު." ކޯތާފަތުގައި ފިރުމާލިއިރު އަސްލަންގެ ހިތުގައި ވިއެވެ.\nއަތްދަނޑިމައްޗަށް ނޯޔާ އުފުލާލައިގެން އަސްލަން ތެދުވި އެވެ. ހޮސްޕިޓަލަށް ދާނީ އޭނާ އެކަނިކަން ބުނެ ސަބީނާއާއި ރޫމާ ގާތު މަޑު ކުރަން އެދުނެވެ. ސާރާގެ ގާތުގައި މާމަ ކައިރީ މަޑު ކުރުމަށް ބުންޏެވެ. ރިދާނަށް ގޮވާލާފައި މަލްސާ ސްކޫލުން ގެނެސް ދޭން ހަނދާން ކޮށްދިނެވެ.\nގޭގެ ދޮރޯށި ކައިރިއަށް އެންމެން ނުކުތެވެ. ޓެކްސީއަށް ދެމަފިރިން އަރާ ކާރު ނައްޓާލަން ދެން އެންމެން ތިއްބެވެ. އެނބުރި ވަނުމުގެ ބަދަލުގައި ރިދާން ހިނގައިގަތީ ސައިކަލު ނަގާށެވެ. މަލްސާ ބަލާ ދާށެވެ. ރޫމާ ވެސް ގެއާ ދިމާއަށް ހިނގައިގަތީ އަސްލަންގެ ޚަބަރެއް ވެއްޖެއްޔާ އޭނާއަށް އަންގައްޗޭ ބުނެފައެވެ. ސާރާއާއި އަނުމް ގޮވައިގެން ސަބީނާ އެތެރެއަށް އައެވެ. ލިފްޓުގެ ދޮރު ހުޅުވަން އޮބާލުމުން މަޑުކުރަން ޖެހުނީ މަތިން މީހަކު އަންނާތީއެވެ.\n"ފަވާދު، ދަރިފުޅު ތަނަކަށް ފުރަނީތަ؟ ކޮބާ އަރީން؟" ހުޅުވުނު ލިފްޓުގެ ތެރެއިން ދެ ފޮއްޓާއި ދަބަހެއް ހިފައިގެން ފަވާދު ހުރިތަން ފެނި ސަބީނާއަށް އަހާލެވުނެވެ.\n"ވަރަށް އަވަހަށް ދާން ޖެހިގެން މިދަނީ." ވާހަކަ ދައްކަން ބޭނުން ނުވާތީ ފަވާދު ބުނެލި އެވެ. ސަބީނާގެ ކައިރިން އަޅާފައި ހަލުވި ފިޔަވަޅުގައި އޭނާ ގޮސް ދޮރޯށިން ނުކުމެއްޖެ އެވެ. ސުވާލު އުފެދިފައި ހުރެ ސާރާ ގޮވައިގެން ލިފްޓަށް ސަބީނާ އެރި އެވެ.\nއަސްލަންގެ ބަޔަށް ދިއުމުގެ ބަދަލުގައި ސަބީނާ ފުރަތަމަ އައީ އަރީންގެ ބަޔަށެވެ. އޭނާ ވެސް ބަލިވެ އުޅޭތީ އާއި ފަވާދު ދެންމެ ހިފައިގެން ދިޔަ ފޮށިތައް ފެނި އެއީ ކޮން ކަމެއްތޯ އޮޅުން ފިލުވާށެވެ. އެ އެޕާޓްމެންޓަށް ސަބީނާ ވަނެވެ. ބަދިގެއާއި ސިޓިންރޫމު އޮތީ ފަޅަށެވެ. ސޯފާ ދައްކާލަމުން އެތަނުގައި އިށީންނަން ސާރާގެ ކައިރީ ސަބީނާ ބުންޏެވެ. އަނުމް އުރާލައިގެން ހުރެ އޭނާ ދެން އައީ އަރީންގެ ކޮޓަރިއަށެވެ. ލައްޕާފައި ހުރި ދޮރުގައި ޓަކި ޖަހާލި އެވެ. ހިލަމެއް ނުވި އެވެ. މަޑުމަޑުން ދޮރު ހުޅުވާލި އެވެ. އެނދުގައި ފައި ކުރުކޮށްލައިގެން ރޯން އަރީން އިނެވެ. އަލަމާރީގެ ދޮރުފަތެއް ހުޅުވާލާފައި ހުއްޓެވެ. ސަބީނާ އަވަހަށް އައިސް އެނދުގައި އިށީނދެ އަރީނަށް ގޮވާލި އެވެ. ސަބީނާ ސުވާލު ކޮށްކޮށް އަރީން އަނގަޔަކުން ނުބުންޏެވެ. ކަކުލުގައި އަޅުވާލި އަތުގެ ތެރޭ މޫނު ފޮރުވާލައިގެން އޭނާ އިނީ އެވެ.\n"ފަވާދު ތަނަކަށް ފުރަނީތަ؟ މަންމައާ ދެންމެ ދިމާވި ފޮށިތައް ހިފައިގެން ނުކުންނަނިކޮށް." ސަބީނާ ބުންޏެވެ. އަރީން ތުންފިއްތާލުމާއެކު ދެ ލޯ ތަގުޅިކޮށްލިއެވެ. ފަވާދު އެ ދިޔައީ އޭނާގެ އެއްޗިއްސާއި ކުދީންގެ އެއްޗެހި ހިފައިގެންކަން މަންމަ ކައިރީ ބުނާނީ ކިހިނެއްކަމެއް އަރީނަކަށް ނުވިސްނެއެވެ. މިވަގުތު އޭނާ ބޭނުންވަނީ އެކަނިވާށެވެ. އެންމެނާ އެކަހެރިވާށެވެ. މީހަކަށް ނުފެނި އުޅެވޭނެނަމަ އެއީ އަދި އެންމެ ބޭނުންވާ ގޮތެވެ.\n"ހިނގާ މަންމާއާއެކު... މިގެއަށް ނުބައި ރޯގާގަނޑެއް ވަދެއްޖެ، ނޯޔާ ފަކީރު ވެސް ދުވަސް ހިނގައްޖެ، ހުންގަދަވެގެން އެކުއްޖާ ތެދުވާނޭވަރު ވެސް ނެތް، އަސްލަން ނަގައިގަނެގެން އެގެންދިޔައީ ހޮސްޕިޓަލަށް، އަރީން، ތިހެން ނީނދެ އާދޭ... އަދި އެއްޗެއް ނުވެސް ކަން ދޯ، ހިނގާ މަންމަ ސައި ހަދައިދޭނަން... މީހަކު ނެތީމަ ސާރާ ގޮވައިގެން މިއުޅެނީ، ދެން ތިހެން ނީނދެ ތެދުވޭ، ރުއީމަ ހާލު މާބޮޑުވެދާނެ، ބަލިވީމަ ނިކަން ހިތްވަރު ކުރަންވާނެ، ޑަކްޓަރު ދިން ބޭސް ގަޑިގަޑިއަށް ބޭނުންކުރަންތަ؟ އިރާދަކުރެއްވިއްޔާ ރަނގަޅުވެދާނެ ނިކަން އަވަހަށް... އަރީން! ދެން ތެދުވެބަލަ!." އަރީންގެ އަތުގައި ކޮއްޓާލާފައި އެ އަތުގައި ސަބީނާ ހިފާލިއެވެ. އެހެންނަމަވެސް މިހާރު ބޮޑެތިވެފައި ތިބި ދަރީން ކޮޅަށް ނަގާނޭ ވަރެއް އެ އަތަކުނެތެވެ.\n"ތިހެން އުޅޭން މިހާރު ތީ ކުޑަކުޖެއްނޫން، ފަވާދު އެ ދެބެން ގޮވައިގެން އަންނަންވާއިރަށް ކައިގެން ހުންނަންވާނީ، އަރީން ރަނގަޅުވަންދެން މަންމަމެން ބަޔަށް އެކުދީން ކާން ފޮނުވާ، ފަވާދު ކައިރީ ވެސް ބުނޭ ކާންވީމަ އަންނާށޭ." ސަބީނާގެ ވާހަކައަކުން އަރީން ގުޑައިނުލިއެވެ.\n"މިހެން އާދޭސްކުރަން މަންމައަކަށް ނެތް ހުރެވޭކަށް، އެ ކުޑަކުޑަ ކުއްޖާ އަދި އެއިނީ އެއްވެސް އެއްޗެއް ނުކައި، މަންމަ މިދަނީ އަސްލަންމެން ބަޔަށް، އަރީން ކާންވީމަ އާދޭ..." އަރީން އަޑެއް ނާހާނޭކަން އެނގުމުން ސަބީނާ ތެދުވީއެވެ.\nއަސުރުން ފަސްވެފައި ވަނިކޮށް ހޮސްޕިޓަލުން އަސްލަންގެ ދެމަފިރިން އައެވެ. އެޕާޓްމެންޓަށް ވަންއިރު ސަބީނާއާއި ރިދާނު އުޅެއެވެ. އަނުމް އުރާލައިގެން ރިދާން އިންއިރު އޭނާގެ މޭގައި ބޯޖަހާލައިގެން އޮވެ އެކުއްޖާއަށް ނިދެނީއެވެ. އޭނާގެ ގާތުގައި ސޯފާގައި މަލްސާ ޓީވީ ބަލަން އިނެވެ. ސާރާއާއެކު ސަބީނާ ނުކުމެގެން އައީ ކުދީންގެ ކޮޓަރިންނެވެ. ދެބެން ވެސް އެ ތިބީ ފެންވަރާ ރީތިވެގެންކަން ބުނަން އެނގެއެވެ.\n"ގެއަށް ފޮނުވާލީތަ؟" ސަބީނާ އަހާލިއެވެ. އަސްލަން ބޯޖަހާލަމުން ނޯޔާ ގޮވައިގެން އައިސް ވަނީ އޭނާގެ ކޮޓަރިއަށެވެ.\n"ކޮޓަރިއަށް..." ނޯޔާ މަޑުމަޑުން ބުނެލިއެވެ. އޭނާ އެ އެދެނީ އޭނާ އުޅޭ ކޮޓަރިއަށް ގެންގޮސްދޭންކަން އަސްލަންއަށް އެނގުނެވެ.\n"މިތާ ނޯޔާ އޮންނާނީ، މަންމަ އަންނާނެ އިރުއިރުކޮޅާ ނޯޔާގެ ހާލު ބަލަން." އެނދުގައި އޮށޯތުމަށް އަސްލަން އިޝާރާތްކުރިއެވެ. ނޯޔާ އޮށޯތުމުން އޭނާގެ ގައިމަތިން ރަޖާ އަޅާލިއެވެ.\n"އަހަރެން އުޅޭނަން، ނޯޔާ އެއްވެސް ކަމެއް ކުރާނެކަމެއްނެތް... މިވަގުތު ނިދާލެވޭތޯ ބަލާ، މަންމައާ ވާހަކަދައްކާލާފަ އެބައަންނަން." ނޯޔާގެ ބޮލުގައި ފިރުމާލަމުން އަސްލަން ވާހަކަދެއްކިއެވެ.\nކޮޓަރިން ނުކުމެގެން އައިސް ޑަކްޓަރު ދެއްކި ވާހަކަ ސަބީނާއަށް އޮޅުން ފިލުވައި ދިނެވެ. މަންމަ ދިޔަޔަސް ރަނގަޅުކަމުގައި އަސްލަން ބުންޏެވެ. އެވަގުތު އެބަޔަށް ރޫމާ ވެސް އަތުވެއްޖެއެވެ. އަސްލަން ފެނުމާއެކު ނޯޔާގެ ހާލު އޭނާ އެއްސެވެ. ދަރިފުޅުގެ ގާތަށް ރޫމާ އައެވެ. ކުޑަކުއްޖަކު ފަދައިން ކުސްތެޅުމާއެކު ރޫމާގެ ކައިރިއަށް ދާން ނޯޔާ އެދުނެވެ. އެ އަޑު ދޮރުކައިރީ ހުރި އަސްލަންއަށް އިވުނެވެ. ރޫމާ ލޯތްބާއި އޯގާތެރިކަމާއެކު ދަރިފުޅާ ވާހަކަދެއްކިއެވެ. ނޯޔާ މާބޮޑަށް ބަލިވީކަން ރޫމާއަށް ވިސްނެއެވެ. އެފަދަ ވާހަކައެއް އެ ދައްކަނީ އެހެންވެއެވެ. އޭނާ ނޯޔާއަށް ނަސޭހަތްދީ ވިސްނައިދިނެވެ. ނޯޔާއަށް ރޮވެން ފެށުމުން އަސްލަން ވެސް ކަންބޮޑުވިއެވެ. އެހެންވިޔަސް މިވަގުތު އޭނާއަށްވުރެ ބޮޑަށް ނޯޔާ އެދެނީ އޭނާގެ މަންމައަށެވެ. އެ ދެމައިންނަށް ވަގުތު ދީފައި އަސްލަން ދުރަށް ޖެހުނީއެވެ.\nނޯޔާ ހަމައަކަށް އެޅެންދެން ރޫމާ މަޑުކުރިއެވެ. އެގެއިން އޭނާ ނުކުތީ އަސްލަންގެ ގާތުގައި ބުނެ ސާރާއާއި މަލްސާއާ ދެބެން ގޮވައިގެންނެވެ. ރޭގަނޑު ކާންދީގެން ގެންނާނަމޭ ބުނެފައެވެ. ރޫމާ ދިއުމުން ސަބީނާ ގޮވާލީ ރިދާނަށެވެ. އަރީންގެ ހާލެއް ބަލަން ދޭބަލާށޭ ބުނެ ރިދާން ފޮނުވާލިއެވެ. ސަބިނާ ބޭނުންވީ އަސްލަންއާއެކު އެކަނިވާނޭ ވަގުތުކޮޅެކެވެ.\n"އަސްލަން، މިތާ އިށީނދެބެލަ." އަސްލަން ކޮޓަރިއަށް ދާން އުޅުމުން ސަބީނާ ގޮވިއެވެ. އޭނާ އިށީނދެ އިން ސޯފާ ދެއްކިއެވެ. ނިދިފައި އޮތް އަނުމް ކުޑައެނދަށް ލާފައި އައިސް އައިސް މަންމަ ދެއްކި ދިމާގައި އިށީނެވެ.\n"މަންމަ ހީކުރީ ދެކުދީން އުޅެނީ ވަރަށް ގުޅިގެންކަމަށް، ދެމަފިރިން ފަދައިން، އެކަމަކު މިއަދު އެނގިއްޖެ އެއީ ހަޤީޤަތެއްނެތް ހީކުރުމެއްކަން، އެހެރެ ކޮޓަރީގަ ނޯޔާގެ އެއްޗެހި ހުންނަންވީ ކީއްވެ؟ ދަރިފުޅަށް ނޭނގޭތަ ނޯޔާއަކީ އަނބިމީހާކަން، އަނބިމީހާ އޮންނަންވާނީ ފިރިމީހާ އޮންނަތަނެއްގަ... މިކަހަލަ ވާހަކަތަކަކީ މަންމަ މިހާރު ކިޔައިދޭންޖެހޭ ވާހަކަތަކެއްނޫން، މަންމަ ވަރަށް ދެރަވެއްޖެ، ރޫމާމެންގެ ދެ ލޮލުގެ ނޫރު އެއީ... އަސްލަންއާ ކައިވެނިކުރަން އެއްބަސްވީ މަންމަ އެދުނީތީ، އެކުއްޖާ އެއުޅެނީ ގޭތެރޭގެ މަސައްކަތްކޮށް ދަރިން ބަލަހައްޓަން އައިސް އުޅޭ މީހަކުހެން، އެކަން ރޫމާމެންނަށް އެނގިއްޖެއްޔާ..."\n"މަންމާ..." އަސްލަން ޖެހިލުންވެފައި އިނދެ ގޮވާލިއެވެ.\n"ތި ދުލުން ދޮގެއް ނުބުނާތި، ހަޤީޤަތަށް ވާހަކަނުދެއްކެންޏާ އަނގައިން ނުބުންޏަސް ވަރިހަމަ." ސަބީނާ ހިތްހަމަނުޖެހިފައި ބުންޏެވެ.\n"އަހަރެން ޤަބޫލުކުރަން ރަނގަޅަށްނޫންކަން ކަންތައްތައް ކުރެވުނީ، މަންމާ، އަހަރެންނާއި ނޯޔާއަށް ވެސް ވަގުތު ބޭނުންވި، ދެން އިރާދަކުރެއްވިއްޔާ މިކަން މިގޮތަކަށް ނޯންނާނެ، ކައިވެނި ރޫޅާލުމުގެ ޚިޔާލެއްނެތް، މަންމަ ހޯދާދައިދިނީ ރަނގަޅު އަންހެނެއް، އަހަރެންނަށް ނޯޔާ ކަމުދޭ، އެއީ އަހަރެންގެ އަނބިމީހާކަން ޤަބޫލުކުރަން، އަހަރެމެން ދެން އުޅޭނީ ދެމަފިރިން ފަދައިން... މަންމަ ދެރަނުވޭ، ނޯޔާ އުފަލުގައި ގެންގުޅޭނަން، ނޯޔާގެ ޢާއިލާއަށް ބުނެދޭނަން އަހަރެންނަކީ ނޯޔާގެ މައްޗަށް އޯގާތެރި ފިރިއެއްކަން، އަހަރެން... އޮފީސްދަތުރު ނިންމާފައި އައީވެސް އެ ވިސްނުމުގައި ހުރެ، ނޯޔާއާއެކު ރީތި ދިރިއުޅުމެއް އުޅޭން ގަސްދުކޮށްގެން ހުރެ، އޭނާ އަހަރެންނަށް ޓަކައި އެވަނީ ވަރަށް ބޮޑު ޤުރުބާނީއެއް، އެވަރު އަހަރެން ހަނދާންނައްތައެއް ނުލާނަން." އަސްލަން ހާމަކުރީ ސާފު ތެދުކަން ސަބީނާއަށް ބުނެދިނީ އެ ދެ ލޮލުގައިވީ އަސަރެވެ.\n"ދަރިފުޅުގެ ކޮޓަރިއަށް ނޯޔާގެ ހުރިހާ އެއްޗެއް ބަދަލުކުރޭ. ދެމީހުން ނިދަންވާނީ އެއްތާކު، ގާތްކަމާއި ލޯބި އުފެދޭނީ އޭރުން، އެކަކުއަނެކަކުގެ ގޮތް ދަސްވާނީ ވެސް އޭރުން." ސަބީނާ ބުންޏެވެ.\n"ނޯޔާ ރަނގަޅުވެލީމަ ތިކަން ކުރާނަން، އިހަށް ނޯޔާ ރަނގަޅުވެލަންދެން އޭނާ އަރާމުކުރުން މާ މުހިންމު." އަސްލަން ބުންޏެވެ. ސަބީނާ މަޑުމަޑުން ބޯޖަހާލި އެއްބަސްވަމުންނެވެ. އޭނާ ދައްކަން ބޭނުންވި ވާހަކަ ދެއްކުމަށްފަހު އެޕާޓްމެންޓުން ނުކުންނަން ސަބިނާ ހިނގައިގަތެވެ.\n"ކަމެއް ބޭނުންވެއްޖެއްޔާ މަންމައަށް ގުޅާތި." ސަބީނާ މިހެން ބުނެ ދޮރު ލައްޕާލިއެވެ.\nފުންނޭވާއެއް ހަށިފުރާ ބޭރުކޮށްލުމަށްފަހު ދޮރު ތަޅުލާފައި އަސްލަން އައިސް ކޮޓަރިއަށް ވަނެވެ. އިރުކޮޅަކު ނޯޔާއަށް ބަލަން ހުރެފައި އަސްލަން އެނދުގައި އަރާ އޮށޯވެލިއެވެ. ރަޖާ ހިއްލާލައި އޭގެ ދަށަށް އޭނާ ވަނެވެ. މަޑުމަޑުން ނޯޔާއާ ގާތްވެލިއެވެ. ކުކުރާލި ފަދަ އަޑެއް ލައްވާލުމާއެކު ނޯޔާ އެސްފިޔަ ތަޅުވާލިއެވެ. އެހިނދު އޭނާގެ ކޯތާފަތުގައި އަސްލަން ބޮސްދިނެވެ.\n"އަހަރެން... ނިދާލާ، ކައިރީގަ މިއޮތީ." އަސްލަން މަޑުމަޑުން ބުނެލިއެވެ.\n"މަންމާ، ދޮންތަ ނަޔޭ... ކަމެއްވީތަ؟ ކޮބާ ދޮންބެ؟ ކުޑަ ދެމީހުން ވެސް ނޫޅޭ." ރިދާން އައިސް ސޯފާއަށް ވެއްޓިގަންނަމުން ވާހަކަދެއްކިއެވެ.\n"ކީކޭދެން ބުނާނީ، ބޮޑެތިސިންގާހަ މީހުންނަށް ގަދަކަމުން ކާންދެވޭތަ؟ އެހެން އިނދެ ވާތާވެގެން ވެއްޓެންދެން ކަންނޭނގެ އެއުޅެނީ... ފަވާދަށް މަންމަ ގުޅީމޭ، ބުނީ ކުދީން ފަވާދު ކައިރީއޭ، ސްކޫލުން އައިސް އެކުދީން ވެސް މިބަޔަކަށް ނާދޭ، ހިތަށް އެރި މަންމައަށް ނުޖައްސަންވެގެން ފަވާދު އެކުދީން ގޮވައިގެން ދިޔައީއޭ... މަގޭ ދަރީން ކިހިނެއް އުޅޭންތަ މިއުޅެނީ، ބޯހަލާކުވާވަރުވޭ... ހިނގާ މަށާއެކު، އަރީން އެތަނުން ނެރެން." ސަބީނާ ބޭލި ބުރުގާ އަލުން ނަގާ ބޮލަށް މަހާލިއެވެ.\nއެމީހުން އައިއިރު އަރީން ކުރީން ވެސް އިންހެން އެނދުގައި އިނެވެ. ރިދާން ކައިރީ އަރީން އެނދުން ބޭލުމަށް ސަބީނާ އަމުރުކޮށްލިއެވެ. އަނެއްކޮޅުން އިރުއޮއްސެން އުޅޭއިރު ފަވާދު ވެސް ކުދީން ގޮވައިގެން ގެއަށް ނާންނާތީ ސަބީނާ އެކަމާ ވެސް ކަންބޮޑުވެފައި ހުއްޓެވެ. އަރީން ބަލިއިރު ފަވާދު ގޭގައި ނުހުރެ ދިޔައީމަ އެކަމާ ސަބީނާ ހިތްހަމަނުޖެހުނެވެ. އަނބިން ބަލިވީމާ އެންމެ ބޮޑަށް ގާތުގައި ހުރެ އަޅާލަންވާނީ ފިރިމީހާއެވެ. ސަބީނާ ކޮޓަރިން ނުކުމެގެން ސިޓިންރޫމަށް އައެވެ. ފަވާދަށް ގުޅިއެވެ. ދެފަހަރަކު ގުޅިފަހުން ފަވާދު ކޯލު ނެގިއެވެ.\n"ކޮންއިރަކުން އަންނަނީ؟ އިރުއޮއްސެން އެއުޅެނީ... ކުދީން ގޮވައިގެން ބޭރުގައި އުޅޭކަށް ނުވާނެ، އަރީން އެއްޗެއް ނުކައިގެން މިއުޅެނީ، މަންމަ ކިހިނެއް އޭނާއަށް ކާންދޭނީ، އެކަންވިޔަސް ވާނީ ފަވާދަށް... އެހެން އިނދެ ވާތާނުވަނީސް އާދެބަލަ އޭނާއަށް އެއްޗެއް ދެވޭތޯ." ސަބީނާ ބުންޏެވެ. ފަވާދުގެ ހިމޭންކަން ސަބީނާއަށް ކަމަކުނުދިޔައެވެ.\n"ފަވާދު، ދަރިފުޅު އެއްޗެއް ނުބުނެ ހުންނަނީތަ؟ ދެން އަންނަން އުޅޭ އަވަހަށް." ސަބީނާ އަނެއްކާ ވެސް ވާހަކަދެއްކިއެވެ.\n"ރީން... އަރީންއާ އަޅުގަނޑާ އެއްވެސް ގުޅުމެއްނެތް." ހިމޭންކަމަށްފަހު ފަވާދު ބުންޏެވެ. (ނުނިމޭ)


މަޤާމް : ލައިބްރޭރިއަން\nސީނިޔަރ އޮފިސަރ ގްރޭޑް2/ ޓެކްނިކަލް އޮފިސަރ ގްރޭޑް 2\n1- މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގައި4އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\n2- މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ؛\n3- މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް ހާސިލުކޮށްފައިވުން. ނުވަތަ؛\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި ދާއިރާއަކުން ލެވެލް5ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nޓައިމްޓެބަލާ އެގޮތްވާގޮތުގެމަތިން، ލައިބްރަރީ ގަޑިތަކަށް ލައިބްރަރީ ތައްޔަރުކުރުން.\nލައިބްރަރީ ގަޑީގައި، ޓީޗަރުންގެ ލަފާގެމަތިން ދަރިވަރުންނަށް ދޭންޖެހޭ މަޢުލޫމާތައި އެހީތެރިކަން ފޯރުކޮށްދިނުން.\nލައިބްރަރީ ގަޑި ނިމުމުން، ދަރިވަރުން ބޭނުންކުރި ފޮތްތައް ތަރުތީބުކޮށް، ފޮތް ހަރުތަކުގައި އެތުރުން.\nލައިބްރަރީގެ ޤަވާޢިދުތަކާއި އޫސޫލުތައް ދަރިވަރުންނަށް އޮޅުންފިލުވައިދީ، ދޭތެރެދޭތެރެއިން އެކަން ދަރިވަރުންނަށް ހަނދާންކޮށްދިނުން.\nލައިބްރަރީން ޤަވާޢިދުން ދަރިވަރުންނަށް ފޮތް ނެގޭނެ އިންތިޒާމެއް ހަމަޖައްސާއިދިނުން.\nދަރިވަރުންގެ ކިބައިގައި ކިޔުންތެރިކަން އަށަގެންނެވުމުގެ ޕްރޮގްރާމްތައް ހިންގުން.\nލައިބްރަރީއަށް އަލަށް ގެންނަ ފޮތްތަކުގެ މަޢުލޫމާތު، ވީ އެންމެ އަވަސް މުއްދަތެއްގައި ދަރިވަރުންނަށް ފޯރުކޮށްދިނުން.\nލައިބްރަރީގެ ޤަވާޢިދުތަކަށް ދަރިވަރުން ބޯލަނބާކަން ކަށަވަރުކުރުން.\nލައިބްރަރީގެ ފޮތް ސްޓޮކް ތަފްޞީލްކޮށް ބެލެހެއްޓުން.\nލައިބްރަރީގެ ފޮތްތަކާއި އެހެނިހެން ތަކެތީ ރައްކާތެރިކޮށް ބެލެހެއްޓުން.\nލައިބްރަރީން ދަރިވަރުންނާއި އެހެނިހެން މުވަޒަފުންނަށް ދޫކުރާ ފޮތްތަކުގެ ތަފްޞީލް ބެލެހެއްޓުން.\nލައިބްރަރީން ދަރިވަރުންނާއި އެހެނިހެން މުވަޒަފުންނަށް ދޫކުރާ ފޮތްތައް އަނބުރާ ދައްކާކަން ކަށަވަރުކުރުން.\nލައިބްރަރީން ދަރިވަރުންނާއި އެހެނިހެން މުވައްޒަފުންނަށް ދޫކުރާ ފޮތްތައް އަނބުރާ ނުދައްކާނަމަ، އަޅަންޖެހޭ ފިޔަވަޅުއެޅުން.\nލައިބްރަރީން ބާވެ ހަލާކުވާ ފޮތްތަކުގެ ތަފްޞީލް، ހަވަލުވެ ހުންނަ ސްޕަވައިޒަރަށް ޤަވާޢިދުން ދެމުން ގެންދިއުން.\nލައިބްރަރީއަށް އާފޮތް ހޯދުމަށްޓަކާއި ދަރިވަރުންނާއި ޓީޗަރުންގެ ކިބައިން މަޢުލޫމާތު ހޯދައި، އެ މަޢުލޫމާތު ސްޕަވައިޒަރަށް ޤަވާޢިދުން ދެމުން ގެންދިއުން.\nލައިބްރަރީގެ ޤަވާޢިދުތައް ޓީޗަރުންނަށް ފެންނާނެ އިންތިޒާމް ހަމަޖެއްސުން.\nލައިބްރަރީގެ ޤަވާޢިދުތަކާއި އޫސޫލުތައް ޓީޗަރުންނަށް އޮޅުންފިލުވައިދީ، ދޭތެރެދޭތެރެއިން އެކަން ދަރިވަރުންނަށް ހަނދާންކޮށްދިނުން.\nއެކުގައި މަސައްކަތްކުރާ ލައިބްރަރީ މުވައްޒަފުންގެ އެހީތެރިކަމާއެކު، ލައިބްރަރީގެ އަހަރީ ރިޕޯޓް، އަހަރު ނިމުމުން، ހަވާލުވެ ހުންނަވާ ސްޕަވައިޒަރަށް ހުށަހެޅުން.\n- ވަޒީފާއަށް އެންމެ ޤާބި ލުމީހަކު ހޮވުމަށްޓަކައި ބޭއްވޭ އިންޓަވިޔުކުރުން.\n- މި މަޤާމަށް މީހަކު ހޮވުމަށް ބާއްވާ އިންޓަވިއު އޮންނާނީ، 11 ޖޫން 2015 އާއި 16 ޖޫން 2015 އާ ދެމެދު މުޙްޔިއްދީން ސްކޫލުގައެވެ.\nސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމު، މި ސްކޫލުގެ ކައުންޓަރުން ލިބެން ހުންނާނެއެވެ. އަދި މި ސުކޫލުގެ ވެބްސައިޓުން (www.muhyiddinschool.edu.mv ން) މި ފޯމު ޑައުންލޯޑްވެސް ކުރެވޭނެއެވެ.)\nތަޢުލީމީ ސެޓްފިކެޓްތަކުގެ އެކްރެޑިޓްކޮށްފައިވާ ކޮޕީ.\nތަޖުރިބާގެ ލިޔުންތައް (ތަޖުރިބާގެ މުއްދަތު ގުނާނީ، ސީވީގައި ބަޔާންކޮށްފައިވާ ތަންތާނގައި ވަޒީފާ އަދާކޮށްފައިވާކަމުގެ ރަސްމީ ލިޔުމެއް ހުށަހެޅުމުންނެވެ.)\nމި މަޤާމުގައި އިތުރުގަޑީގައި މަސައްކަތް ކުރަން ޖެހޭނަމަ، ހަމަޖެހިފައި އޮންނަ އުސޫލެއްގެމަތިން އިތުރުގަޑީގެ ފައިސާ ލިބޭނެއެވެ.\n2015 ޖޫން 11 ވާ ބުރާސްފަތި ދުވަހުގެ 12:00 ގެ ކުރިން، ބަޔާންކުރެވިފައިވާ ތަކެއްޗާއެކު މުޙްޔިއްދީން ސްކޫލަށް ހުށަހެޅުން އެދެމެވެ.\nޝަރުޠު ހަމަނުވާ އެޕްލިކޭޝަންތަކާއި، ހުށަހަޅަންޖެހޭ ތަކެތި ހަމައަށް ހުށަހަޅާފައި ނުހުންނަ އެޕްލިކޭޝަންތަކާއި، ފެކްސް މެދުވެރިކޮށް ފޮނުވާ އެޕްލިކޭޝަންތައް ބަލައެއް ނުގަނެވޭނެއެވެ.\nއިތުރު މަޢުލޫމާތު ހޯދުމަށް ގުޅާނީ، 3390635 ނަންބަރު ފޯނަށެވެ.\n7 ޝަޢުބާން 1436\nޕަބްލިޝްކުރި ތާރީޚު: 08 ޖޫން 2015\nޕަބްލިޝްކުރި ގަޑި: 09:37\nސުންގަޑި: 11 ޖޫން 2015 12:00


ޔޫރަޕްގެ ފުރަތަމަ މަލްޓި އެޖް ކޮމްޕިއުޓިން ހިދުމަތް ފަށައިފި - Tech News Maldives\nޔޫރަޕްގެ ފުރަތަމަ މަލްޓި އެޖް ކޮމްޕިއުޓިން ހިދުމަތް ފަށައިފި\nމުހައްމަދު ރައްޔާން • 21 ޖޫން 2021\nޔޫރަޕުގެ ފުރަތަމަ މަލްޓި އެޖް ކޮމްޕިއުޓިން ހިދުމަތް ވޮޑަފޯންއިން އިނގިރޭސިވިލާތުގައި ފަށައިފިއެވެ. މި ހިދުމަތުގެ ސަބަބުން ވިޔަފާރިތަކަށް ފަސޭހަކަމާއިއެކު ރިއަލް ޓައިމް ޑޭޓާ އެނަލިޓިކްސް، އާޓިފިޝަލް އިންޓެލިޖެންސް އަދި ވާޗުއަލް ރިއާލިޓީ ފަދަ 5ޖީ އެޕްލިކޭޝަންތައް ފަސޭހަކަމާއިއެކު ބޭނުންކޮށްލެވޭނެއެވެ.\n5ޖީ ނެޓްވޯކްތަކަކީ މިހާރަށް ވުރެ ހަލުވި އަދި ކެޕޭސިޓީ ވަރުގަދަ ނެޓްވޯކްތަކަކަށް ވުމުން އިތުބާރުކުރެވޭ މޯބައިލް ކަނެކްޝަންތައް އުފެއްދުމަށް މަގުފަހިވެގެންދާނެއެވެ. ނަމަވެސް ސްމާޓް ސިޓީ އެޕްލިކޭޝަންތަކާއި، ޓެލެމެޑިސިން އަދި މިކްސްޑް ރިއާލިޓީ ފަދަ އީޖާދުތަކަށް މިނެޓްވޯކް ހިޔާރުކުރުމުގެ މައިގަނޑު ސަބަބަކީ މިނެޓްވޯކްގެ ލޯ ލޭޓެންސީއެވެ.\nނަމަވެސް މި ލޭޓޭންސީ ކަސްޓަމަރުންނަށް ފޯރުކޮށްދިނުމަށްޓަކައި ގިނަ އޮޕަރޭޓަރުން ވަނީ އެކުންފުނިތަކުގެ ނެޓްވޯކްތައް ވާޗުއަލްކޮށްފައެވެ. އެގޮތުން އެޖް ކޮމްޕިއުޓިން އަކީ ޑޭޓާ އެއްކުރެވޭ ތަނާއި ވީހާވެސް ކައިރިން ޑޭޓާ ޕްރޮސެސް ކުރުމަށް މަގުފަހިކޮށްދޭ ހިދުމަތެކެވެ. މީގެސަބަބުން ޑޭޓާ ޓްރާންސްމިޝަންއަށް ހޭދަވާ ވަގުތު ކުޑަކޮށްދެއެވެ.\nވޮޑަފޯން އަކީ މިފަދަ ހިދުމަތެއް ތައާރަފްކޮށް ޓެލެކޮމް ކުންފުންޏަކުން ޓެކްނޮލޮޖީ ކުންފުންޏަކަށް ބަދަލުވުމުގެ މަރުހަލާގައި އުޅޭ ކުންފުނިތަކުގެ ތެރެއިން އެއްކުންފުންޏެވެ. އެކުންފުނީގެ މަލްޓި އެޖް ކޮމްޕިއުޓިން ހިދުމަތަކީ އެމޭޒަން ވެބް ސާވިސަސް ވޭވްލެންތް މެދުވެރިކޮށް ފޯރުކޮށްދޭ ހިދުމަތެކެވެ. މީގެ ސަބަބުން ޑޭޓާ އެއްކުރުމާއި ޕްރޮސެސްކުރުން ގާތްގަނޑަކަށް 10 މިލިސިކުންތުތެރޭގައި ނިންމާލެވެއެވެ.\nވޮޑަފޯންގެ މިހިދުމަތް މިހާރު ލިބިގެންދާނީ ލަންޑަން، އޮކްސްފޯޑް، ކޭމްބްރިޖް، ބްރިސްޓަލް އަދި ކާޑިފް އަށެވެ. މީގެ އިތުރުން އެކުންފުނިން ހާމަކޮށްފައިވާ ގޮތުގައި ސްކޮޓްލޭންޑަށާއި އިނގިރޭސި ވިލާތުގެ އުތުރުގެ ހިސާބުތަކަށް 2022 ގައި މި ހިދުމަތް ލިބިގެންދާނެއެވެ.


Club Blue Eagles cup: Reyge match thah Koff adhi Evil kaamiyaabu kuri iru Dholhaha aai Timber wolves ehvvaru - One Online\nކްލަބު ބުލޫ އީގަލްސް ކަޕް 2020- ޓީއެލް އާއި އެވިލް ބައްދަލުކުރި މެޗްގެ މޮޅުކުޅުންތެރިޔާގެ މަގާމު ހޯދި އެވިލްގެ ޝިފާލް މުހައްމަދު އަށް އިނާމު ދެނީ--- ފޮޓޯ: ކްލަބު ބުލޫ އީގަލްސް\nކްލަބު ބުލޫ އީގަލްސް ކަޕް: ރޭގެ މެޗްތައް ކޮފް އަދި އެވިލް ކާމިޔާބު ކުރި އިރު ދޮޅަހަ އާއި ޓިމްބަވޫލްވްސް އެއްވަރު\nތ. ގުރައިދޫ ކްލަބު ބުލޫ އީގަލްސް ފުޓްސަލް ކަޕްގައި ރޭގެ މެޗުތަކުން ކޮފް އަދި އެވިލް ކާމިޔާބު ކުރި އިރު ދޮޅަހަ އާއި ޓީއެލް ޓިމްބަވޫލްވްސް އެއްވަރު ވެއްޖެ އެވެ.\nރޭ މި މުބާރާތުގައި ތިން މެޗް ކުޅެފައިވާއިރު، ފުރަތަމަ މެޗްގައި ބައްދަލުކުރީ އީ ފައިޓާސް އާއީ ކޮފް އެވެ. މި މެޗް ކޮފް އިން ކާމިޔާބުކުރީ 5-3 ގެ ނަތީޖާ އަކުންނެވެ. މި މެޗްގެ މޮޅު ކުޅުންތެރިޔާގެ މަގާމަށް ހޮވުނީ އަހްމަދު ޔޫޝައު އެވެ.\nދެވަނަ މެޗުގައި ޓީއެލްގެ މައްޗަށް އެވިލް ކުރި ހޯދީ 3-1 ގެ ނަތީޖާ އަކުންނެވެ. މި މެޗްގައި އެވިލްގެ ތިން ލަނޑު ކާމިޔާބު ކޮށް އެވިލްގެ ޝިފާލް މުހައްމަދު ވަނީ ހެޓްރިކް ހަދައިފައެވެ. މެޗްގެ މޮޅު ކުޅުންތެރިޔާގެ މަގާމުވެސް ހޯދީ އޭނާއެވެ.\nކްލަބު ބުލޫ އީގަލްސް ކަޕް 2020- ދޮޅަހަ އާއި ޓީއެލް ޓިމްބާވޫލްވްސް ބައްދަލުކުރި މެޗްގެ މޮޅުކުޅުންތެރިޔާގެ މަގާމު ހޯދި ދޮޅަހައިގެ އަރީޝް އަބްދުލް ރައްޒާގަށް އިނާމު ދެނީ--- ފޮޓޯ: ކްލަބު ބުލޫ އީގަލްސް\nކްލަބު ބުލޫ އީގަލްސް ކަޕް 2020- ކޮފް އާއި އީ ފައިޓާސް ބައްދަލުކުރި މެޗްގެ މޮޅުކުޅުންތެރިޔާގެ މަގާމު ހޯދި ކޮފްގެ އަހްމަދު ޔޫޝައު އަށް އިނާމު ދެނީ--- ފޮޓޯ: ކްލަބު ބުލޫ އީގަލްސް\nރޭ ކުޅުނު ފަހު މެޗުގައި ބައްދަލުކުރީ ދޮޅަހަ އާއި ޓީއެލް ޓިމްބާވޫލްވްސް އެވެ. މި މެޗް ނިމުނީ 2-2 އަކުން ދެޓީމު އެއްވަރު ވެގެންނެވެ. މި މެޗްގެ މޮޅު ކުޅުންތެރިޔަކަށް ހޮވިފައިވަނީ ދޮޅަހައިގެ އަރީޝް އަބްދުލް ރައްޒާގެވެ.\nދެ ގްރޫޕަކަށް ބަހައިލައިގެން ކުޅޭ މި މުބާރާތުގެ ޗެމްޕިއަން އަދި ރަނަރަޕް ޓީމަށް ފައިސާގެ އިނާމެއް ލިބޭނެއެވެ. މިދިޔަ އަހަރު ބޭއްވި މި މުބާރާތުގެ ޗެމްޕިއަންކަން ހޯދީ ވިންސިއާއެވެ.\nގުޅޭ ޓެގު ފުޓްސަލް ތ. ގުރައިދޫ


Dho?! Story: Nudhaashe dhookoffai\nހޯމަ ދުވަހާ ގުޅޭ\nއައީ ކާކުތޯ ބަލަން އެ ދިމާއަށް ނަޒަރު ހުއްޓާލައިގެން އިންދާ މަންމަ އެއްފަރާތަކަށް ޖެހިލާފައި އެ މީހަކު ވަންނަން ތަން ދެއްކި އެވެ. ސާހިލްގެ ބަދަލުގައި އެތެރެއަށް ވަދެގެން އަންނަތަން ފެނުނީ ރާޔާ އެވެ.\n"ހާއި.....!" ފުރަތަމަ އަކުރަށް ބޮޑަށް ދަމާލައިފައި ރާޔާ ގޮވާލި އެވެ.\nކައިރިއަށް އައިގޮތަށް އަތުގައި ހުރި ކޮތަޅު ތިރީގައި ބަހައްޓާފައި އޭނަ ކުޑަކަކޫ ޖަހައިލީ އަހަރެން އިން ސޯފާގެ ކުރިމަތީ ކާޕެޓްމަތީގަ އެވެ.\n"އައިމް ސޯ ސޯ ސޯ ސޮރީ ބައްދަލުކުރަން ނައިސް މިހާ ގިނަ ދުވަސް ވީމަ. އެކަމަކު ހަމަ ތެދެއް މިބުނީ ނޭވާލާނެ ވަގުތު ވެސް ލިބެނީ ކިރިޔާ. އެހާ ވެސް ބިޒީކޮށް އުޅެފަ މިއައީ." އަހަންނަށް އެއްޗެއް ނުބުނެވެނީސް ކަކޫމަތީ އޮތް އަހަރެންގެ ދެ އަތުގައި ހިފާލައިފައި ރާޔާ ވާހަކަދެއްކި އެވެ. އެ ލޮލުން އޭނަ ބުނި ބަހުގެ ތެދުކަން ފެންނާން ހުއްޓެވެ.\n"އަހަންނަށް އިނގޭ ރާޔާ ބިޒީވާނެ ވަރު. ޓްރަސްޓް މީ އަހަރެން ހިތް ބުރައެއް ނުކުރަން. ރާޔާ މާފަށް އެދޭނެ ކަމެއް ނެތް." ހިނިތުންވުމާއެކު އަހަރެން ޖަވާބުދިނީމެވެ.\nއެވަގުތު ރާޔާ ހަމަޖެހުމުގެ ނޭވައެއް ދޫކޮށްލި އެވެ. ތެދުވެ އޭނަ ދެން ޖެހިގަތީ އަހަރެންގެ ކަނާތްފަރާތުގައި ހުރި ސޯފާއަށެވެ. އޭނަ ފުރަތަމަ ވެސް އެހީ އަހަންނާއި އަހަރެންގެ ފައިގެ ހާލަތެވެ. ބޭސްފަރުވާ ކުރިއަށްދާ ގޮތުގެ ތަފްޞީލެވެ. މަންމަ އާއި އަހަރެންގެ އެދުމުގެ މަތިން ރާޔާ ސައިބޯން އެއްބަސްވި އެވެ.\n"ތިއެއް ނޫން ދެންމެ އަހަރެން އައިއިރު މިތަނުން ނިކުމެން އެދިޔައީ ކާކުތަ؟" މަންމަ ބަދިގެއަށް ދިޔަތަން ބަލާފައި ރާޔާ ސިއްރުސިއްރުން އެހި އެވެ.\nރާޔާގެ ޝައުޤުވެރިކަން ދެކެފައި އަހަރެންނަށް ހިނިތުންވެނުލައެއް ނީނދެވުނެވެ.\n"އެއީ ސާހިލް. އަހަރެންގެ ފިޒިއޯ. އޭނަ މިހާރު ގެއަށް ވެސް އަންނާނެ އިތުރަށް މަސައްކަތްކޮށްދޭން ވެގެން." އަހަރެން އޮޅުންފިލުވައިދިނީމެވެ.\n"ހީޒް ހޮޓް." ރާޔާ ބުންޏެވެ.\nވަކި އެއްޗެއް ނުބުނަން ވެގެން އަހަރެން ފޯނަށް ނަޒަރު ހުއްޓައިލީމެވެ. ސާހިލްގެ ރީތިކަމަށް އަހަރެން އެއްބަސްނުވަނީއެއް ނޫނެވެ. އެކަމަކު އެހެންމީހެއްގެ އަންބެއްގެ މަގާމުގައި އިނދެގެން ހިލޭ ފިރިހެނަކަށް ތައުރީފް ކުރަން ބޭނުން ނުވީ އެވެ. ނަސީބަކުން މަންމަ އެ ގަޑީގައި ބަދިގެއިން ނިކުމެގެން އަންނަން ފެށުމުން ރާޔާއަށް ވެސް އިތުރަށް އެ ވާހަކަ ކުރިއަކަށް ނުގެންދެވުނެވެ. ތަބަކުގައި ހުރި ހެދިކާ ތަށިތައް މޭޒުމަތީ އަތުރާފައި މަންމަ ދެން ހިނގައިގަތީ ސައި ބަލަ އެވެ. ރާޔާ ދެވަނަ ފަހަރަށް އެ ވާހަކަ ނުފަށަނީސް އަހަރެން އެހީ މަސައްކަތުގެ ވާހަކަ އެވެ. ހިތަށް ތަދުވި ނަމަވެސް އަހަރެން މަސައްކަތްކޮށްފައި އައި ޕްރޮޖެކްޓްތަކާ ބެހޭގޮތުން އޮޅުންފިލުވަން ބޭނުންވި އެވެ.\n"ތިހެން އެހީމަ މި ހަނދާންވީ. އަހަރެން އެބައޮތް ޔަލްވީގެ ހިޔާލު ހޯދަން ވެފަ." ރާޔާ އިންތަނުން ތެދުވެގެން އައިސް އަހަރެން އިން ސޯފާގެ އަނެއްކޮޅުގައި އިށީންނަން ތައްޔާރުވި އެވެ. ރާޔާއަށް ތަން ދޭން ވެގެން ކަކުލާއި ހަމައިގައި އަތުން ހިފައި ދެފައި ކުރުކޮށްލީމެވެ.\nރާޔާ ފޯނަށް ބަލަން އިރުކޮޅަކު އިނދެފައި ފޯނު ހިފައިގެން ކުރިއަށް ވުރެ ވެސް ކައިރިވެލި އެވެ. ފޯނުން ރާޔާ ދެއްކީ ތަފާތު ދެތިން ވައްތަރެއްގެ ދޮރު ފޮއްޗެވެ. އަހަރެންގެ އެހީއަށް އެދުނީ އޭނަ ޑިޒައިން ކުރަމުންދާ ކޮޓަރިއަކަށް އެތަނުން އެންމެ ގުޅޭ ފޮއްޗެއް ހޮވައިދިނުމަށެވެ. އެކުގައި މަސައްކަތް ކުރިއިރު ވެސް އެކަކު ޑިޒައިން ކުރާ ތަނަކަށް އަނެކަކުގެ ހިޔާލު އަހަރުމެން ހޯދަމެވެ. ދެން ފާއިތުވި ފަނަރަ ތިރީހަކަށް މިނިޓް ހޭދަވެގެން ދިޔައީ މަސައްކަތާ ގުޅޭ ވާހަކައިގަ އެވެ. އަހަރެން އެކްސިޑެންޓް ވުމުގެ ކުރިން މަސައްކަތް ކުރަމުން އައި ބައެއް ޕްރޮޖެކްޓްތައް ކުރިއަށް ދިޔަ ގޮތުގެ ތަފްއީލު ރާޔާ ދިނެވެ. ނޭނގި ތިއްބާ ފެނުނީ ހެދިކާތައް ހުސްވެފައި ހުއްޓަ އެވެ.\n"ޔަލްވީ އަހަރެން ބުނަން ބޭނުންވާ ވާހަކައެއް އެބައޮތް." ކުއްލިއަކަށް ރާޔާގެ އަޑަށް ވެރިވި ސީރިއަސްކަން އަހަންނަށް ކަމަކުނުދިޔަ އެވެ.\nހިތް ބުނީ ރާޔާ ބުނަން އެއުޅޭ ވާހަކަ އަހަން އަހަންނަށް ފަސޭހަ ނުވާނެ ކަމުގަ އެވެ.\n"އަހަންނަށް އިނގޭ ޔަލްވީއަށް ވަޒީފާއަށް އަނބުރާ ދެވޭނެ ދުވަހެއް ބުނަން ނޭނގޭކަން. އަހަރެން ބޭނުންވޭ ޔަލްވީގެ މަޤާމު ޔަލްވީ ރަނގަޅު ވަންދެން އެހެން މީހަކަށް ނުދީ ބާއްވަން. އެކަމަކު އަހަންނާއި ދެންތިބި މަދު މުވައްޒަފުން ކުރަންވީމަ މަސައްކަތްތައް އޮންނަނީ ފުނިޖެހިފަ. އެހެންވެ އަހަންނަށް އެބަޖެހޭ ވަގުތީ ގޮތުން ވިއަސް އިތުރު މީހަކު ނަގަން. އެކަމަކު އަހަރެން ވަޢުދުވަން ޔަލްވީ ރަނގަޅުވެގެން އަހަރެން ކައިރިއަށް ހިނގައްޖެ ދުވަހަކުން އަހަރެން އަބަދުވެސް މަރުހަބާ ކިޔާނަން..." ރާޔާގެ ވާހަކަ ނިމުނުއިރު އަހަރެންގެ ލޮލުގައި ކަރުނަ ބޮނޑިވެއްޖެ އެވެ.\nބުނަން ބޭނުންވި ކިތަންމެ ވާހަކައެއް ވިއަސް އަހަންނަށް ހަމައެކަނި ކުރެވުނު ކަމަކީ ބޯޖަހައިލުމެވެ. ރާޔާ ކަހަލަ އެކުވެރިއަކު މިޒަމާނުގައި ލިބޭނީ މަދުންނެވެ.\nރާޔާ ދާން ވެގެން އޭނަ ގެނަ ކޮތަޅު އަހަންނަށް ދީފައި ދިން މީރު ސަޔަށްޓަކައި މަންމަ އަށް ޝުކުރުއަދާކުރި އެވެ. އެ ހިސާބުން ދެން އަނެއްކާ ވެސް ގޭގައި އަހަންނާއި މަންމަ އެކަނިވީ އެވެ.\nއެ ރޭ ކާން އިނދެފައި ގެއަށް ދާން ބޭނުންވާކަން އަހަރެން ހާމަކުރީމެވެ. ދުރުގައި ހުރި ވަރަކަށް އަހަންނާއި ނުލައި އުޅެން އާއިން އަށް ފަރިތަވާނެ ކަމަށް ބުނުމުން މަންމަ ދެކޮޅެއް ނުހަދަ އެވެ. ހިތާ ދެކޮޅަށް ވިއަސް އަހަރެންގެ އެދުމަކަށް މަންމަ މިހާރު ފުރަގަހެއް ނުދޭނެ އެވެ. ދޮންތަ ވެސް ޅަކުއްޖަކު ގޮވައިގެން އެކަނި އުޅޭނީ ދަތިކޮށެވެ.\nގޭގައި އަހަރެން ފިޒިއޯ ނެގި ފަހު ދުވަހު މަންމަ ހުރީ ފެންނަ ހިސާބުގައި ބަލާށެވެ. އެ މޫނުން މޮޅިވެރިކަން ފައުޅުވާން ހުއްޓެވެ. ސާހިލް އަށް ވެސް ފާހަގަ ވާނެކަން ގައިމެވެ. އެކަމަކު ކޮންމެވެސް ސަބަބަކާ ހުރެ އެކަން އިނގޭ ކަމަށް ހަދަން، ނޫނީ ސުވާލުކުރަން ބޭނުން ނުވީ އެވެ. ސާހިލް ދިއުމުގެ ވަގުތު ޖެހުމާއެކު މަންމަ ކައިރިއަށް އައެވެ. ސާހިލްގެ ކޮނޑުގައި ހިފާލައިފައި ފަށް ފަށުން ޝުކުރު އަދާކުރި އެވެ. އަދި ކުރިއަށް އޮތް ތާގައި ވެސް އަހަރެންގެ ފަރުވާގެ ކަންތައް ވީ އެންމެ ފުރިހަމައަކަށް ކުރިއަށް ގެންދިއުމަށް އެދުނެވެ.\nޖަވާބަކަށް އެދޭފަދަ ނަޒަރަކުން ސާހިލް ބަލައިލީ އަހަރެންގެ މޫނަށެވެ. އެ ވަގުތު އަހަންނަށް ކުރެވުނު ކަމަކީ އިސްޖަހައިލުމެވެ. ފަހު ދުވަސްވުމުން މަންމަ އެހުންނަނީ ޖަޒުބާތީ ވެފަ އެވެ. އެކަމަކު އޭގެ ސަބަބު ސާހިލް އަށް ކިޔައިދޭކަށް އަހަރެން ބޭނުމެއް ނޫނެވެ. މަންމަ އަހަރެން އެކަނިކޮށްލާފައި ދާން ދެރަވެގެން އުޅޭކަން އެނގިއްޖެނަމަ އޭގެ ފަހަތުގައި އިތުރު ސަބަބެއް ވާ ކަމުގައި ޝައްކުވެދާނެ އެވެ. އެސަބަބަކީ އަހަރެންގެ ފިރިމީހާ ކަމުގައި އަހަރެން ދުވަހަކު ވެސް ބުނާކަށް ބޭނުމެއް ނުވެ އެވެ. އަމުދުން އަހަރެންގެ ޒާތީ ކަންކަން އެނގުން ސާހިލް އަށް ވާނީ އުދަނގުލަކަށެވެ. އޭނަ މިތަނަށް އަންނަނީ ހަމައެކަނި ފިޒިއޯއެއްގެ ހައިސިއްޔަތުންނެވެ.\nޖެހިގެން އައި ދުވަހު އަހަންނާއި މަންމަ އެކަކު އަނެކަކަށް އަލްވަދާއު ކީ ކަރުނުން ލޯ ތެމިފައިވާ ހާލުގަ އެވެ. ކިތަންމެ ހިތްވަރު ކުރަން ބޭނުންވި ނަމަވެސް މަންމަގެ ލޮލުން ކަރުނަ ފެނުމުން އަހަރެންގެ ކެތްތެރިކަން ކޮޅުންލީ އެވެ. މަންމައަކީ ފަސޭހައިން ރޮއެއުޅޭ މީހެއް ނޫނެވެ. މަންމަ ރޯނީ ވަރަށް އަސަރުކުރީމަ އެވެ. މިއަދު މަންމަގެ ހިތަށް އެންމެ ބޮޑަށް އަސަރުކޮށްފައި ވަނީ އަހަރެންގެ ނުކުޅެދޭ ހާލުގައި މަންމަ އިތުބާރު ނުކުރާ މީހެއްގެ އަތްމައްޗަށް ދޫކޮށްފައި ދާން ޖެހިގެންނެވެ.\nޑްރައިވަރު އަހަރެން ގެއަށް ވެއްދުމާއެކު އަމިއްލައަށް ގޮނޑި ދުއްވާފައި ގޮސް ކޮޓަރީގެ ދޮރު ހުޅުވާލައިފައި ވަނީމެވެ. މުހިންމު ބައްދަލުވުމެއް އޮންނާތީ އާއިން ގުޅާފައި ބަލާ ނުދެވޭނެކަން އޮތީ އަންގައިފަ އެވެ. ބަދަލުގައި ޑްރައިވަރު ފޮނުވާނެ ވާހަކަ ބުނުމުން އަހަރެން އެއްބަސްވީމެވެ.\nކޮޓަރިއަށް ހަމަ ވަންތަނާ ގޭގައި މެއިޑު އައިސް އެނދުގައި އިށީންނަން އެހީވެދިނެވެ. އިތުރު ކަމަކަށް ބޭނުންތޯ އެހުމުން އަހަރެން ބޯހޫރައިލީމެވެ. ވަދެގެން އައިއިރު ގޭތެރެ ފަޅުކަން ދެކެފައި އެހެން މީހުން ގޭގައި ނޫޅެނީކަން ލަފާކޮށްލަން އެނގުނެވެ. އާއިން އަށް މެސެޖްކޮށްފައި ގެއަށް އާދެވުނުކަން އެންގުމަށްފަހު އަހަރެން އެނދުގައި ދިގުދިގަށް އޮށޯވެލީމެވެ. ނިދީގެ އަސަރު ނެތުމުން ލޯ މަރާލައިފައި ވެސް ޖެހުނީ ހުޅުވާލާށެވެ.\nކޮޓަރިތެރެއަށް ބަދަލުތަކެއް އައިސްފައި ހުރިކަން އެނގުނީ އެހެން އޮވެ ބެލި ބެލުމުންނެވެ. އަހަންނަށް ބުމަ ކައިރިކޮށްލެވުނެވެ. އަމިއްލަ ކޮޓަރީގައި އަހަރެން ބަހައްޓާފައި ހުރި އާއިލީ ބައެއް ފޮޓޯތައް ވެސް މިހާރު ގެނެސް އެހުރީ ފާރުގައި ހަރުކޮށްފަ އެވެ. އަހަރެން ނިންމީ އާއިން އައުމުން ސުވާލު ކުރުމަށެވެ. މިތަނަށް އެހުރިހާ އެއްޗެއް ގެންނަންވީ ކީއްވެ ހެއްޔެވެ؟ މީ އަހަރެން ވަގުތީ ގޮތުން އައިސް މަޑުކުރި ކޮޓަރިއެކެވެ. ފައި ރަނގަޅު ވުމުން އަނެއްކާ ވެސް އަހަރެން ދާނީ އާއިން އާއި އަހަރެންގެ ކޮޓަރިއަށެވެ.\nބައްދަލުވުން ދިގު ދެމިގެން، ފިޒިއޯ ނަގާ ގަޑިއަކަށް ވެސް އާއިންއަކަށް ނާދެވުނެވެ. ސިލްވިއާ ހެނދުނުއްސުރެ ގެއަކަށް ނާދެ އެވެ. އަހަންނަށް އޮތީ އެންމެ ގޮތެކެވެ. އެއީ ޑްރައިވަރާއެކު ދިއުމެވެ. މަންމަ ފުރައިގެން ދިއުމާއެކު ފުރަތަމަ ދުވަހު ވެސް އަހަރެން އެކަނިވީ އެވެ. އެކަމަކު އެއީ އަހަރެން ފަރުވާއާ ދުރުގައި ހުންނަންވީ ސަބަބެއް ކަމުގައެއް ނުދެކެމެވެ. އުދާސްތައް ހިތުތެރޭ ފޮރުވާލައިފައި އަހަރެން އިސްކުރީ އަހަރެންގެ އަމިއްލަ ކުރިއެރުމެވެ. އަމިއްލަ ނަފްސަށް އަހަރެން ނުބެހެއްޓި ކުލުނެއް ބަހައްޓާނީ އެހެން ކާކު ހެއްޔެވެ؟\nކުރިން ނުފެންނަ މީހަކާއެކު އަހަރެން ފެނުމުން ސާހިލް ބުމަ ކައިރިކޮށްލި ގޮތް އަހަންނަށް ފާހަގަނުވެއެއްނުދިޔަ އެވެ. އަހަރެންގެ ދިރިއުޅުމަށް ޝައުޤުވެރިކަމެއް ނެތްކަން ދައްކަން އޭނަ ހުންނާނީ ހިމޭނުންކަމުގައި ކުރެވުނީ ކުށްހީ އެކެވެ. ފިޒިއޯ ދޭ ކޮޓަރިއަށް ހަމަ ވަދެވުމާއެކު އެއީ ކާކުތޯ ސާހިލް އެހި އެވެ. އެ ސުވާލަށް ޖަވާބު ދޭން އަހަރެން ލަދުގަތެވެ. އަހަރެންގެ ނިކަމެތިކަން އިތުރަށް ފައުޅުވުން ނޫންކަމެއް ނުވާނެ އެވެ. އެކަމަކު ސާހިލް މޫނަށް ބަލާފައި ޖަވާބު ނުލިބި އޭނަ ދޫނުކުރާނެކަން އެނގުނެވެ. ލަދުން އިނދެގެން ވިއަސް އެއީ ކާކުކަން އަހަރެން ބުނެދިނީމެވެ. އޭނަގެ މޫނަށް އެރި ކުލަ ނުފެނުނީ އެވަގުތު އިސްޖަހައިލެވުނީމަ އެވެ. "ޔަލްވީ ގެނެސްދޭވަރުގެ ގާތް މީހަކު ގޭގައި ނެތީތަ؟" ސާހިލްގެ އަޑުގައިވި ހިތްހަމަނުޖެހުން އަހަންނަށް ފުރަތަމަ ފަހަރަށް ފާހަގަވި އެވެ.\n"އަހަރެން ފިޒިއޯ ތެރަޕިސްޓަށް އަހަރެންގެ ޒާތީ ކަންކަން ކިޔައިދޭން ޖެހޭނެ ކަމަކަށް ޤަބޫލެއް ނުކުރަން." އެވާހަކަ އެހިސާބުން ހުއްޓައިލުމުގެ މަޤްސަދުގައި އަހަރެން ބުނީމެވެ. ސާހިލް ކިތަންމެ ހިތްހަމަނުޖެހުނަސް އަހަރެންގެ މަޤްސަދު ހާސިލް ވާނެކަމުގެ ޔަޤީންކަން އޮތެވެ.\nއެ ވަގުތު ސާހިލް އަތް މުށްކަވާލިތަން އަހަރެން ދުށީމެވެ. އަދިވެސް އެއްފަހަރު އަހަރެން އިޚުތިޔާރުކުރީ އެ މޫނުގެ ކުލަ ނުދެކި އިސްޖަހައިގެން އިނުމެވެ.\n"ރައިޓް." އަމިއްލަ އިހްސާސްތައް ކޮންޓްރޯލް ކުރުމަށްޓަކައި ސާހިލް ކުރީ ކިހާ ހިތްވަރެއް ކަމެއް ނޭނގެ އެވެ. އެނގޭހާ ވެސް އެއްޗަކީ ސިކުންތުކޮޅެއް ފަހުން ޖަވާބުދިންއިރު އަޑުގައި ކުރިން އެކުލެވުނު ހިތްހަމަނުޖެހުމުގެ އެއްވެސް އަސަރެއް ނެތްކަމެވެ.\nނިދިފައި އޮއްވާ އާއިން އައިސް ކޯތާފަތުގައި ކޮށްޓާލުމުން ހޭލެވުނެވެ. ލޯ ހުޅުވާލިއިރު އާއިން ހުރީ އޮފީހުން އައިގޮތަށް ރަސްމީ ހެދުމުގަ އެވެ. ކަރުގައި އޮތް ޓައީ ދޫކޮށްލައިފައި އޮތް އިރު ބެގީ ނައްޓާލައިފަ އެވެ. އަހަރެން ތެދުވެ އިށީނުމުން އާއިން އިށީނދެލީ އަހަރެންގެ މަގަތުގަ އެވެ. ކޯތާފަތުގައި ހިފާލައިގެން އިނދެ އޭނަ މާފަށް އެދުނީ ހެނދުނު ބަލައި ނުދެވުނީތީ އެވެ. ހޮސްޕިޓަލަށް އަހަރެން ދިޔައީ ޑްރައިވަރާއެކުކަން އެނގޭ ނަމަ އެކަމަށް ވެސް މާފަށް އެދުނީސްކަން ޔަގީނެވެ.\nރުޅި އައިސްފައި އިންނަން ކިތަންމެ ބޭނުން ވިއަސް އެއަތުގެ އެންމެ ބީހުމަކުން ހިތް ކަފަކޮޅަކަށް ވި އެވެ. ލޯބިން އެންމެ ފަހަރަކު ބަލައިލި އިރަށް އެއަތުގެ ތެރެއަށް ވިރިގެންދާން އެދެވުނެވެ. އާއިން އަހަރެންގެ މޫނުމައްޗަށް ފައިބާފައި އޮތް އިސްތަށިތައް އެއްފަރާތްކޮށްލަދީފައި ނިތުގައި ތުންފަތް ޖައްސާލި އެވެ. އެ ވަގުތު ކޮޓަރީގެ ދޮރު ހުޅުވުނު އަޑަށް ދެމީހުންނަށް ވެސް އެ ދިމާއަށް ބަލައިލެވުނީ އެއްފަހަރާ އެވެ. ކުރިމަތިން ލިންތާ ފެނުމުން އަހަންނަށް ކުރެވުނީ މޭފިތިގެން އައިފަދަ އިހްސާސެކެވެ. ޓަކި ޖެހުމަކާ ވެސް ނުލާ ވަދެގެން އައިއިރު ލިންތާގެ ތުންފަތުގައި ވީ ފުޅާ ހިނިތުންވުމެކެވެ. ކުރު ސޯޓަކާއި ގަޔަށް ބާރު ޓޮޕެއްގައި ހުރިއިރު އިސްތަށިގަނޑު މިހާރު އޮތީ ކަނދުރާއާ ހަމައަށް ކޮށާލައިފަ އެވެ. ކުރިއަށްވުރެ ވެސް މިހާރު ޅަކަމަށް ދައްކަ އެވެ. ހިތުތެރޭ އުތުރިގަތް ހަސަދައިގެ އިހްސާސަށް އަހަރެންގެ އަމިއްލަ އެއްވެސް ބާރެއް ނުފޯރުވުނެވެ.\n"އަހަރެން މުޅި ގެ ހޯދައިފިން އާއިން ނުފެނިގެން." ލިންތާ އަހަރެންނާއި އާއިންގެ މެދުން ނަޒަރު ބަދަލުކޮށްލާފައި އާއިންއަށް ހުއްޓައިލި އެވެ. ކައިރިއަށް ހުއްޓިފައި އާއިންގެ ކޮނޑުގައި ހިފާލައިގެން ހުރީ އާއިންގެ މައްޗަށް އަމިއްލަ ބާރު އޮތްކަން ދައްކައިދޭން ހެއްޔެވެ؟ އެއަމަލު ދެކެފައި، ކަޅިއަޅާނުލައި އަހަންނަށް އިނދެވުނީ ވަރަށް ހިތްވަރުކޮށްގެންނެވެ.\n"އައި ގޮތަށް ލިވީ ކޮބައިތޯ ބަލަން މިއައީ. މާ ބިޒީކޮށް އުޅުނީމަ ބަލައިވެސް ނުދެވުނު." އާއިން ބޯޖަހާލައިފައި ހުއްޓައިލީ އަނެއްކާ ވެސް އަހަރެންގެ މޫނަށެވެ.\nއަހަރެން އިތުރު އެއްޗެއް ނުބުނެ ދުރު ބަލައިލުމުން އާއިންއަށް އަހަރެންނަށް އުދަނގޫވެފައިވާ ވަރު އިހްސާސްވީ ކަންނޭނގެ އެވެ. އޭނަ ތެދުވީ ހެދުން ބަދަލުކުރަން ދާ ވާހަކަ ބުނެފަ އެވެ. އާއިންގެ ފަހަތުން ލިންތާ ވެސް ދިޔަ އެވެ. އޭނަ ހުއްޓުނީ ދޮރާއި ހަމައިންނެވެ. އާއިން ނިކުމެގެން ދިއުމާއެކު އަނބުރާލައިފައި އައިސް އަހަރެންގެ ދާދި ކައިރިއަށް ހުއްޓުނެވެ. ފަޚުރުވެރިކަމާއެކު ކޮޓަރިތެރެއަށް އަތުން އިޝާރާތްކޮށްލާފައި ބުނީ ތަނުގެ ތަރުތީބު ބަދަލު ކުރީ އޭނަ ކަމަށެވެ. ކުރިއަށް ވުރެ ވެސް ބޮޑަށް އެތަންދެކެ އަހަރެން ފޫހިވީ ދެނެވެ. ފުރަތަމަ ފަހަރަށް ލިންތާ އާއި އާއިންއާއެކު ކާމޭޒު ދޮށުން ކެއުމަކަށް އިންސާފު ކޮށްލެވުނީ އެރެއެވެ.\nސިލްވިއާ އަހަރެން އެނބުރި އައުމުން އުފާވާކަން ފާހަގަކުރި ނަމަވެސް އެމޫނުގައި ވި ހިނިތުންވުން އަހަންނަށް ފެނުނީ ދެއްކުންތެރި އެއްޗެއްގެ ގޮތުގަ އެވެ. އާއިން އަހަރެންގެ ކައިރީ އިން ނަމަވެސް ލިންތާ އޭނަ އެކަނި އިނަކަ ނުދިނެވެ. ތައްޓަށް ބަތް އަޅައިދީ ފެން އަޅައިދީ މިފަދަ ކުދިކުދި އަމަލުތައް ކޮށްދީގެން އެދެމީހުންގެ ގުޅުމުގެ ހަގީގަތް އިރުއިރުކޮޅާ އަހަންނަށް ހަނދާންކޮށްދޭން އުޅޭ ކަހަލަ އެވެ. އަހަރެން އިނީ އަރުން އެއްޗެއް އެތެރެ ކުރަން ވެސް ދަތިވެފަ އެވެ. އެކަމަކު ހިތްވަރުކޮށްލައިގެން ކުޑަ އެތިކޮޅެއް ކެވުނެވެ.\n"މިރޭ އަހަންނާއެކު މިކޮޓަރީގަ ނިދަންވީނު..." ސިޓިންރޫމްގައި އިރުކޮޅަކު ތިބެފައި އާއިން އަހަރެން ގޮވައިގެން ކޮޓަރިއަށް ވަނުމާއެކު އެދުނީމެވެ.\nއާއިން ބޯޖަހައިލުމުން ހިނިތުންވެލެވުނެވެ. އޭނަ އަހަރެން އެނދަށް އަރުވާފައި ނިކުތީ ފޯނު ބަލައޭ ކިޔާފަ އެވެ. ގިނައިރެއްނުވެ އެނބުރި އައެވެ. ޓީޝާޓް ކަރުވަޅުގައި ހިފާ ނަގައި ބޮލުން ވަކިކޮށްލާފައި އެތާހުރި ގޮނޑިއެއްގެ މައްޗަށް ދޫކޮށްލުމަށްފަހު އޭނަ އޮށޯތީ އެނދު ބިއްދޮށުގަ އެވެ. އެމޭގައި ބޯ އަޅައިލުމުން އާއިންގެ ހަށިގަނޑުން ދުވާ މީރުވަސް ނޭފަތުގައި ހަރުލި އެވެ.\nއިރުކޮޅެއް ވަންދެން އާއިންގެ ހިތުގެ އަޑު އަހަން އޮވެފައި އަހަރެން އިސްއުފުލައިލީމެވެ. އޭރު އާއިން އޮތީ ބަލަހައްޓައިގެންނެވެ. އަހަރެންގެ ނަޒަރު އެލޮލުން ތުންފަތަށް ދަތުރުކޮށްލި އެވެ. އެތައް ދުވަހަކަށްފަހު އަނެއްކާ ވެސް އެތުންފަތުގެ މީރުކަން ލިބިގަންނަން ހިތް އެދުނެވެ. ހިޔާލު ބަދަލު ނުވަނީސް ކުރިއަށް ޖެހިލާފައި އެތުންފަތުގައި ބޮސްދިނީމެވެ. އާއިންއަށް ހުއްޓުންއެރި ގޮތުން އޭނަ ސިހުނުކަން އެނގުނެވެ.\nއަހަރެންގެ ތުންފަތް ހަރަކާތް ކުރަން ފެށިއިރު ހަރަކާތެއްނެތި އޮތެވެ. ސިކުންތުކޮޅަކަށް އަހަންނަށް ހީވީ އޭނަ ބައިވެރިނުވާނެ ކަމަށެވެ. ދެން އިރުކޮޅަކުން އާއިންގެ އަތް އުފުލި އަހަރެންގެ ކަނދުރާމަތީ ހިފާލި އެވެ. ކޮނޑުގައި އޮތް ނުތަނަވަސްކަން ނެތި އަހަންނަށް ހަމަޖެހިލެވުނެވެ. އާއިންގެ އަނެތް އަތް އަހަރެންގެ ޓީޝާޓް ދަށުން ބުރަކަށީގެ މަތިން ތިރިއަށް ހިންގަން ފެށުމުން ހީބިހި ނަގައިގަތެވެ.\n"ލިވީ އައި ކާންޓް...." އާއިން ކުއްލިއަކަށް މޫނު ދުރުކޮށްލާފައި ހާމަކުރި އެވެ.\nމިއީ އެހެން އައްމަޑޭ އެއް، ކިހާ ލޯބި!\nއޯލެވެލް އާއި އޭލެވެލްގެ 1 ވަނަ؛ ކިޔަވަނީ ކިހިނެއް؟\nމިއީ ދިވެހި ރެޕް ރަސްގެފާނުގެ އިންޓަވިއު!\nއުފާވެރިކަން ހޯދަން ބައެއް ކަންކަން ދޫކޮށްލަންޖެހޭ\nރައްޓެހިވާން އެހީ ކިހިނެއް؟\nސުނީތާ، ޕީސީ އަށް ތާއީދުކުރުން ހުއްޓާލީތޯ ސުވާލުކުރަނީ


އުސޫލުތަކުގެ ބޭނުމަކީ ފިޔަވަޅު އެޅުމެއް ނޫން: އެޗްއީއޯސީ – Dhuvas Online\nޑރ. ފާތިމަތު ނަޒްލާ ރަފީގު -- ފޮޓޯ: ހެލްތް މިނިސްޓްރީ\nއުސޫލުތަކުގެ ބޭނުމަކީ ފިޔަވަޅު އެޅުމެއް ނޫން: އެޗްއީއޯސީ\nކޯވިޑް-19 އާ ގުޅިގެން ހަދާފައިވާ އުސޫލުތަކުގެ ބޭނުމަކީ ފިޔަވަޅު އެޅުން ނޫން ކަމަށް އެޗްއީއޯސީ އިން ބުނެފިއެވެ.\nދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމުގައި ތަރުޖަމާން ޑރ. ނަޒްލާ ރަފީގު ވިދާޅުވީ ބައެއް ފަރާތްތަކުން މަޢުލޫމާތު ދިނުމަށް ޖެހިލުންވާ ކަމަށެވެ.\nއެހެންކަމުން ދޮގު މަޢުލޫމާތު ދޭ ފަރާތްތަކާމެދު ފިޔަވަޅު އެޅުމަށް ލީގަލް ޓީމަށް ފޮނުވާ ކަމަށާއި އުސޫލުތަކާ ޚިލާފުވާ ފަރާތްތަކާމެދު ފިޔަވަޅު އަޅަން ހުއްޓަސް ބޭނުމަކީ ހުރިހާ ފަރާތްތަކުންވެސް އެއްބާރުލުން ދިނުން ކަމަށް ޑރ. ނަޒްލާ ވިދާޅުވިއެވެ.\nޑރ. ނަޒްލާ ވިދާޅުވީ ކޮންޓެކްޓް ޓްރޭސިންއަށް ދޮގު މަޢުލޫމާތު ދޭ ފަރާތްތައް ޢާންމުކުރިމުގެ ވިސްނުމެއް ގެންގުޅޭ ކަމަށެވެ. އަދި ކޮންޓެކްޓް ޓްރޭސިންއަށް ސީދާ ދޮގު މަޢުލޫމާތު ދިން ފަރާތްތަކަށް ސައްޙަ މަޢުލޫމާތު ދިނުމަށް އެފަރާތްތަކަށް ޑެޑްލައިނެއް ދީފައިވާ ކަމަށެވެ.\nކޮންޓެކްޓް ޓްރޭސިން އަކީވެސް އެންމެންގެ ރައްކާތެރިކަމަށް ކުރާ ކަމެއް ކަމަށާއި ބަލި ކޮންޓްރޯލު ކުރުމަށް މިވަގުތަށް އެންމެ މިހުންމު އެއް ޓޫލްސް އަކީ ކޮންޓެކްޓް ޓްރޭސިން ކަމަށްވެސް ޑރ. ނަޒްލާ ވިދާޅުވިއެވެ.